জাফর ইকবালের ওপর হামলা; ক্ষোভ প্রতিবাদে উত্তাল দেশ | আজকের বার্তা\nপ্রকাশিত : মার্চ ০৫, ২০১৮, ০০:৫৮\nঅনলাইন ডেক্সঃ দেশবরেণ্য শিক্ষাবিদ, লেখক এবং সিলেট শাহজালাল বিজ্ঞান ও প্রযুক্তি বিশ্ববিদ্যালয়ের অধ্যাপক ড. মুহম্মদ জাফর ইকবালের ওপর হামলার ঘটনায় তীব্র নিন্দা ও ক্ষোভ প্রকাশ করেছে বিভিন্ন রাজনৈতিক, সামাজিক ও সাংস্কৃতিক সংগঠন। হামলা ঘটনার প্রতিবাদে সারা দেশে মানববন্ধন, বিক্ষোভ মিছিল ও সমাবেশ হয়েছে। গতকাল রাজধানী ঢাকাসহ বিভিন্ন জেলা-উপজেলা, বিশ্ববিদ্যালয়, কলেজে বিক্ষোভ ও প্রতিবাদ সমাবেশ অনুষ্ঠিত হয়। এসব মানববন্ধন ও সমাবেশ থেকে নিন্দা ও ক্ষোভ প্রকাশের পাশাপাশি হামলাকারী এবং ইন্ধনদাতাদের দৃষ্টান্তমূলক শাস্তি দাবি করা হয়েছে। নিজস্ব প্রতিবেদক ও প্রতিনিধিদের পাঠানো খবর—\nঢাকা : বিভিন্ন সংগঠনের নেতৃবৃন্দ এ ঘটনার দ্রুত সুষ্ঠু ও নিরপেক্ষ তদন্ত সাপেক্ষে দোষীদের শনাক্ত করে আইনের আওতায় এনে শাস্তির দাবি জানান। এ ঘটনায় ড. মুহম্মদ জাফর ইকবালের ভাতিজা, নাটক ও চলচ্চিত্র নির্মাতা নুহাশ হুমায়ুন ক্ষোভ প্রকাশ করে নিজের ফেসবুক পেজে লিখেছেন, যতই আঘাত আসুক না কেন, তার পরিবার পৃথিবীকে বদলে দেওয়ার কাজটি করে যাবে। গতকাল এক বিবৃততিতে সেক্টর কমান্ডারস ফোরাম ও মুক্তিযুদ্ধ-৭১ এর চেয়ারম্যান মেজর জেনারেল (অব.) কে এম সফিউল্লাহ, ভাইস চেয়ারম্যান লে. কর্নেল (অব.) ওসমান চৌধুরী ও মহাসচিব হারুন হাবিব এ হামলার নিন্দা জানিয়ছেন। অপর এক বিবৃতিতে বাংলাদেশ মহিলা পরিষদের নেতৃবৃন্দ জাফর ইকবালের ওপর হামলার ঘটনার দ্রুত, সুষ্ঠু ও নিরপেক্ষ তদন্ত সাপেক্ষে দোষী ব্যক্তিদের শনাক্ত করে আইনের আওতায় এনে উপযুক্ত শাস্তির দাবি জানিয়েছেন। একই সঙ্গে এ ধরনের ঘটনার পুনরাবৃত্তি রোধে রাষ্ট্র, সরকার ও সংশ্লিষ্ট প্রসাশনকে আরও গভীরভাবে বিশ্লেষণ ও প্রয়োজনীয় সব ধরনের ব্যবস্থা গ্রহণের দাবি জানিয়েছেন তারা। জাতীয় মানবাধিকার কমিশনের চেয়ারম্যান কাজী রিয়াজুল হক গভীর উদ্বেগ ও তীব্র নিন্দা জানিয়ে এক বিবৃতিতে বলেন, উগ্র প্রতিক্রিয়াশীলদের বিরুদ্ধে সোচ্চার ও প্রতিবাদী একজন প্রখ্যাত বুদ্ধিজীবী শিক্ষকের ওপর হামলাকারীদের শাস্তি নিশ্চিত করার জন্য সংশ্লিষ্ট সবাইকে দ্রুত প্রয়োজনীয় ব্যবস্থা গ্রহণ করতে হবে। জাফর ইকবালের ওপর হামলা ঘটনার প্রতিবাদে জাতীয় প্রেস ক্লাবের সামনে মানববন্ধন, বিক্ষোভ মিছিল ও সমাবেশ করেছে বিভিন্ন সংগঠন। এ ছাড়া বাংলাদেশের কমিউনিস্ট পার্টি, বাংলাদেশের সমাজতান্ত্রিক দল, গণতান্ত্রিক বাম মোর্চা, জাকের পার্টি, আমরা মুক্তিযোদ্ধার সন্তান, চারণ সাংস্কৃতিক কেন্দ্রসহ বিভিন্ন সংগঠন এ ঘটনার নিন্দা জানিয়েছে। বিবৃতি দিয়ে নিন্দা জানিয়েছেন ঢাকা বিশ্ববিদ্যালয়ের উপাচার্য ড. মো. আখতারুজ্জামান, জাকের পার্টির চেয়ারম্যান পীরজাদা মোস্তফা আমীর ফয়সল মুজাদ্দেদী, জাতীয় মুক্তিযোদ্ধা সমন্বয় কমিটি, বাংলাদেশের সাম্যবাদী দল (এমএল), আমরাই পারি জোট, মুক্তিযোদ্ধা সন্তান কমান্ড, বাংলাদেশ প্রগতি লেখক সংঘ, ৭১’র সহযোগী মুক্তিযোদ্ধা পরিষদ, বাংলাদেশ প্রাথমিক সহকারী শিক্ষক সমাজ, সম্মিলিত সামাজিক আন্দোলন, জাতীয় মুক্তিযোদ্ধা সমন্বয় কমিটি প্রভৃতি সংগঠন।\nনুহাশ হুমায়ূনের ক্ষোভ : প্রয়াত কথাসাহিত্যিক হুমায়ুন আহমেদের বড় ছেলে এবং অধ্যাপক ড. মুহম্মদ জাফর ইকবালের ভাতিজা নুহাশ হুমায়ূন তার ফেসবুক অ্যাকাউন্টে নিজের ক্ষোভ প্রকাশ করে লিখেছেন, ‘এমনটা যে কারও সাথেই হতে পারে। হঠাৎ খবর পেতে পারেন আপনার পরিচিত কেউ অসুস্থ, তাকে দেখতে হাসপাতালে ছুটে যেতে হবে। সাধারণত কারও হার্ট অ্যাটাক বা স্ট্রোকের এমন খবর আমরা পাই। কিন্তু আজ ব্যাপারটা ব্যতিক্রম। আমার পরিবারের একজনের ওপর আজ হামলা হয়েছে। এই হামলার খবর মিডিয়া সরাসরি সমপ্রচার করছে। হলিউডের অ্যাকশন চলচ্চিত্রের মতো করে সেই হামলার বর্ণনা দিচ্ছে। মানুষের নানা মন্তব্য, প্রার্থনায় ভরে যাচ্ছে আমার ফেসবুকের পাতা। দেখুন, আমি শুধু চাই এই দেশে আমার চারপাশের মানুষ নিরাপদ থাকুক। কিন্তু বাস্তবে সেটা অসম্ভব!’ নুহাশ লিখেছেন, ‘আমার কোনো রাজনৈতিক আদর্শ নেই। এটা আমার পরিবার। এবং আমি নিশ্চিতভাবে বলতে পারি, আমার পরিবারের সবাই অসম্ভব মানসিক শক্তির অধিকারী এবং প্রাণবন্ত। আমাদের ভাগ্যে আর কী কী ঘটবে সেটা নিয়ে আমরা চিন্তিত না। তবে এটা সত্য যে, যতই আঘাত আসুক, যতই প্রাণসংশয় হোক, আমার পরিবার বিশ্বকে বদলে দেওয়ার কাজ করেই যাবে।’\nআলটিমেটাম গণজাগরণ মঞ্চের : সিলেটে ড. জাফর ইকবালের ওপর হামলার ঘটনায় হামলাকারীর রাজনৈতিক পরিচয় উদ্ঘাটন এবং হামলার মূলে কারা আছে তা জানাতে সরকারকে ২৪ ঘণ্টার আলটিমেটাম দিয়েছে গণজাগরণ মঞ্চ। এ ছাড়া আগামী ৬ মার্চ দেশের সব শিক্ষাপ্রতিষ্ঠানে এবং ৮ মার্চ জেলা-উপজেলায় কর্মসূচি ঘোষণা করেছে সংগঠনটি। গতকাল শাহবাগের জাতীয় জাদুঘরের সামনে এক বিক্ষোভ সমাবেশে এসব ঘোষণা দেন গণজাগরণ মঞ্চের অন্যতম মুখপাত্র ডা. ইমরান এইচ সরকার। কর্মসূচির ঘোষণা দিয়ে তিনি বলেন, আগামী ৬ মার্চ সকাল ১০টায় সারা দেশের শিক্ষাপ্রতিষ্ঠানগুলোতে ছাত্র-শিক্ষক সমন্বয়ে মানববন্ধন কর্মসূচি পালিত হবে। শিক্ষাপ্রতিষ্ঠানগুলো নিজ নিজ উদ্যোগে নিজ নিজ ব্যানারে এই মানববন্ধন করবে। ৮ মার্চ সারা দেশের জেলা-উপজেলায় গণবিক্ষোভ পালিত হবে। রাজধানী ঢাকায় এই গণবিক্ষোভ পালিত হবে শাহবাগে। ানবাধিকারকর্মী অ্যডভোকেট সুলতানা কামাল বলেন, ‘আমরা জানি জাফর ইকবাল কেন প্রিয়, তরুণ প্রজন্মের ভালোবাসার পাত্র। তিনি মুক্তিযুদ্ধের কথা বলেন, অসামপ্রদায়িক চেতনার কথা বলেন। তার চেতনা বাংলাদেশের তরুণ প্রজন্মের মধ্যে ছড়িয়ে পড়েছে। আর এ নতুন প্রজন্মকে পথভ্রষ্ট করতেই তার ওপর এ হামলা।’ গতকাল বিকালে শাহবাগ গণজাগরণ মঞ্চ আয়োজিত প্রতিবাদ সমাবেশে তিনি এ মন্তব্য করেন। মানবাধিকার কর্মী খুশি কবির বলেন, ‘প্রগতিশীলদের ভয় দেখানোর জন্য এই হামলা হয়েছে। তবে হতাশার দিক রাষ্ট্র থেকে যে ধরনের ভূমিকা নেওয়ার দরকার তা রাষ্ট্র নিচ্ছে না।’ সমাবেশে নাট্যকার মামুনুর রশীদ বলেন, বিচারহীনতার কারণে অধ্যাপক জাফর ইকবালের ওপর হামলা হয়েছে। যশোরে উদীচীর সমাবেশে হামলার বিচার হয়নি। অভিজিৎ হত্যার এখনো বিচার হয়নি। এসব ঘটনার বিচার না হওয়ার কারণে একের পর এক হামলা হচ্ছে। ছাত্র ইউনিয়নের সভাপতি জিলানী শুভ বলেন, নিরাপত্তার মধ্যে অধ্যাপক জাফর ইকবালের ওপর হামলার ঘটনায় স্বরাষ্ট্রমন্ত্রী দায় এড়াতে পারেন না। এ ঘটনায় স্বরাষ্ট্রমন্ত্রীর পদত্যাগ দাবি করেন তিনি। সমাবেশের আগে গণজাগরণ মঞ্চের মুখপাত্র ইমরান এইচ সরকারের নেতৃত্বে বিক্ষোভ মিছিল অনুষ্ঠিত হয়। মিছিলটি শাহবাগ থেকে শুরু হয়ে টিএসসি হয়ে পরীবাগ মোড় ঘুরে ফের শাহবাগে আসে। মিছিলে অংশগ্রহণকারীদের হাতে ছিল ‘হামলাকারীদের দ্রুত গ্রেফতার ও বিচার দাবি’ এবং ‘হামলার মূল পরিকল্পনাকারীদের খুঁজে বের কর’ লেখা ব্যানার ও প্লাকার্ড।\n‘হামলাকারীর পৃষ্ঠপোষক বিএনপি’ : শিক্ষাবিদ ড. জাফর ইকবালের ওপর হামলা প্রসঙ্গে আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের বলেছেন, এটি একটি চক্রান্ত। আর এ চক্রান্তের পৃষ্ঠপোষকতা করছে বিএনপি। গতকাল রাজধানীর গুলিস্তানে ৭ মার্চ সোহরাওয়ার্দী উদ্যানে আওয়ামী লীগের জনসভা উপলক্ষে লিফলেট বিতরণের আগে ওবায়দুল কাদের এ মন্তব্য করেন। সাংবাদিকদের প্রশ্নের জবাবে ওবায়দুল কাদের বলেন, কে এ ঘটনা ঘটিয়েছে, কারা কারা তাকে (হামলাকারী) দিয়ে ঘটনা ঘটিয়েছে, এ বিষয়টি ইতিমধ্যে পরিষ্কার। তিনি বলেন, এর নেপথ্যে যারা আছে, তাদেরও খুঁজে বের করা হচ্ছে। আক্রমণকারী যা স্বীকার করেছে, সে অনুসারে তাকে জিজ্ঞাসাবাদ করা হচ্ছে। এ ব্যাপারে সরকার কোনো ছাড় দেবে না। ওবায়দুল কাদের বলেন, ‘হামলাকারীর স্বীকারোক্তিতে যেটা আছে, তিনি নিজেই বলেছেন, জাফর ইকবাল ইসলামবিরোধী। তবে জাফর ইকবাল ইসলামবিরোধী কোনো ভূমিকা রেখেছেন বলে আমার জানা নেই।’\n‘মুক্তচিন্তার কারখানা বন্ধ হতে দেব না’ : জনপ্রিয় লেখক ও শিক্ষক ড. মুহম্মদ জাফর ইকবালের ওপর হামলা মুক্তচিন্তার কারখানা বন্ধ করার ষড়যন্ত্র। এ কারখানা বন্ধ হতে দেওয়া যাবে না। গতকাল বিকালে জাতীয় প্রেস ক্লাবের সামনে জাফর ইকবালকে হত্যাচেষ্টার প্রতিবাদে কেন্দ্রীয় খেলাঘর আয়োজিত মানববন্ধনে বক্তারা এসব কথা বলেন।\nজড়িতরা স্বাধীনতাবিরোধী : জাফর ইকবালকে হত্যাচেষ্টায় জড়িতরা স্বাধীনতাবিরোধী বলে মন্তব্য করেছেন শহীদ মুক্তিযোদ্ধার সন্তানেরা। গতকাল বিকালে জাতীয় প্রেস ক্লাবের সামনে প্রজন্ম ’৭১ আয়োজিত এক প্রতীকী সমাবেশে এসব কথা বলেন তারা।\nইউজিসি চেয়ারম্যানের নিন্দা : জাফর ইকবালের ওপর হামলার ঘটনায় তীব্র নিন্দা ও প্রতিবাদ জানিয়েছেন বাংলাদেশ বিশ্ববিদ্যালয় মঞ্জুরি কমিশনের চেয়ারম্যান প্রফেসর আবদুল মান্নান। গতকাল এক বিবৃতিতে তিনি এ নিন্দা জানান।\nএ হামলা গণতন্ত্রবিরোধী : জাফর ইকবালের ওপর দুর্বৃত্তের হামলার তীব্র নিন্দা করেছেন বিকল্পধারা বাংলাদেশের প্রেসিডেন্ট ও সাবেক রাষ্ট্রপতি অধ্যাপক ডা. এ কিউ এম বদরুদ্দোজা চৌধুরী। গতকাল এক বিবৃতিতে তিনি বলেন, ‘এ ধরনের হামলা গণতন্ত্রবিরোধী। মানুষের কথা বলার অধিকারকে যারা ছোট করতে চায় তাদের প্রতি নিন্দা জানানোর ভাষা আমার নেই।’\nবেসরকারি বিশ্ববিদ্যালয় সমিতির নিন্দা : ড. জাফর ইকবালের ওপর হামলার নিন্দা জানিয়েছে বাংলাদেশ বেসরকারি বিশ্ববিদ্যালয় সমিতি। গতকাল এক সংবাদ বিজ্ঞপ্তিতে সংগঠনটি এ ঘটনার সুষ্ঠু তদন্তের মাধ্যমে প্রকৃত অপরাধীদের শাস্তির আওতায় আনার দাবি জানিয়েছে।\nউত্তাল ঢাবি : জাফর ইকবালের ওপর হামলার প্রতিবাদে ঢাকা বিশ্ববিদ্যালয় (ঢাবি) ক্যাম্পাসে বিক্ষোভ মিছিল ও সমাবেশ করেছে প্রগতিশীল ছাত্রজোট। গতকাল দুপুরে বিশ্ববিদ্যালয় কলাভবনের সামনে এ সমাবেশ অনুষ্ঠিত হয়। সমাবেশের আগে তারা একটি বিক্ষোভ মিছিল বের করেন। মিছিলটি মধুর ক্যান্টিন থেকে শুরু হয়ে লেকচার থিয়েটার ভবন, কলাভবন, কেন্দ্রীয় গ্রন্থাগার, সামাজিক বিজ্ঞান অনুষদ হয়ে ফের কলাভবনের প্রধান ফটকের সামনে এসে শেষ হয়। এর আগে সকালে জাফর ইকবালের ওপর হামলাকারীদের শাস্তি চেয়ে ক্যাম্পাসে বিক্ষোভ মিছিল করেছে জাসদ ছাত্রলীগ। বিকালে জাতীয় প্রেস ক্লাবের সামনে বিক্ষোভ মিছিল ও প্রতিবাদ সভা করেছে যুব মৈত্রী। এ ছাড়া অপরাধীকে বিচারের আওতায় এনে দৃষ্টান্তমূলক শাস্তির দাবি জানিয়েছেন আমরাই পারি পারিবারিক নির্যাতন প্রতিরোধ জোট, হিউম্যান রাইটস ফোরাম প্রভৃতি সংগঠন।\nপ্রগতিশীল ছাত্রজোটের বিক্ষোভ : ড. মুহম্মদ জাফর ইকবালকে ছুরিকাঘাত করার প্রতিবাদে ও ঘটনায় জড়িতদের বিচারের দাবিতে প্রগতিশীল ছাত্র জোটের নেতা-কর্মীরা বিক্ষোভ মিছিল করেছেন। গতকাল বেলা সাড়ে ১২ টায় ঢাবির মধুর ক্যান্টিন থেকে তারা এ বিক্ষোভ মিছিল বের করেন। মিছিলটি ক্যাম্পাসের বিভিন্ন সড়ক প্রদক্ষিণ শেষে কলাভবনের সামনে এসে সমাবেশ করে।\nঢাবি সাদা দলের নিন্দা : শিক্ষাবিদ অধ্যাপক মুহম্মদ জাফর ইকবালের ওপর হামলার নিন্দা জানিয়ে ঢাকা বিশ্ববিদ্যালয়ের বিএনপি-জামায়াতপন্থি শিক্ষকদের প্যানেল সাদা দল বিবৃতি দিয়েছে। দলের আহ্বায়ক অধ্যাপক ড. মো. আখতার হোসেন খান স্বাক্ষরিত বিজ্ঞপ্তিতে বলা হয়, ‘শনিবার সিলেট শাহজালাল বিজ্ঞান ও প্রযুক্তি বিশ্ববিদ্যালয়ে দেশের খ্যাতিমান শিক্ষাবিদ জনপ্রিয় লেখক অধ্যাপক ড. মুহম্মদ জাফর ইকবালের ওপর পৈশাচিক ও বর্বরোচিত হামলার ঘটনায় আমরা তীব্র নিন্দা জানাচ্ছি। সর্বজনশ্রদ্ধেয়, আমাদের সবার প্রিয় সহকর্মী অধ্যাপক জাফর ইকবালের ওপর এ হামলার ঘটনায় আমরা ভীষণভাবে ক্ষুব্ধ। আমরা এ ধরনের ন্যক্কারজনক ঘটনার তীব্র প্রতিবাদ জানাচ্ছি এবং একই সঙ্গে দোষীদের চিহ্নিত করে দৃষ্টান্তমূলক শাস্তি নিশ্চিত করার জোর দাবি জানাচ্ছি।’\nঢাবি শিক্ষক সমিতির মানববন্ধন আজ : অধ্যাপক মুহম্মদ জাফর ইকবালকে ছুরিকাঘাতের ঘটনায় ঢাকা বিশ্ববিদ্যালয় শিক্ষক সমিতি আজ বিশ্ববিদ্যালয়ের অপরাজেয় বাংলার পাদদেশে মানববন্ধন করবে। সমিতির সভাপতি অধ্যাপক এ এস এম মাকসুদ কামাল সাংবাদিকদের এ কথা জানিয়েছেন।\nসম্মিলিত সাংস্কৃতিক জোট : সংস্কৃতিমন্ত্রী আসাদুজ্জামান নূর বলেন, অধ্যাপক জাফর ইকবালের ওপর হামলা কোনো বিচ্ছিন্ন ঘটনা নয়। মুক্তিযুদ্ধে যারা বিরোধিতা করেছিল সেই অপশক্তি যখন এ দেশে বিচরণ করছে, তখন এ ধরনের ঘটনা কোনো অপ্রত্যাশিত ঘটনা নয়। এটি একটি পরিকল্পিত ঘটনা। এই হামলাকারীরা প্রশিক্ষণপ্রাপ্ত। কারা এদের প্রশিক্ষণ দিচ্ছে তাদের খুঁজে বের করতে হবে। সভাপতির বক্তব্যে কবি ড. মুহাম্মদ সামাদ বলেন, চিকিৎসকরা জাফর ইকবালকে শঙ্কামুক্ত ঘোষণা করলেও আমরা শঙ্কামুক্ত নই। সমাবেশে অন্যান্যের মধ্যে বক্তৃতা করেন নাট্যব্যক্তিত্ব রামেন্দু মজুমদার, বাংলাদেশ গণসংগীত সমন্বয় পরিষদের সভাপতি ফকির আলমগীর, ঢাকা বিশ্ববিদ্যালয় চারুকলা অনুষদের ডিন অধ্যাপক নিসার হোসেন, বাংলাদেশ পথনাটক পরিষদের সভাপতি মান্নান হীরা, মুক্তিযুদ্ধ জাদুঘরের ট্রাস্টি মফিদুল হক, বাংলাদেশ থিয়েটার পরিষদের সাংঠনিক সম্পাদক আহমেদ গিয়াস, বাংলাদেশ আবৃত্তি সমন্বয় পরিষদের প্রেসিডিয়াম সদস্য রফিকুল ইসলাম প্রমুখ।\nপ্রতিবাদে উত্তাল জাহাঙ্গীরনগর : অধ্যাপক মুহম্মদ জাফর ইকবালের ওপর হামলার প্রতিবাদ কর্মসূচি পালন করেছে জাহাঙ্গীরনগর বিশ্ববিদ্যালয়ের (জাবি) শিক্ষক-শিক্ষার্থী, কর্মকর্তা ও কর্মচারীরা। রবিবার মানববন্ধন, বিক্ষোভ মিছিল ও সমাবেশের মাধ্যমে এসব কর্মসূচি পালন করা হয়। ‘বর্বরোচিত এই হামলার নিন্দা, প্রতিবাদ ও দোষীদের দৃষ্টান্তমূলক শাস্তির দাবিতে’ সকাল সাড়ে ১০টায় বিশ্ববিদ্যালয়ের শহীদ মিনার সংলগ্ন সড়কে শিক্ষক সমিতির আয়োজনে মানববন্ধন করেন বিশ্ববিদ্যালয়ের শিক্ষকরা। শিক্ষক সমিতির মানববন্ধনে বিশ্ববিদ্যালয় পরিবারের পক্ষ থেকে উপাচার্য অধ্যাপক ড. ফারজানা ইসলাম বলেন, ‘এটা কোন বিচ্ছিন্ন ঘটনা নয়। এই হত্যাচেষ্টার ও পূর্বেকার বিভিন্ন হত্যাগুলোর যদি বিচার না হয়, তাহলে আমরা আমাদের পায়ের তলার মাটি হারিয়ে ফেলব। তাই আমি রাষ্ট্রের কাছে দাবি জানাই তদন্ত সাপেক্ষে দোষীদের দ্রুত বিচারের আওতায় আনার।’ বিক্ষোভ মিছিল ও সংহতি সমাবেশ করেছে জাবি শিক্ষক-শিক্ষার্থীদের সংগঠন ‘শিক্ষক-শিক্ষার্থী ঐক্যমঞ্চ’। গতকাল বেলা ১২টায় অর্ধশতাধিক শিক্ষক-শিক্ষার্থীর অংশগ্রহণে বিশ্ববিদ্যালয়ের শহীদ মিনারের পাদদেশ থেকে বিক্ষোভ মিছিল বের করে তারা। সমাবেশে তেল-গ্যাস খনিজ সম্পদ ও বিদ্যুৎ-বন্দর রক্ষা জাতীয় কমিটির সদস্যসচিব অধ্যাপক আনু মুহাম্মদ বলেন, সরকারের সঙ্গে মৌলবাদীদের যে গোপন সমঝোতা আছে, এ হামলার দ্বারা তা ধারণা করা যায়। অপরাধীদের পৃষ্ঠপোষকতা না কমালে, সরকারের সঙ্গে মৌলবাদীদের সমঝোতা বন্ধ না হলে এ ধরনের হামলা থামানো যাবে না।\nনিউইয়র্কে প্রতিবাদ : অধ্যাপক মুহম্মদ জাফর ইকবালের ওপর হামলার নিন্দা, প্রতিবাদ এবং এহেন হামলায় মদদ দানকারীদের অবিলম্বে গ্রেফতারের দাবি উঠেছে যুক্তরাষ্ট্র প্রবাসীদের পক্ষ থেকে। বিভিন্ন শ্রেণি-পেশার প্রবাসীরা এক যুক্ত বিবৃতিতে বলেছেন, ‘মুক্তমনা লেখক, অধ্যাপক, ব্লগার, অনলাইন অ্যাক্টিভিস্টদের ওপর হামলার ধারাবাহিকতায় এবার ভিকটিম হলেন জাফর ইকবাল।’ সেক্টর কমান্ডারস ফোরামের ইউএসএ চ্যাপ্টার, একাত্তরের ঘাতক দালাল নির্মূল কমিটি, যুক্তরাষ্ট্র বঙ্গবন্ধু পরিষদ, গণজাগরণ মঞ্চ, সম্মিলিত সাংস্কৃতিক জোট, আমেরিকা-বাংলাদেশ প্রেস ক্লাব, যুক্তরাষ্ট্র বঙ্গবন্ধু প্রজন্ম লীগ, বাংলাদেশী আমেরিকান ডেমক্র্যাটিক লীগ, ফ্লোরিডার বাই ন্যাশনাল চেম্বার অব কমার্স প্রভৃতি সংগঠনের নেতারা বলেছেন, ‘পূর্বঘোষিত অনুষ্ঠানে অংশগ্রহণের সময় পুলিশ প্রহরার মধ্যেই এ হামলা প্রমাণ করে, ঘাতকেরা কতটা সংকল্পবদ্ধ রয়েছে মুক্তমনা মানুষদের নির্মূল-পরিকল্পনায়।’ পৃথকভাবে প্রদত্ত বিবৃতিতে যুক্তরাষ্ট্র আওয়ামী লীগের সভাপতি ড. সিদ্দিকুর রহমান এবং সাধারণ সম্পাদক আবদুস সামাদ আজাদ, নিউইয়র্ক মহানগর আওয়ামী লীগের সভাপতি জাকারিয়া চৌধুরী, যুক্তরাষ্ট্র বঙ্গবন্ধু পরিষদের সভাপতি ও নিউজার্সির কাউন্সিলম্যান মুক্তিযোদ্ধা ড. নূরুন্নবী, যুক্তরাষ্ট্র সেক্টর কমান্ডারস ফোরামের সভাপতি রাশেদ আহমেদ প্রতিবাদ জানিয়েছেন।\nউত্তাল শাবি : অধ্যাপক ড. মুহম্মদ জাফর ইকবালকে হত্যাচেষ্টার প্রতিবাদে গতকাল দিনভর উত্তপ্ত ছিল শাহজালাল বিজ্ঞান ও প্রযুক্তি বিশ্ববিদ্যালয়। সকাল থেকে দফায় দফায় বিক্ষোভ মিছিল, মানববন্ধন ও সমাবেশ করে বিশ্ববিদ্যালয় শিক্ষক সমিতি, কর্মকর্তা-কর্মচারী সমিতি, সাধারণ শিক্ষার্থী এবং সম্মিলিত সাংস্কৃতিক জোটসহ বিভিন্ন ছাত্র সংগঠন। সকাল ১০টায় বিশ্ববিদ্যালয় সাধারণ শিক্ষার্থীদের ব্যানারে বিক্ষোভ মিছিল ও মানববন্ধন করা হয়। বেলা ১১টায় বিশ্ববিদ্যালয়ের কেন্দ্রীয় গ্রন্থাগার ভবনের সামনে মানববন্ধনের আয়োজন করে শিক্ষক সমিতি। মানববন্ধনে বিশ্ববিদ্যালয়ের বিভিন্ন বিভাগের প্রায় দুই শতাধিক শিক্ষক অংশগ্রহণ করেন। মানববন্ধন শেষে শিক্ষক সমিতির সভাপতি প্রফেসর হাসানুজ্জামান শ্যামল হামলায় জড়িতদের শনাক্ত করে মূল চক্র স্বমূলে উত্খাত করার দাবি জানান। একই সময় শাবির কর্মকর্তা সমিতি ও কর্মচারী সমিতি মানবন্ধনের আয়োজন করে। এদিকে বেলা সাড়ে ১১টায় গণস্বাক্ষর কর্মসূচির আয়োজন করে সাধারণ শিক্ষার্থীরা। এ ছাড়া বেলা ১২টায় প্রতিবাদ কর্মসূচি ও মানববন্ধন পালন করে সম্মিলিত সাংস্কৃতিক জোট। এদিকে হামলার ঘটনায় তীব্র নিন্দা জানিয়ে কর্মসূচি দিয়েছে শাহজালাল বিশ্ববিদ্যালয় শিক্ষক সমিতি। কর্মসূচির মধ্যে রয়েছে কালো ব্যাজ ধারণ, প্রতীকী অবস্থান কর্মসূচি, আজ বেলা ১১টা থেকে ১টা পর্যন্ত দুই ঘণ্টা কর্মবিরতি প্রভৃতি। হামলার ঘটনায় তদন্ত কমিটি গঠনেরও সিদ্ধান্ত নিয়েছে শিক্ষক সমিতি। এ ছাড়া জাফর ইকবালের ওপর হামলার ঘটনায় নিন্দা জানিয়েছেন আওয়ামীপন্থি ও বিএনপিপন্থি শিক্ষকরা, কালো ব্যাজ ধারণ করেছে শাবি প্রেস ক্লাব, মানববন্ধন ও বিক্ষোভ কর্মসূচি পালন করেছে শাবি ছাত্রলীগ ও সমাজতান্ত্রিক ছাত্রফ্রন্ট। সন্ধ্যায় মোমবাতি প্রজ্বালন ও মৌন মিছিল হয়। কেন্দ্রীয় শহীদ মিনারে সাবেক ও বর্তমান শাবি শিক্ষার্থীরা মানববন্ধন করে। হামলার প্রতিবাদে সিলেট নগরীতে প্রায় অর্ধকিলোমিটার দীর্ঘ মানববন্ধন করেছে মেট্রোপলিটন ইউনিভার্সিটি। মেট্রোপলিটন ইউনিভার্সিটির সিন্ডিকেট এবং একাডেমিক কাউন্সিলের সদস্য ড. জাফর ইকবাল। এ ঘটনায় সিলেটের অন্যান্য বেসরকারি বিশ্ববিদ্যালয়ও নিন্দা ও প্রতিবাদ জানিয়েছে। ড. জাফর ইকবালের উপর হামলার প্রতিবাদে উত্তাল শাবিতে বিভিন্ন দাবি জানিয়েছেন শিক্ষার্থীরা। গতকাল সকালে বিক্ষোভ মিছিল, মানববন্ধন ও অবস্থান কর্মসূচি পালন শেষে শিক্ষার্থীরা কয়েকটি দাবি জানান। তাদের দাবিগুলোর মধ্যে রয়েছে—ড. মুহম্মদ জাফর ইকবালের ওপর হামলার ঘটনার সুষ্ঠু তদন্ত করতে হবে এবং সঠিক তথ্যসমূহ প্রকাশ করতে হবে; ঘটনার যথাযথ বিচার নিশ্চিত করতে হবে; ক্যাম্পাসের সার্বিক নিরাপত্তা নিশ্চিত করার পাশাপাশি ক্যাম্পাসে বহিরাগত প্রবেশ কঠোরভাবে নিয়ন্ত্রণ করতে হবে; দ্রুততম সময়ে বিশ্ববিদ্যালয়ের সীমানাপ্রচীর নির্মাণের কাজ শুরু করতে হবে প্রভৃতি।\nচট্টগ্রাম : ড. মুহম্মদ জাফর ইকবালের ওপর হামলার প্রতিবাদে পেশাজীবী সমন্বয় পরিষদ, চট্টগ্রাম নগরীর প্রেস ক্লাব চত্বরে বিক্ষোভ সমাবেশ করেছে। গতকাল পরিষদের সাধারণ সম্পাদক রিয়াজ হায়দার চৌধুরীর সঞ্চালনায় অনুষ্ঠানে বক্তারা বলেন, জাতীয় নির্বাচনের আগে বুদ্ধিজীবী হত্যাচেষ্টার পেছনে রাজনৈতিক সংযোগ আছে কি না তা খতিয়ে দেখা উচিত। নির্বাচনের আগে ধর্মান্ধদের মাঠে নামিয়ে আবারও জল ঘোলার চেষ্টা চলছে। তাই দেশ ও জাতির স্বার্থে সবাইকে সচেতন থাকতে হবে। পরিষদের সভাপতি ডা. এ কিউ এম সিরাজুল ইসলামের সভাপতিত্বে সমাবেশে বক্তৃতা করেন চবি শিক্ষক সমিতির সাবেক সভাপতি ড. বেণু কুমার দে, নারীনেত্রী নুরজাহান খান, শিক্ষাবিদ প্রফেসর হাসিনা জাকারিয়া বেলা, কেন্দ্রীয় শিক্ষক নেতা আবু তাহের চৌধুরী, প্রফেসর মুহাম্মদ জাহাঙ্গীর প্রমুখ। অধ্যাপক ড. মুহম্মদ জাফর ইকবালের ওপর হামলাকারীর শাস্তির দাবিতে আজ এক ঘণ্টা কর্মবিরতি পালন করবেন চট্টগ্রাম বিশ্ববিদ্যালয়ের শিক্ষকরা। এদিকে ড. জাফর ইকবালের উপর হামলার প্রতিবাদে গতকাল চবিতে মানববন্ধন ও বিক্ষোভ সমাবেশ করেছে চবি শিক্ষক সমিতি। সমিতির যুগ্ম সাধারণ সম্পাদক মাধব চন্দ্র দাসের সঞ্চালনায় মানববন্ধন ও বিক্ষোভ সমাবেশে বক্তৃতা করেন বিশ্ববিদ্যালয়ের উপ-উপাচার্য প্রফেসর ড. শিরীন আখতার। এ ছাড়া চট্টগ্রামের সর্বস্তরের ছাত্র-যুব-শিক্ষক-সংস্কৃতিকর্মীরা নগরীর চেরাগী পাহাড় চত্বরে অপর একটি বিক্ষোভ সমাবেশ ও মানববন্ধন করেন।\nখুলনা : জনপ্রিয় লেখক অধ্যাপক ড. মুহম্মদ জাফর ইকবালের ওপর হামলার নিন্দা জানিয়েছে খুলনা বিশ্ববিদ্যালয় শিক্ষক সমিতি, মেডিকেল অ্যাসোসিয়েশন, সম্মিলিত সাংস্কৃতিক জোট ও উদীচীর খুলনা সংসদসহ বিভিন্ন সামাজিক প্রতিষ্ঠান। গতকাল সকালে খুলনা বিশ্ববিদ্যালয় ক্যাম্পাসে শিক্ষক সমিতি ন্যক্কারজনক এ হামলার প্রতিবাদে মানববন্ধন করে। এতে সভাপতিত্ব করেন শিক্ষক সমিতির সভাপতি অধ্যাপক ড. আফরোজা পারভীন। খুলনা বিশ্ববিদ্যালয়ের উপাচার্য অধ্যাপক ড. মোহাম্মদ ফায়েক উজ্জামান দুষ্কৃতকারীদের হামলায় গভীর উদ্বেগ প্রকাশ করে ঘটনার তীব্র নিন্দা জানিয়েছেন। একইভাবে খুলনা বিশ্ববিদ্যালয় স্বাধীনতা শিক্ষক পরিষদ ও খুলনা বিজ্ঞান ও প্রযুক্তি বিশ্ববিদ্যালয় এ ঘটনার নিন্দা জানিয়েছে।\nবরিশাল : বিশিষ্ট শিক্ষাবিদ অধ্যাপক ড. মুহম্মদ জাফর ইকবালের পর হামলার প্রতিবাদে এবং হামলাকারীদের বিচারের দাবিতে কালো ব্যাজ ধারণ করে মানববন্ধন করেছেন বরিশাল বিশ্ববিদ্যালয়ের শিক্ষার্থীরা। গতকাল বেলা সাড়ে ১১টায় বিশ্ববিদ্যালয়ের ক্যাম্পাসে সাধারণ শিক্ষার্থীদের ব্যানারে এই মানববন্ধন অনুষ্ঠিত হয়।\nবগুড়া : প্রগতিশীল লেখক ড. মুহম্মদ জাফর ইকবালের ওপর হামলা এবং তাকে হত্যাচেষ্টার প্রতিবাদে বগুড়ায় মানববন্ধন ও বিক্ষোভ মিছিল হয়েছে। গতকাল বেলা ১১টায় শহরের কেন্দ্রস্থল সাতমাথায় প্রগতিশীল নাগরিক সমাজ, ঘাতক দালাল নির্মূল কমিটি, সম্মিলিত সাংস্কৃতিক জোট বগুড়া, উদীচী, ছাত্র ইউনিয়নসহ কয়েকটি সংগঠন এই মানববন্ধন করে। এতে সাংস্কৃতিক কর্মী, রাজনীতিক, পেশাজীবী, ছাত্রনেতাসহ বিভিন্ন শ্রেণি-পেশার মানুষ অংশ নেন। মানববন্ধনে বক্তৃতা করেন বগুড়া সাংবাদিক ইউনিয়নের সভাপতি আমজাদ হোসেন মিন্টু, ঘাতক দালাল নির্মূল কমিটির সভাপতি মির্জা আহসানুল হক দুলাল, বগুড়া প্রেস ক্লাবের সাধারণ সম্পাদক মাহমুদুল আলম নয়ন, বাংলাদেশ গ্রাম থিয়েটারের সাধারণ সম্পাদক তৌফিক হাসান ময়না, প্রবীণ রাজনীতিবিদ মাহফুজুল হক দুলু, বগুড়া সাংবাদিক ইউনিয়নের সাধারণ সম্পাদক জে এম রউফ বগুড়া যুবলীগের সাধারণ সম্পাদক আমিনুল ইসলাম ডাবলু প্রমুখ। মানববন্ধন শেষে বিক্ষোভ মিছিল বের হয়ে শহরের প্রধান প্রধান সড়ক প্রদক্ষিণ করে।\nরাজশাহী বিশ্ববিদ্যালয় : অধ্যাপক মুহম্মদ জাফর ইকবালের ওপর হামলার প্রতিবাদে মানববন্ধন ও বিক্ষোভ সমাবেশ করেছেন রাজশাহী বিশ্ববিদ্যালয়ের বিভিন্ন সামাজিক, সাংস্কৃতিক সংগঠন ও বিভাগের শিক্ষক-শিক্ষার্থীরা। গতকাল বেলা ১১টা থেকে ১টা পর্যন্ত বিশ্ববিদ্যালয়ের বিভিন্ন স্থানে এসব কর্মসূচি অনুষ্ঠিত হয়। এদিন বেলা ১২টায় বিশ্ববিদ্যালয়ের কেন্দ্রীয় গ্রন্থাগারের সামনে রাবি সাংস্কৃতিক জোট প্রতিবাদ সমাবেশ করে। এর আগে বেলা সাড়ে ১১টায় বিশ্ববিদ্যালয়ের সৈয়দ ইসমাঈল হোসেন সিরাজী ভবনের সামনে প্রতিবাদ সমাবেশ করে ফোকলোর বিভাগ। এ ছাড়া লেখক মুহম্মদ জাফর ইকবালের ওপর হামলার প্রতিবাদে মানববন্ধন, সমাবেশ ও বিক্ষোভ মিছিল করেছে বিশ্ববিদ্যালয়ের অর্থনীতি ও ইংরেজি বিভাগ, রাবি শাখা ছাত্রলীগ ও পরিবেশবিষয়ক সংগঠন লিনার্ক। হামলার নিন্দা জানিয়ে জড়িতদের দ্রুত শাস্তির দাবি জানিয়েছে বিশ্ববিদ্যালয় প্রশাসন, রাবি রিপোর্টার্স ইউনিটি, রাবিসাস, প্রেস ক্লাব, রাকসু আন্দোলন মঞ্চ ও প্রগতিশীল ছাত্রজোট।\nগাজীপুর : বিশিষ্ট শিক্ষাবিদ ড. জাফর ইকবালকে হত্যাচেষ্টার নিন্দা জানিয়েছে বাংলাদেশের ৪৪টি পাবলিক বিশ্ববিদ্যালয়ের উপাচার্যদের সংগঠন বাংলাদেশ বিশ্ববিদ্যালয় পরিষদ এবং বিভিন্ন বিশ্ববিদ্যালয়ের উপাচার্যরা। ঘটনার তীব্র নিন্দা ও প্রতিবাদ জানিয়েছেন জাতীয় বিশ্ববিদ্যালয়ের উপাচার্য প্রফেসর ড. হারুন-অর রশিদ, বঙ্গবন্ধু শেখ মুজিবুর রহমান কৃষি বিশ্ববিদ্যালয়ের উপচার্য প্রফেসর ড. মো. গিয়াস উদ্দীন মিয়া, বাংলাদেশ উন্মুক্ত বিশ্ববিদ্যালয়ের উপাচার্য প্রফেসর ড. আবদুল মান্নান, ঢাকা প্রকৌশল ও প্রযুক্তি বিশ্ববিদ্যালয়ের উপাচার্য অধ্যাপক ড. মোহাম্মদ আলাউদ্দিন এবং স্থানীয় সংসদ সদস্য ও নেতারা।\nমানিকগঞ্জ : অধ্যাপক ড. মুহম্মদ জাফর ইকবালের ওপর হামলার প্রতিবাদে মানিকগঞ্জে মানববন্ধন করেছে বাংলাদেশ উদীচী শিল্পীগোষ্ঠী ও সাংস্কৃতি বিপ্লবী সংঘ। গতকাল বিকালে মানিকগঞ্জ প্রেস ক্লাবের সামনে এই মানববন্ধন অনুষ্ঠিত হয়। মানববন্ধনে বিভিন্ন শ্রেণি-পেশার মানুষ এত অংশ নেন। এ সময় বক্তারা হামলাকারীদের দৃষ্টান্তমূলক শাস্তি দাবি করেন।\nময়মনসিংহ : বিজ্ঞানমনস্ক লেখক অধ্যাপক ড. জাফর ইকবালের ওপর হামলার প্রতিবাদে এবং দোষীদের দৃষ্টান্তমূলক শাস্তির দাবিতে ময়মনসিংহে মানববন্ধন করেছে বিভিন্ন সংগঠন। গতকাল বাংলাদেশ কৃষি বিশ্ববিদ্যালয় (বাকৃবি), আনন্দমোহন বিশ্ববিদ্যালয় কলেজ ও ফিরোজ জাহাঙ্গীর চত্বরে এসব মানববন্ধন অনুষ্ঠিত হয়। বেলা ১টায় বাকৃবি ছাত্রলীগ বিক্ষোভ মিছিল বের করে। পরে তারা সমাবেশ করে। এর আগে ময়মনসিংহ জেলা ছাত্রলীগ ও আনন্দমোহন কলেজ ছাত্রলীগের উদ্যোগে আনন্দমোহন কলেজের সামনে মানববন্ধন অনুষ্ঠিত হয়। এ ছাড়া বিকাল ৪টায় নগরীর ফিরোজ জাহাঙ্গীর চত্বরে ঘণ্টাব্যাপী মানববন্ধন করে ছাত্র ইউনিয়ন, যুব ইউনিয়ন, উদীচী, মহিলা পরিষদ, ভলান্টিয়ার্স ফর ময়মনসিংহ ও সিপিবি। মানববন্ধনে সর্বস্তরের মানুষ অংশ নেন।\nপিরোজপুর : সিলেটে শাহজালাল বিজ্ঞান ও প্রযুক্তি বিশ্ববিদ্যালয়ের অধ্যাপক ড. মুহম্মদ জাফর ইকবালের ওপর হামলার প্রতিবাদে পিরোজপুরে মানববন্ধন করেছেন স্থানীয় সাংবাদিকরা। গতকাল দুপুরে শহরের সার্কিট হাউসের সামনের সড়কে পিরোজপুর প্রেস ক্লাবের আয়োজনে এ মানববন্ধন অনুষ্ঠিত হয়। এতে বক্তৃতা করেন পিরোজপুর প্রেস ক্লাবের সাবেক সভাপতি এ কে আজাদ, বর্তমান সভাপতি শফিউল হক মিঠু, জেলা রিপোর্টার্স ক্লাবের সভাপতি জহিরুল হক টিটু, প্রেস ক্লাব সাধারণ সম্পাদক ফসিউল ইসলাম বাচ্চু প্রমুখ। মানববন্ধনে উপস্থিত ছিলেন বাংলাভিশনের সিনিয়র নিউজ এডিটর রুহুল আমিন রুশদ ও পিআইবির পারভীন সুলতানা রাব্বী। বক্তারা হামলাকারীদের বিচারের আওতায় এনে দৃষ্টান্তমূলক শাস্তি দাবি করেন।\nটাঙ্গাইল : বিশিষ্ট শিক্ষাবিদ অধ্যাপক ড. মুহম্মদ জাফর ইকবালের ওপর হামলার প্রতিবাদে গতকাল দুপুরে টাঙ্গাইলের মওলানা ভাসানী বিজ্ঞান ও প্রযুক্তি বিশ্ববিদ্যালয় ক্যাম্পাসে শিক্ষক সমিতি মানববন্ধন করে। এতে বক্তৃতা করেন বিশ্ববিদ্যালয়ের উপাচার্য প্রফেসর ড. মো. আলাউদ্দিন, শিক্ষক সমিতির সভাপতি অধ্যাপক ড. মুহাম্মদ শাহীন উদ্দিন, অধ্যাপক ড. এ এস এম সাইফুল্লাহ, ড. পিনাকী দে, অধ্যাপক ড. এ কে এম মহিউদ্দিন ও অধ্যাপক মুহাম্মদ জহিরুল ইসলাম। মানববন্ধনে বিশ্ববিদ্যালয়ের শিক্ষক, কর্মকর্তা, কর্মচারী ও শিক্ষার্থীরা অংশগ্রহণ করেন।\nহবিগঞ্জ : দেশবরেণ্য ড. মুহম্মদ জাফর ইকবালের ওপর হামলার প্রতিবাদে সভা অনুষ্ঠিত হয়েছে। গতকাল বিকালে টাউন হল প্রাঙ্গণে সংক্ষুব্ধ নাগরিক সমাজের ব্যানারে এ প্রতিবাদ সভা অনুষ্ঠিত হয়। এতে বক্তৃতা করেন বাংলাদেশ পরিবেশ আন্দোল (বাপা) হবিগঞ্জ জেলা সাধারণ সম্পাদক তোফাজ্জল হোসেল, অ্যাডভোকেট বিজন বিহারী দাশ, সাবেক চেয়ারম্যান মোহাম্মদ আলী মমিন প্রমুখ। সভায় বক্তারা ড. জাফর ইকবালের ওপর হামলাকারীদের দৃষ্টান্তমূলক শাস্তির দাবি জানান।\nদিনাজপুর : ড. মুহম্মদ জাফর ইকবালের ওপর হামলার নিন্দা জানিয়েছেন হাজি মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের উপাচার্য ড. মু. আবুল কাসেম। এ ছাড়া হামলাকারী ও মদদদাতাদের অবিলম্বে গ্রেফতার ও বিচারের দাবি জানিয়েছেন সংসদ সদস্য মনোরঞ্জন শীল গোপাল।\nইসলামী বিশ্ববিদ্যালয় : অধ্যাপক ড. মুহম্মদ জাফর ইকবালের ওপর ছুরিকাঘাতের ঘটনায় তীব্র নিন্দা ও প্রতিবাদ জানিয়েছে ইসলামী বিশ্ববিদ্যালয় প্রগতিশীল সাংবাদিক সংগঠন প্রেস ক্লাব। গতকাল ইবি প্রেস ক্লাবের সভাপতি ইকবাল হোসাইন রুদ্র ও সাধারণ সম্পাদক আসিফ খান স্বাক্ষরিত এক প্রেস বার্তায় এ নিন্দা জানানো হয়। এ ছাড়া মানববন্ধন করেছে ইসলামী বিশ্ববিদ্যালয় প্রগতিশীল শিক্ষক সংগঠন শাপলা ফোরাম।\nকিশোরগঞ্জ : ড. জাফর ইকবালের ওপর হামলার প্রতিবাদে কিশোরগঞ্জ প্রেস ক্লাবের উদ্যোগে গতকাল শহরের বিজয় চত্বরে মানববন্ধন কর্মসূচি পালিত হয়েছে। এতে বক্তৃতা করেন কিশোরগঞ্জ প্রেস ক্লাবের সভাপতি আহমেদ উল্লাহ, সাধারণ সম্পাদক সাকাউদ্দিন আহাম্মদ রাজন, সাইফউদ্দীন আহমেদ লেনিন, আবু তাহের, আনোয়ারুল ইসলাম ভূঁইয়া প্রমুখ।\nঠাকুরগাঁও : অধ্যাপক ড. জাফর ইকবালের ওপর সন্ত্রাসী হামলার প্রতিবাদে মানববন্ধন কর্মসূচি পালন করেছে বাংলাদেশ মহিলা পরিষদ জেলা শাখা। গতকাল বেলা ১১টায় শহরের চৌরাস্তায় ঘণ্টাব্যাপী এ মানববন্ধন কর্মসূচি পালিত হয়। এতে বক্তৃতা করেন মহিলা পরিষদ জেলা শাখার সভাপতি আইরিন পারভিন, সাধারণ সম্পাদক সুচরিতা দেব প্রমুখ। এ ছাড়া প্রগতিশীল ছাত্রজোটের আয়োজনে বিক্ষোভ সমাবেশ হয়েছে। বিকালে শহরের চৌরাস্তায় এ বিক্ষোভ সমাবেশ অনুষ্ঠিত হয়।\nনেত্রকোনা : ড. জাফর ইকবালের পৈতৃক উপজেলা কেন্দুয়ায় তার ওপর হামলার নিন্দা জানিয়ে বিক্ষোভ করেছেন উপজেলাবাসী। গতকাল বেলা ১২টায় নেত্রকোনা জেলার কেন্দুয়া উপজেলা পরিষদ চত্বরে মানববন্ধন করেছে স্থানীয় সংগঠন চর্চা সাহিত্য আড্ডা ও উদীচী শিল্পী গোষ্ঠী।\nরংপুর : অধ্যাপক জাফর ইকবালকে হত্যাচেষ্টার প্রতিবাদে বেগম রোকেয়া বিশ্ববিদ্যালয়ে গতকাল পৃথক মানববন্ধন ও প্রতিবাদ সভা অনুষ্ঠিত হয়েছে। বেলা ১২টায় প্রশাসনিক ভবনের সামনে সাংস্কৃতিক সংগঠন রণন, গুনগুন ও উদীচী শিল্পী গোষ্ঠী যৌথভাবে মানববন্ধন ও প্রতিবাদ সভার আয়োজন করে। এতে লেখকের বই পড়ে শিক্ষক-শিক্ষার্থীরা প্রতিবাদ জানান। দুপুরে ক্যাম্পাসে একই দাবিতে প্রগতিশীল শিক্ষক সমাজ মানববন্ধন ও প্রতিবাদ সভার আয়োজন করে। সভায় বিশ্ববিদ্যালয়ের প্রক্টর আবু কালাম মো. ফরিদ উল আলম ও শিক্ষক রাফিউল আজম এতে বক্তৃতা করেন।\nকুমিল্লা : বিশিষ্ট শিক্ষাবিদ ড. মুহম্মদ জাফর ইকবালের ওপর হামলার প্রতিবাদে মানববন্ধন করেছে বিভিন্ন সংগঠন।\nগতকাল বিকালে নগরীর পূবালী চত্বরে সমাবেশ করে সম্মিলিত সাংস্কৃতিক জোট কুমিল্লা জেলা শাখা। এতে বক্তৃতা করেন পাপড়ি বসু, হাসান ইমাম মজুমদার ফটিক, ডা. তৃপ্তীশ চন্দ্র ঘোষ প্রমুখ। নগরীর টাউন হলের সামনে মানববন্ধন করে কুমিল্লায় অবস্থানরত শাহজালাল বিজ্ঞান ও প্রযুক্তি বিশ্ববিদ্যালয়ের সাবেক শিক্ষার্থীরা। এ ছাড়া দুপুরে কুমিল্লা বিশ্ববিদ্যালয়ের কাঁঠালতলায় কুমিল্লা বিশ্ববিদ্যালয় শিক্ষক সমিতি ও বঙ্গবন্ধু পরিষদের ব্যানারে মানববন্ধন অনুষ্ঠিত হয়। এতে বিশ্ববিদ্যালয়ের শিক্ষক-শিক্ষার্থী ও কর্মকর্তা-কর্মচারীরা অংশ নেন।\nগোপালগঞ্জ : জনপ্রিয় লেখক ড. জাফর ইকবালের ওপর হামলাকারীদের খুঁজে বের করে তাদের দৃষ্টান্তমূলক শাস্তির দাবিতে সমাবেশ অনুষ্ঠিত হয়েছে। গতকাল গোপালগঞ্জ কেন্দ্রীয় শহীদ মিনার চত্বরে জেলা উদীচীর উদ্যোগে এ সমাবেশ অনুষ্ঠিত হয়। পরে একটি র্যালি বের করা হয়।\nব্রাহ্মণবাড়িয়া : কথাসাহিত্যিক ড. মুহম্মদ জাফর ইকবালের ওপর হামলার প্রতিবাদে গতকাল মানববন্ধন করেছে খেলাঘর ব্রাহ্মণবাড়িয়া জেলা শাখা। বিকালে ব্রাহ্মণবাড়িয়া প্রেস ক্লাবের সামনে আয়োজিত এ মানববন্ধন অুনষ্ঠিত হয়।


বেতন কমানোর চিঠিতে ক্ষুব্ধ ব্যাংক কর্মকর্তারা | BBC NEWS BANGLA বেতন কমানোর চিঠিতে ক্ষুব্ধ ব্যাংক কর্মকর্তারা | BBC NEWS BANGLA – BBC News Bangla\nঅভ্যন্তরীণ, আন্দোলন, চাকরি\nমহামারীকালে বেতন কমানোর খবরে বেসরকারি ব্যাংকগুলোর কর্মকর্তাদের মধ্যে ক্ষোভ ও উৎকণ্ঠা দেখা দিয়েছে।\nবেসরকারি ব্যাংক-উদ্যোক্তা মালিকদের সংগঠন বাংলাদেশ অ্যাসোসিয়েশন অব ব্যাংকসের (বিএবি) রোববারের এক চিঠিকে কেন্দ্র করে এই ক্ষোভ।\nতবে তাদের এ ধরনের চিঠির এখতিয়ার নিয়ে প্রশ্ন উঠেছে। বাংলাদেশ ব্যাংককে এ নিয়ে ব্যবস্থা নেওয়ার আহ্বান জানিয়েছেন সাবেক ডেপুটি গভর্নর খোন্দকার ইব্রাহিম খালেদ।\nবিএবির চিঠির খবর শুনে সোমবার সকাল থেকে ক্ষোভ ছিল কর্মকর্তাদের মধ্যে। বিভিন্ন ব্যাংকে কর্মকর্তাদের এনিয়েই আলোচনা করতে দেখা গেছে।\nনাম প্রকাশ না করার শর্তে এক ব্যাংকের কর্মকর্তা বিডিনিউজ টোয়েন্টিফোর ডটকমকে বলেন, “ভাই, বেতন কমলে ছেলে-মেয়ে নিয়ে সংসার চালাব কী করে। করোনাভাইরাস মহামারীতে খরচ তো কমেনি; উল্টো বেড়েছে। আমরা চলবো কী করে?”\nবিএবির চেয়ারম্যান নজরুল মজুমদার বিডিনিউজ টোয়েন্টিফোর ডটকমকে বলেন, “কোনো ব্যাংককেই বেতন কমাতে নির্দেশনা দেওয়া হয়নি। বলা যায় এক ধরনের পরামর্শ দেওয়া হয়েছে।\n“আমরা ব্যাংক মালিকরা বসেছিলাম। বাস্তব অবস্থা নিয়ে আলোচনা করে যে সব কর্মকর্তার বেতন ৪০ হাজার টাকার উপরে, তাদের আগামী দেড় বছর ১৫ শতাংশ বেতন কমানোর বিষয়ে সবাই একমত হয়েছিল। সে সিদ্ধান্তের আলোকে চিঠি দেওয়া হয়েছিল।”\nএক্সিম ব্যাংকের চেয়ারম্যান নজরুল মজুমদার বলেন, “সিদ্ধান্ত নেবে ব্যাংকগুলো। যদি তারা মনে করে কমাবে, তাহলে কমাবে। আর যদি মনে করে কমাবে না, তাহলে কমাবে না।”\nবেতন কমে গেলে কর্মকর্তাদের সংসার চালাতে সমস্যা হবে কি না- এ প্রশ্নের উত্তরে তিনি বলেন, “আমরা তো যাদের বেতন ৪০ হাজারের বেশি, তাদের বেতন কমাতে বলেছি। যারা কম বেতন পান, তাদেরটা তো কমাতে বলিনি। সমস্যা হওয়ার কথা নয়। সবচেয়ে বড় কথা হচ্ছে, সঙ্কটের সময় তো সবাইকেই ছাড় দিতে হবে।”\nএক্সিম ব্যাংকে সিদ্ধান্তটি কার্যকর হয়েছে জানিয়ে তিনি বলেন, “বোর্ড সভায় সিদ্ধান্ত নিয়ে এটা আমরা করেছি। কর্মকর্তারাও মেনে নিয়েছে।”\nতিনি বিডিনিউজ টোয়েন্টিফোর ডটকমকে বলেন, এ ধরনের চিঠি ব্যাংকগুলোর কাজে হস্তক্ষেপের শামিল। বিএবি কোনো অবস্থাতেই তা দিতে পারে না।\n“বিএবি হচ্ছে ব্যাংকের চেয়ারম্যান-ভাইস চেয়ারম্যানদের সংগঠন। কোনো ব্যাংকের যে কোনো সিদ্ধান্ত নেওয়ার ক্ষমতা একমাত্র ওই ব্যাংকের পরিচালনা পর্ষদের। বিএবি পরিচালনা পর্ষদকে কোনো সিদ্ধান্ত নিতে কোনো অবস্থাতেই চাপিয়ে দিতে পারে না।”\nইব্রাহিম খালেদ বলেন, “ব্যাংক কোম্পানি আইনের ক্ষমতাবলে এখনই বাংলাদেশ ব্যাংকের এ ব্যাপারে হস্তক্ষেপ করা উচিৎ। দ্রুত করা উচিৎ।\n“বিষয়টিকে হালকাভাবে দেখার কোনো কারণ নেই। একটি সংগঠন থেকে বেতন কমানোর উস্কানি দেওয়ার সাহস তারা কোথা থেকে পায়, সরকারকেও সেটা খতিয়ে দেখতে হবে।”\nরাষ্ট্রায়ত্ত বেশ কয়েকটি ব্যাংকের সাবেক এই ব্যবস্থাপনা পরিচালক বলেন, “আরেকটি বিষয় মনে রাখতে হবে, একটি ব্যাংকের ৯০ শতাংশ টাকার মালিক কিন্তু আমানতকারীরা। উদ্যোক্তা মালিকদের অংশ মাত্র ১০ শতাংশ। ১০ শতাংশের মালিক যারা, তারা এমন স্পর্শকাতর সিদ্ধান্ত কোনো অবস্থাতেই নিতে পারেন না।”\nব্যাংক নির্বাহীদের সংগঠন অ্যাসোসিয়েশন অব ব্যাংকার্স বাংলাদেশের (এবিবি) চেয়ারম্যান এবং ইস্টার্ন ব্যাংকের ব্যবস্থাপনা পরিচালক আলী রেজা ইফতেখার বিডিনিউজ টোয়েন্টিফোর ডটকমকে বলেন, “বিএবি কোনো ব্যাংকের রেগুলেটরি বডি নয়; তারা কোনো কিছু চাপিয়ে দিতে পারে না। বেতন কমানোসহ যে কোনো বিষয়ে সিদ্ধান্ত নেবে ব্যাংকের পরিচালনা পর্ষদ।\n“কোনো ব্যাংক যদি মনে করে, কঠিন এই পরিস্থিতিতে তাদের ব্যাংকের কর্মকর্তাদের বেতন কমানো দরকার কমাবে; আর যদি মনে করে কমানোর প্রয়োজন নেই, কমাবে না। কমানোর প্রয়োজন হলে কতোটুকু কমাবে, কিভাবে কমাবে সব সিদ্ধান্তই নেবে ব্যাংকের বোর্ড। অন্য কেউ নয়।”\nএবিবির সাবেক চেয়ারম্যান মিউচুয়াল ট্রাস্ট ব্যাংকের সাবেক ব্যবস্থাপনা পরিচালক আনিস এ খান বিডিনিউজ টোয়েন্টিফোর ডটকমকে বলেন, “সঙ্কটকালে ব্যাংকের খরচ কমাতে হবে ঠিক। কিন্তু প্রশ্ন হচ্ছে, সেটা কর্মকর্তাদের বেতন কমিয়ে কেন? অন্য নানা উপায়েও তো খরচ কমানো যায়! সে সব পথ বেছে না নিয়ে স্পর্শকাতর এ সিদ্ধান্তের কথা কেন আসছে, বুঝতে পারছি না।\n“এতে হিতে বিপরীত হতে পারে। কর্মকর্তাদের বেতন কমলে তাদের মধ্যে হতাশা কাজ করবে। কাজের গতি কমে যাবে। ব্যাংকাররা নিষ্ক্রিয় হয়ে পড়বে। তাদের মনোবল ভেঙে পড়বে। সে ক্ষেত্রে ব্যাংকও ক্ষতিগ্রস্ত হবে।”\nবেতন কমানোর খবরে কর্মকর্তাদের মধ্যে ক্ষোভ-হতাশা ‘খুবই’ স্বাভাবিক বলে মনে করেন এই ব্যাংকার।\n১৯৯৩ সালে নয়টি সদস্য ব্যাংক নিয়ে বিএবি’র যাত্রা শুরু হয়।\nএক্সিম ব্যাংকের যাত্রা শুরু হয় ১৯৯৯ সালে।\nবাংলাদেশ ব্যাংকের গত ডিসেম্বরের তথ্য অনুযায়ী, দেশে কার্যরত ৫৯টি ব্যাংকে বর্তমানে জনবল রয়েছে ১ লাখ ৭৮ হাজার ৪৩০ জন। এর মধ্যে বেসরকারি ব্যাংকে আছে ১ লাখ ৯ হাজার ১২৭ জন। বিদেশি ব্যাংকে তিন হাজার ৮৫৮ জন। আর সরকারি ব্যাংকে ৬৫ হাজার ৪৪৫ জন।\nচিঠিতে বিজ্ঞাপন বন্ধসহ খরচ কমাতে বেশ কয়েকটি পরামর্শ দিয়েছে বিএবি।


গর্ভাবস্থায় কি কি খাওয়া নিষেধ বা খাওয়া ঠিক নয় জানতে চাই ? - ক্যোয়ারী অ্যানসারস\nগর্ভবতী নারীর খাবারের ক্ষেত্রে কিছুটা সতর্কতা অবলম্বন করতে হয়। এমন কিছু খাবার আছে যে খাবারগুলো খেলে গর্ভপাত হয়ে যাওয়ার আশঙ্কা থাকে সেই সকল খাবারের নাম জানতে চাই।\nগর্ভাবস্থায় স্বাভাবিকভাবেই একটু বেশি করে খাওয়ার পরামর্শ দেয়া হয়। তবে সেই খাবার নির্ধারণেও আপনাকে কিছু সাবধানতা অবলম্বন করতে হবে। আপনার এবং আপনার গর্ভের শিশুটির সুস্বাস্থ্যের কথা চিন্তা করে এমন অনেক খাবার আপনাকে ত্যাগ করতে হবে যা আপনি আগে গ্রহণ করলে সমস্যা হতো না। গর্ভাবস্থায় খাবার গ্রহণে কিছু বিধি নিষেধ মেনে চলে আপনি নিজেই সুস্থ শিশু ও নিরাপদ প্রসব নিশ্চিত করতে পারেন। চলুন দেখে নেই গর্ভাবস্থায় কী কী খাবার গ্রহণ করা উচিত নয়।\n09 মার্চ 2017 "নারীর স্বাস্থ্য" বিভাগে জিজ্ঞাসা করেছেন মুক্তা\nঝুঁকিপূর্ণ গর্ভবতী মহিলা\nগর্ভবতী মহিলার কতটা সময় বিশ্রামের প্রয়োজন ?\nস্বাস্থ্য পরীক্ষা কেন করাতে হয় ?\nগর্ভাবস্থায় গর্ভকালীন পরীক্ষা অন্ততপক্ষে কতবার করানো উচিত ?


ঢাবি শিক্ষক সমিতি নির্বাচনে বিনাপ্রতিদ্বন্দ্বিতায় নীল দল জয়ী\nকরোনা পরিস্থিতির কারণে ঢাকা বিশ্ববিদ্যালয় (ঢাবি) শিক্ষক সমিতির নির্বাচনে বিএনপি-জামায়াতপন্থী শিক্ষকদের সংগঠন সাদা দল অংশগ্রহণ না করায় বিনা প্রতিদ্বন্দ্বিতায় আওয়ামী লীগপন্থী শিক্ষকদের সংগঠন নীল দল জয়ী হয়েছে।রোববার (২০ ডিসেম্বর) রাত আটটায় ঢাকা বিশ্ববিদ্যালয় শিক্ষক সমিতি নির্বাচনের প্রধান নির্বাচন কমিশনার অধ্যাপক ড. জাকির হোসেন ভূঁইয়া নীল দলের প্রার্থীদের বিনা প্রতিদ্বন্দ্বিতায় জয়ী ঘোষণা করেন।সভাপতি পদে অধ্যাপক ড. মো. রহমত উল্লাহ, সহ-সভাপতি পদে অধ্যাপক ড. সাবিতা রেজওয়ানা চৌধুরী, কোষাধ্যক্ষ পদে অধ্যাপক ড. মো. আকরাম হোসেন, সাধারণ সম্পাদক পদে অধ্যাপক ড. নিজামুল হক ভূইঁয়া এবং যুগ্ম-সম্পাদক পদে অধ্যাপক ড. মো. আব্দুর রহিম জয়ী হয়েছেন।\nএছাড়া ১০টি সদস্য পদে অধ্যাপক ড. জিয়া রহমান, অধ্যাপক ড. সাদেকা হালিম, অধ্যাপক ড. এজেএম শফিউল আলম ভুইয়া, অধ্যাপক ড. ইসতিয়াক মঈন সৈয়দ, অধ্যাপক ড. সাইফুল ইসলাম, অধ্যাপক ড. আমজাদ আলী, অধ্যাপক ড. চন্দ্রনাথ পোদ্দার, অধ্যাপক ড. আবু সারা শামসুর রউফ, অধ্যাপক ড. মুহাম্মদ আব্দুল মঈন এবং অধ্যাপক ড. নিসার হোসেন জয়ী হয়েছেন।শিক্ষক সমিতির নির্বাচন ৩০ ডিসেম্বর অনুষ্ঠিত হওয়ার কথা ছিল। কিন্তু ১৫ টি পদে আর কেউ প্রার্থীতা না করায় নীল দল বিনা প্রতিদ্বন্দ্বিতায় জয়ী হয়। তবে নির্বাচনের আনুষ্ঠানিক ফলাফল সোমবার (২১ ডিসেম্বর) বিকেল ৪ টায় ঘোষণা করা হবে।


| Rakib Repon প্রকাশিত হয়েছে\t জানুয়ারি ১১, ২০১৯ বিভাগীয় সংবাদ, রংপুর, শিক্ষা, শীর্ষ নিউজ\nআনুষ্ঠানিক যাত্রা শুরু হলো নর্বনির্মিত নীলফামারী সরকারি মেডিকেল কলেজের। গতকাল দুপুরের দিকে সদর উপজেলার পলাশবাড়ি ইউনিয়নে নীলফামারী ডায়াবেটিক হাসপাতালের নবনির্মিত ভবনে কলেজের অস্থায়ী ক্যাম্পাসে এমবিবিএস প্রথম বর্ষের প্রথম ব্যাচের ৫০ জন শিক্ষার্থীর পরিচিতি সভা ও উদ্বোধনী অনুষ্ঠানের আয়োজন করা হয়।\nনবীন শিক্ষার্থীদের প্রত্যেকর হাতে ফুলের তোড়া দিয়ে বরণের মধ্য দিয়ে মেডিকেল কলেজের শিক্ষা কার্যক্রমের উদ্বোধন করেন প্রধান অতিথি।\nনীলফামারী সরকারি মেডিকেল কলেজের অধ্যক্ষ ডা. রবিউল ইসলাম শাহ্ সভাপতিত্বে এসময় বিশেষ অতিথি ছিলেন রংপুর বিভাগের বিভাগীয় স্বাস্থ পরিচালক ডা. অমল চন্দ্র সাহা, জেলা প্রশাসক বেগম নাজিয়া শিরিন, পুলিশ সুপার মুহাম্মদ আশরাফ হোসেন, সিভিল সার্জন ডা. রণজিৎ কুমার বর্মণ।\nএসময় অন্যান্যদের মধ্যে বক্তব্য রাখেন নীলফামারী ডায়াবেটিক সমিতির সাধারণ সম্পাদক ডা. মুজিবুল হাসান চৌধুরী শাহিন, নীলফামারী সরকারি মেডিকেল কলেজের এমবিবিএস প্রথম বর্ষের প্রথম ব্যাচের শিক্ষার্থী সাজ্জাদ হোসেন, ইমরান হোসেন, অপরাজিতা সরকার ও অভিভাবক মজিবুর রহমান।\nপ্রধান অতিথির বক্তৃতায় আসাদুজ্জামান নূর বলেন,‘জননেত্রী শেখ হাসিনা সরকারের কাছে নীলফামারীর গণ মানুষ দাবি জানিয়ে ছিলো নীলফামারীতে একটি মেডিকেল কলেজ প্রতিষ্ঠার। বর্তমান সরকারের প্রধানমন্ত্রী শেখ হাসিনা ও সাবেক স্বাস্থমন্ত্রী মোহম্মদ নাসিম এ দাবিকে আমলে নিয়ে নীলফামারী বাসীর সেই স্বপ্ন পূরণ করেছে।\nনীলফামারী মেডিকেল কলেজের প্রথম শিক্ষার্থীদের উদ্দেশ্যে আসাদুজ্জামান নূর বলেন,‘ আপনারা যারা নীলফামারী সরকারি মেডিকেল কলেজের ভর্তি হয়েছেন। আপনারা প্রত্যেকেই ইতিহাসের পাতায় স্থান করে নিলেন। প্রতিষ্ঠান নতুন আপনারাও নবীন। আপনাদের দায়িত্ব অনেক। এখান থেকে প্রকৃত শিক্ষা গ্রহণ করেন একজন ভাল চিকিৎসক হিসেবে দেশের মানুষের সেবায় নিয়োজিত হবেন তখনই স্বার্থকতা পাবে নীলফামারী সরকারি মেডিকেল কলেজ। আপনাদের সুনামেই সারাদেশে পরিচিত ঘটবে এই মেডিকেল কলেজের। নীলফামারী মেডিকেল কলেজকে রাজনীতির উর্ধ্বে রেখে দেশের শ্রেষ্ঠ মেডিকেল কলেজ হিসাবে গড়ে তুলবেন। এই কলেজ যেন দেশ বিদেশে মডেল হিসাবে গ্রহনযোগ্যতা পায়।’\nনীলফামারী মেডিকেল কলেজের অধ্যক্ষ ডা. রবিউল ইসলাম শাহ্ জানান, ‘সদর উপজেলার পলাশবাড়ি ইউনিয়নস্থ ডায়াবেটিক হাসপাতালের নবনির্মিত ভবণটিতে অস্থায়ী ভাবে নীলফামারী সরকারি মেডিকেল কলেজের একাডেমী কার্যক্রম চলবে।\nনতুন এই মেডিকেল কলেজে একজন অধ্যক্ষ, তিনজন সহযোগী অধ্যাপক এবং পাঁচজন প্রভাষক দিয়ে পরিচালিত হবে ৫০জন শিক্ষার্থীর শিক্ষা কার্যক্রম। বৃহস্পতিবার পরিচিতি ক্লাশ শুরু হলেও আগামী শনিবার (১২ জানুয়ারী) থেকে এমবিবিএস প্রথম বর্ষের প্রথম ব্যাচের শিক্ষার্থীদের ক্লাশ শুরু হবে।\nতিনি আরো জানান,‘অস্থায়ী ভাবে নীলফামারী ডায়াবেটিস হাসপাতালের নর্বনির্মিত ভবণে নীলফামারী মেডিকেল কলেজের একাডেমীক কার্যক্রম চলবে। নীলফামারী মেডিকেল কলেজের স্থায়ী ক্যাম্পাসের জন্য ইতোমধ্যে পলাশবাড়ি ইউনিয়নের নটখানা নামক স্থানে ৫১ দশমিক ৩ একর জমি অধিগ্রহণ করা হয়েছে। চলতি বছরই সেখানে ভবণ নির্মাণ কাজ শুরু কবে।’\nআগের সংবাদবর্ণাঢ্য আয়োজনে গাইবান্ধায় কালের কন্ঠের প্রতিষ্ঠাবার্ষিকী পালিত\nপরের সংবাদ যশোরের শার্শা সীমান্তে ফেনসিডিলসহ পাচারকারী আটক


মর্মান্তিক! মর্মান্তিক! – রাজবাড়ী বিডি\nবৃহস্পতিবার, ২০ জানুয়ারী ২০২২, ০৪:৫৭ পূর্বাহ্ন\nজাতীয়, রাজবাড়ী সদর\nনছিম থেকে ইট নামানোর সময় পিতার হাত থেকে ইট ছুটে গিয়ে মাহিন (৫) নামে এক শিশুর মর্মান্তিক মৃত্যু হয়েছে। ঘটনাটি ঘটেছে বৃহস্পতিবার রাজবাড়ী সদর উপজেলার চন্দনী ইউনিয়নের খদ্দদাতপুর গ্রামে।\nরাজবাড়ী থানার এসআই আবুল কালাম জানান, বৃহস্পতিবার নছিমন চালক হাফিজ তার নিজ বাড়ীতে নিজ নছিমনে করে ইট নিয়ে আসে। ওই ইট নামানোর এক পর্যায়ে অসতর্কতা বসতঃ একটি ইট তার শিশু ছেলে মাহিনের মাথায় পরে। এতে তার শিশু সন্তান মাহিন গুরুতর আহত হয়।\nতাকে দ্রুত রাজবাড়ী সদর হাসপাতালে নিয়ে আসা হয়। তবে হাসপাতালের জরুরী বিভাগের চিকিৎসক তাকে মৃত বলে ঘোষনা করেন।\nহাসপাতাল কর্তৃপক্ষ বিষয়টি রাজবাড়ী থানা পুলিশকে অবহিত করে। বিকালে তিনি ঘটনাস্থলে যান এবং শিশুটির লাশের সুরতহাল রিপোর্ট তৈরী করেন।


মূল্যস্ফীতি বাড়লেও সামাজিক নিরাপত্তা বাজেট একই থাকছে | The Business Standard\nমূল্যস্ফীতি বাড়লেও সামাজিক নিরাপত্তা বাজেট একই থাকছে\n17 May, 2022, 11:40 pm\nLast modified: 17 May, 2022, 11:43 pm\nবাজেটে মধ্যবিত্ত শ্রেণি উপেক্ষিত: দেবপ্রিয় ভট্টাচার্য\n‘মেড ইন বাংলাদেশ’কে প্রাধান্য দিয়েছি: অর্থমন্ত্রী\nজাতীয় সামাজিক নিরাপত্তা কৌশলে মূল্যস্ফীতির সঙ্গে সংগতি রেখে প্রতি বছর সামাজিক নিরাপত্তায় মাথাপিছু বরাদ্দ বৃদ্ধির সুপারিশ করা হয়েছিল। একইসাথে এসব কর্মসূচির সুবিধাভোগীর সংখ্যাও বাড়ানোর সুপারিশ করা হয়েছিল।\nদ্রব্যমূল্যের ঊর্ধ্বগতিতে পিষ্ট অতিদরিদ্রদের জন্য আসন্ন বাজেটে কোনো সুখবর নেই, কেননা টানা সপ্তম অর্থবছরের মতো অপরিবর্তিত থাকছে তাদের সামাজিক নিরাপত্তা ভাতা।\nফলে সামাজিক নিরাপত্তা বেষ্টনীর আওতায় থাকা ভাতাভোগীদের—যেমন বয়স্ক নাগরিক, বিধবা, দুস্থ চা শ্রমিক এবং হিজড়া এবং বেদে (জিপসি) সম্প্রদায়ের লোকেদের সরকারি ভাতার টাকায় আগের চেয়েও কম নিত্যপণ্য কিনতে হবে।\nসর্বশেষ ২০১৬-১৭ অর্থবছরে দেশের গরিব বয়স্ক এবং বিধবা ও স্বামী নিগৃহীতা নারীদের ভাতা ১০০ টাকা বাড়িয়ে ৫০০ টাকা করে সরকার। তারপর থেকে প্রতি বছর পণ্যমূল্য বাড়লেও তাদের ভাতার অঙ্ক বাড়েনি।\nবর্তমান দরে এই পরিমাণ টাকা দিয়ে শুধু দিনে ১টি করে ডিম আর মাসে এক লিটার সয়াবিন তেল কেনার পর মাত্র ২ টাকা হাতে থাকবে ভাতাভোগীর। বর্তমানে প্রতি ডজন ফার্মের মুরগির ডিমের দাম ১২০ টাকা এবং প্রতি লিটার বোতলজাত সয়াবিনের সরকারনির্ধারিত মূল্য ১৯৮ টাকা।\nসরকারের দেওয়া বছরভিত্তিক মূল্যস্ফীতির হিসাবে সাত বছর আগে এই পরিমাণ টাকা দিয়ে যেসব পণ্য কেনা যেত, এখন একই পরিমাণ পণ্য কিনতে ৬৯১ টাকা লাগবে।\nঅথচ ২০১৫ সাল থেকে বাস্তবায়নাধীন জাতীয় সামাজিক নিরাপত্তা কৌশলে মূল্যস্ফীতির সঙ্গে সংগতি রেখে প্রতি বছর সামাজিক নিরাপত্তায় মাথাপিছু বরাদ্দ বৃদ্ধির সুপারিশ করা হয়েছিল। একইসাথে এসব কর্মসূচির সুবিধাভোগীর সংখ্যাও বাড়ানোর সুপারিশ করা হয়েছিল।\nবরাদ্দ বাড়ছে, কিন্তু বেশিরভাগই ব্যয় হবে বেতন-ভাতায়\nচলতি অর্থবছরের তুলনায় আগামী ২০২২-২৩ অর্থবছরের বাজেটে সামাজিক নিরাপত্তা বেষ্টনীতে বরাদ্দ বাড়ছে ৫ হাজার ৩৮৬ কোটি টাকা। এই অর্থের বড় অংশই ব্যয় হবে অবসরপ্রাপ্ত সরকারি কর্মকর্তাদের পেনশন ও সামাজিক সুরক্ষা কর্মসূচি বাস্তবায়নের সঙ্গে সংশ্লিষ্ট সরকারি প্রতিষ্ঠানের কর্মকর্তা-কর্মচারিদের বেতন-ভাতায়।\nনতুন অর্থবছরের বাজেটে এ খাতে মোট বরাদ্দ রাখা হচ্ছে ১ লাখ ১৩ হাজার কোটি টাকা, চলতি অর্থবছরে এটি ছিল ১ লাখ ৭ হাজার ৬১৪ কোটি টাকা। অর্থাৎ সামাজিক নিরাপত্তায় সরকারের মোট ব্যয় বাড়ছে ৫ শতাংশ। অথচ বাংলাদেশ পরিসংখ্যান ব্যুরোর হিসাব অনুযায়ী, গত মার্চে পয়েন্ট টু পয়েন্ট মূল্যস্ফীতি বেড়েছে ৬.২২ শতাংশ।\nনতুন অর্থবছরে সরকারি চাকরিজীবীদের পেনশন খাতেই বরাদ্দ থাকছে ২৭ হাজার ৮০০ কোটি টাকা, যা চলতি অর্থবছরের বরাদ্দের তুলনায় ১ হাজার ১১০ কোটি টাকা বেশি।\nটাকার অঙ্কে সামাজিক নিরাপত্তায় বরাদ্দ বাড়লেও সরকারের মোট ব্যয়ের অনুপাতে চলতি অর্থবছরের তুলনায় নতুন অর্থবছরে এ খাতে বরাদ্দ কমছে।\nচলতি অর্থবছরে সামাজিক নিরাপত্তায় বাজেটের ১৭.৮২ শতাংশ বরাদ্দ ছিল, আগামী অর্থবছরে এটি কমে ১৬.৭০ শতাংশে নামছে। জিডিপির অনুপাতে চলতি অর্থবছরে সামাজিক নিরাপত্তায় বরাদ্দ ছিল ৩.১১ শতাংশ, যা নতুন অর্থবছরে কমে দাঁড়াচ্ছে ২.৭০ শতাংশে।\nভাতা বাড়াতে রাজি হয়নি অর্থ মন্ত্রণালয়\nগত এপ্রিলে আগামী অর্থবছরের সামাজিক নিরাপত্তা বেষ্টনী খাতে বরাদ্দ নিয়ে অর্থমন্ত্রীর সভাপতিত্বে অনুষ্ঠিত এক সভায় সমাজকল্যাণ মন্ত্রণালয় থেকে বয়স্ক ও বিধবা ভাতার পরিমাণ অন্তত ১০০ টাকা বাড়ানোর প্রস্তাব করা হয়েছিল। কিন্তু তাতে রাজি হয়নি অর্থ মন্ত্রণালয়। তবে নতুন অর্থবছরে আরও ১০০ উপজেলার গরিব বয়স্ক নাগরিকদের ভাতার আওতায় আনার সিদ্ধান্ত হয়েছে। এতে নতুন করে ১১ লাখ মানুষ ভাতা পাবেন। এতে সরকারের বাড়তি ব্যয় হবে ৫৫০ কোটি টাকা।\nইউক্রেন-রাশিয়া যুদ্ধের প্রভাবে আন্তর্জাতিক বাজারে বেশিরভাগ জরুরি ও নিত্য প্রয়োজনীয় পণ্যের মূল্যবৃদ্ধি এবং বৈদেশিক মুদ্রার সংকট মোকাবিলায় ডলারের বিপরীতে টাকার অবমূল্যায়নের ফলে পরের মাসগুলোতে মূল্যস্ফীতি আরও বাড়তে পারে বলে আশঙ্কা করছেন অর্থনীতিবিদেরা।\nতবু সামাজিক নিরাপত্তা বেষ্টনীর আওতায় উপকারভোগীদের ভাতা অপরিবর্তিত রাখার সিদ্ধান্ত নিয়েছে অর্থ মন্ত্রণালয়।\nখাদ্যমূল্যের ঊর্ধ্বগতির সময়েও ওএমএস, ভিজিডি, ভিজিএফ, কাজের বিনিময়ে খাদ্য, কর্মসৃজন কর্মসূচির মতো দুর্যোগ ব্যবস্থাপনা ও ত্রাণ মন্ত্রণালয়ের আওতাধীন বিভিন্ন কর্মসূচির বরাদ্দও বাড়ছে না।\nঅথচ ২০১৫ সালে নতুন বেতন কাঠামোর আওতায় সরকারি চাকরিজীবীদের দ্বিগুণ বেতন বৃদ্ধিসহ প্রতিবছর ৫ শতাংশ হারে বেতন বাড়ছে।\nটাকার অঙ্কে সামাজিক নিরাপত্তা বেষ্টনীতে বিপুল বরাদ্দ দেখানো হলেও এর বড় অংশই ব্যয় হয় সরকারি চাকরিজীবীদের পেনশনে। সঞ্চয়পত্রের সুদ ব্যয়, সরকারের বিভিন্ন সংস্থার মাধ্যমে বিতরণ করা ঋণের অর্থও এ খাতে দেখানো হয়।\nএমনকি কোভিড মোকাবিলায় ক্ষুদ্র ও মাঝারি শিল্পে সরকারের দেওয়া সুদ ভর্তুকি, কৃষি খাতের ভর্তুকি, সরকারি চাকরিরত অবস্থায় মারা যাওয়া কর্মকর্তা-কর্মচারীর পরিবারকে দেওয়া অনুদান, শহীদ মুক্তিযোদ্ধা পরিবার ও পঙ্গু মুক্তিযোদ্ধাদের রেশন, আশ্রয়ণ প্রকল্প, ফ্লাড শেল্টার নির্মাণে বরাদ্দও সামাজিক নিরাপত্তা বেষ্টনীর আওতায় হিসাব করে অর্থ বিভাগ।\nবাজেট বক্তব্যে সামাজিক নিরাপত্তা বেষ্টনীর আওতায় সরকার যে প্রায় কোটিখানেক মানুষকে ভাতা দেওয়ার ঘোষণা দিয়ে থাকে, তার বড় অংশই বয়স্ক, বিধবা ও স্বামী নিগৃহীতা—যাদের পেছনে সরকারের ব্যয় খুব বেশি নয়।\nএ বছর সামাজিক নিরাপত্তা বেষ্টনীর প্রায় ৫৭ লাখ মানুষকে বয়স্ক ভাতা হিসেবে দেওয়া হয়েছে ৩ হাজার ৪৪৪ কোটি টাকা। নতুন অর্থবছরে ৬৮ লাখ বয়স্ক মানুষ প্রায় ৪ হাজার কোটি টাকা ভাতা পাবেন। এছাড়া, ২৪.৭৫ লাখ বিধবা ও স্বামী নিগৃহীতা এ বছর ১ হাজার ৪৯৫ কোটি টাকা ভাতা পাচ্ছেন।\nসামাজিক নিরাপত্তা বেষ্টনীর আওতায় আসছে আরও ১০০ উপজেলার দরিদ্ররা\nবর্তমানে ২৬২টি উপজেলায় বয়স্ক ভাতা এবং বিধবা ও স্বামী নিগৃহীতাদের ভাতা দেওয়া হচ্ছে। এবার আরও ১০০ উপজেলায় এই কার্যক্রম বাড়ানো হচ্ছে। তাতে দেশের ৬৪ জেলার ৪৯৫টি উপজেলার মধ্যে সামাজিক নিরাপত্তা ভাতার আওতায় মোট উপজেলার সংখ্যা দাঁড়াবে ৩৬২।\nসামাজিক নিরাপত্তা বেষ্টনীর আওতায় ২০ লাখ অসচ্ছল প্রতিবন্ধীর ভাতাও বাড়ছে না চার বছর ধরে। ২০১৯-২০ অর্থবছর থেকে মাসে ৭৫০ টাকা করে ভাতা পাচ্ছেন প্রতিবন্ধীরা। আর পাঁচ বছর ধরে অপরিবর্তিত রয়েছে মাতৃত্বকালীন ভাতা ও ল্যাকটেটিং মাদার ভাতার পরিমাণ। তারা ৮০০ টাকা হারে ভাতা পান।\nমহিলা ও শিশু বিষয়ক মন্ত্রণালয়ের কর্মকর্তারা জানান, নতুন অর্থবছরে মাতৃত্বকালীন ভাতা ও ল্যাকটেটিং মাদার ভাতার আওতা বাড়ছে না। ফলে এ খাতে বরাদ্দ অপরিবর্তিত থাকতে পারে। চলতি অর্থবছরে ৭.৭০ লাখ মাতৃত্ব ভাতা এবং ২.৭৫ লাখ ল্যাকটেটিং মাদার ভাতার জন্য বরাদ্দ আছে ১ হাজার ৪১ কোটি টাকা।\nদরিদ্র ও কর্মহীনদের খাদ্য নিরাপত্তা নিশ্চিত করাসহ গ্রামীণ অবকাঠামো উন্নয়ন ও সুরক্ষায় বড় ভূমিকা রয়েছে কাজের বিনিময়ে খাদ্য (কাবিখা) কর্মসূচির।\nএ কর্মসূচির আওতায় গম কিনতে চলতি অর্থবছরে ৩৩৬.৭১ কোটি টাকা বরাদ্দ আছে, যা আগামী বছরও অপরিবর্তিত থাকছে।\nঅথচ ইউক্রেন যুদ্ধের প্রভাবের পর ভারত রপ্তানি নিষিদ্ধ করার পর গমের দাম বেড়েছে ৫০ শতাংশের বেশি। টাকার অঙ্কে বরাদ্দ অপরিবর্তিত থাকায় আগামী বছর সরকারকে অনেক কম পরিমাণ গম কিনতে হবে।\nএকই পরিমাণ গম কিনতে আগামী অর্থবছরের বাজেটে বরাদ্দের প্রয়োজন ৪৬৫ কোটি টাকা। তবে নতুন বছরের বাজেট প্রস্তাবে বাড়তি ১২৮ কোটি টাকা বরাদ্দ চয়নি মন্ত্রণালয়টি।\nআগামী অর্থবছরের বাজেট বাস্তবায়নে অর্থমন্ত্রণালয়ে ১০ হাজার ৮৬৫ কোটি টাকার প্রস্তাব পাঠিয়েছে দুর্যোগ ব্যবস্থাপনা ও ত্রাণ মন্ত্রণালয়। চলতি অর্থবছরে ৯ হাজার ৯৫০.৮৩ কোটি টাকা বরাদ্দের চাইতে ৯.১৯ শতাংশ বাড়তি চেয়েছে মন্ত্রণালয়টি।\nতবে ৯১৪.৩০ কোটি টাকা অতিরিক্ত বরাদ্দের অধিকাংশই যাবে বেতন-ভাতা পরিশোধে, এখনও অনুমোদন পায়নি এমন প্রকল্পের জন্য থোক বরাদ্দ আর রোহিঙ্গাদের জন্য চলমান প্রকল্প বাস্তবায়নে।\nঅর্থমন্ত্রণালয়ের দলিল পর্যালোচনায় দেখা গেছে, দুর্যোগ ব্যবস্থাপনা ও ত্রাণ মন্ত্রণালয়ের আওতায় প্রতি বছর তাৎক্ষণিক প্রয়োজনে জিআর সহায়তা বাবদ ১.২৫ লাখ টন ও ভিজিএফ কার্যক্রম বাবদ ২.১০ লাখ টন খাদ্যশস্য কেনা হয়ে থাকে। দুর্যোগে ক্ষতিগ্রস্ত এলাকায় অতিদরিদ্রদের কর্মসংস্থান, টিআর, কাবিখা, কাবিটা, ও অন্যান্য কর্মসূচির মাধ্যমে প্রতি বছর ৬৫ থেকে ৭০ লাখ দরিদ্র উপকারভোগীর মাঝে সহায়তা কার্যক্রম পরিচালনা করে থাকে মন্ত্রণালয়।\nএর পাশাপাশি দুর্যোগের অভিঘাত মোকাবিলায় তাৎক্ষণিক সাহায্য হিসেবে ভিজিএফ কর্মসূচির মাধ্যমে সহায়তা দেওয়া হয় ২৫ লাখ দরিদ্র মানুষকে। সব মিলিয়ে দুর্যোগ ব্যবস্থাপনা ও ত্রাণ মন্ত্রণালয়ের মাধ্যমে প্রতি বছর সামাজিক নিরাপত্তার আওতায় সহায়তা পাচ্ছে প্রায় ৯৫ লাখ মানুষ।\nঅতিদরিদ্রদের জন্য কর্মসংস্থান খাতেও বাড়ছে না বরাদ্দ। এ খাতে চলতি বছরের ১ হাজার ৬৫০ কোটি টাকার বরাদ্দ অপরিবর্তিত থাকছে আগামী বছরেও। বিশেষ অনুদান বাবদ ২০ কোটি টাকাও থাকছে অপরিবর্তিত।\nগবেষণা প্রতিষ্ঠান সাউথ এশিয়ান নেটওয়ার্ক অন ইকোনমিক মডেলিংয়ের (সানেম) নির্বাহী পরিচালক ড. সেলিম রায়হান দ্য বিজনেস স্ট্যান্ডার্ডকে বলেন, সরকার মূল্যস্ফীতির সঙ্গে ভাতা সমন্বয় না করায় প্রকৃত মূল্যে ভাতার পরিমাণ কমে যাচ্ছে, যা উপকারভোগীদের কোনো কাজে আসছে না।\nতাই অবশ্যই মাথাপিছু ভাতার পরিমাণ যুগোপযোগী করে এর পরিমাণ নির্ধারণ করতে হবে বলে মন্তব্য করেন তিনি।\nতিনি বলেন, সামাজিক নিরাপত্তা বেষ্টনীর আওতায় বিভিন্ন ভাতার হার প্রতি বছর স্বয়ংক্রিয়ভাবে মূল্যস্ফীতির সঙ্গে সমন্বয় হবে, এমন একটি প্রক্রিয়া সরকারের করা উচিত।\nবিশ্বব্যাংকের ঢাকা অফিসের সাবেক মুখ্য অর্থনীতিবিদ ড. জাহিদ হোসেন বলেন, জিডিপি প্রবৃদ্ধি আর মাথাপিছু আয়ের বিবেচনায় সার্বিক অর্থনীতি পুনরুদ্ধারের দ্বারপ্রান্তে চলে গেলেও অসম পুনরুদ্ধারের কারণে দরিদ্র লোকজনের আয় করোনার আগের অবস্থায় ফিরতে পারেনি।\nতিনি আরও বলেন, দারিদ্র্যের হার বৃদ্ধির কারণে পিছিয়ে থাকা প্রান্তিক জনগোষ্ঠীর এখন আরও বাড়তি সহায়তা দরকার। এ অবস্থায় সামাজিক নিরাপত্তা বেষ্টনীর আওতায় ভাতা না বাড়ানো দরিদ্র মানুষের জন্য হতাশার।\nদ্রব্যমূল্য বৃদ্ধি সত্ত্বেও আর্থিক বরাদ্দ না বাড়লে আগামীতে মাথাপিছু খাদ্য বিতরণ কমাতে হবে। অবশ্য সুবিধাভোগীর সংখ্যা কমিয়েও বাজেট বাস্তবায়ন করতে পারবে ত্রাণ মন্ত্রণালয়।\nতবে এই দুটির কোনোটিই করার মতো অবস্থায় দেশ এখন নেই বলেও মন্তব্য করেন তিনি।\nবর্তমান বাজারদরে ৫০০ টাকা মাথাপিছু বরাদ্দ দরিদ্রদের প্রয়োজন মেটাতে তেমন ভূমিকা রাখতে পারছে না বলে মনে করেন বেসরকারি গবেষণা সংস্থা সেন্টার ফর পলিসি ডায়ালগের (সিপিডি) বিশেষ ফেলো ড. দেবপ্রিয় ভট্টাচার্য।\nসোমবার এক অনুষ্ঠানে তিনি বলেন, এই ধরনের ভাতা মাথাপিছু জাতীয় আয়ের সঙ্গে যেমন সামঞ্জস্যপূর্ণ নয়, দরিদ্র মানুষের জন্য সম্মানজনকও নয়।\n১৯৯৮-৯৯ সাল থেকে ২০০২ সাল পর্যন্ত মাথাপিছু ১০০ টাকা করে বয়ষ্ক ভাতা দিয়েছে সরকার, যা তখনকার মাথাপিছু জাতীয় আয়ের প্রায় ছয় শতাংশ। সময়ের ব্যবধানে বরাদ্দ বাড়লেও মাথাপিছু আয়ের সাড়ে ৩ শতাংশে নেমে এসেছে বলে সিটিজেন প্ল্যাটফর্ম ফর এসডিজিস-এর গবেষণায় উঠে এসেছে।\nড. দেবপ্রিয়র মতে, সামাজিক নিরাপত্তার সুবিধাভোগীর সংখ্যা বৃদ্ধিতে যেভাবে গুরুত্ব দেয়া হয়েছে, মাথাপিছু বরাদ্দ বাড়ানোর বিষয়টি ঠিক সেভাবেই অবহেলা করা হয়েছে।\nসামাজিক নিরাপত্তায় প্রতিটি ভাতার মাথাপিছু বরাদ্দ ন্যূনতম ১ হাজার টাকায় উন্নীত করার পরামর্শ দেন ড. দেবপ্রিয়।\nসামাজিক নিরাপত্তা বেষ্টনী / ভাতা / বাজেট / মূল্যস্ফীতি


সারা দেশে চলমান ক্যাসিনো অভিযানে অভিযোগ উঠেছে যুবলীগের বিরুদ্ধে। যুবলীগ নেতাদের ক্যাসিনোর সাথে সম্পৃক্ততা পাওয়া গেছে। যুবলীগের সভাপতি ইসমাইল হোসেন চৌধুরী সম্রাট ও সহ-সভাপতি এনামুল হক আরমান এর নাম দেশ ব্যাপী সমালোচিত। তারা বহু দিন ধরে নানা অপকর্মের সাথে জড়িত এমন ও অভিযোগ রয়েছে তাদের বিরুদ্ধে। অস্ত্র ও মাদক মামলায় ১০ দিনের রিমান্ডে জিজ্ঞাসাবাদের জন্য যুবলীগের ঢাকা মহানগর দক্ষিণের বহিষ্কৃত সভাপতি ক্যাসিনো সম্রাট খ্যাত ইসমাইল চৌধুরী সম্রাটকে র‍্যাব-১ কার্যালয়ে নেয়া হয়েছে। সহযোগী আরমানকেও জিজ্ঞাসাবাদের জন্য হেফাজতে নিয়েছে র‌্যাব।\nবৃহস্পতিবার (১৭ অক্টোবর) বিকেল সাড়ে ৪টায় র‍্যাবের লিগ্যাল অ্যান্ড মিডিয়া উইং পরিচালক এবং র‌্যাব-১ এর অধিনায়ক লে. কর্নেল সারওয়ার বিন কাশেম বিষয়টি নিশ্চিত করেন। তিনি বলেন, সম্রাটের বিরুদ্ধে মাদক ও অস্ত্র আইনে করা মামলা দুটি তদন্ত করবে র‍্যাব। সেই মামলায় জিজ্ঞাসাবাদের জন্য আদালতের নির্দেশনা মোতাবেক র‌্যাব-১ কার্যালয়ে নেয়া হয়েছে। তিনি আরও বলেন, কুমিল্লা থেকে গ্রেফতারের সময় সম্রাটের সঙ্গে ইয়াবাসহ গ্রেফতার আরমানকেও জিজ্ঞাসাবাদের জন্য র‌্যাব-১ কার্যালয়ে নিয়ে আসা হয়েছে।\nএর আগে গত মঙ্গলবার (১৫ অক্টোবর) সম্রাটের ১০ দিনের রিমান্ড মঞ্জুর করেন আদালত। এদিন তাকে ঢাকা মহানগর হাকিম আদালতে হাজির করে পুলিশ। তাকে গ্রেফতার দেখানোপূর্বক ২০ দিনের রিমান্ড শুনানির জন্য দিন ধার্য ছিল। শুনানি শেষে ঢাকা মহানগর হাকিম তোফাজ্জল হোসেন অস্ত্র মামলায় ৫ দিন ও মাদক মামলায় ৫ দিনের রিমান্ড মঞ্জুর করেন। ঢাকা মহানগর হাকিম সরাফুজ্জামান আনছারী তাকে এই দুই মামলায় গ্রেফতার দেখান। ৯ অক্টোবর সম্রাটকে গ্রেফতার দেখানোপূর্বক ২০ দিনের রিমান্ড শুনানির জন্য দিন ধার্য ছিল। ওইদিন শারীরিক অসুস্থতার কারণে জাতীয় হৃদরোগ ইনস্টিটিউটে ভর্তি থাকায় সাজাপ্রাপ্ত কয়েদি ইসমাইল চৌধুরী সম্রাটকে আদালতে হাজির করা সম্ভব হচ্ছে না বলে আদালতকে চিঠি দেন ঢাকা কেন্দ্রীয় কারাগারের সিনিয়র জেল সুপার ইকবাল কবির চৌধুরী।\nসম্রাট অসুস্থ থাকায় আদালতে উপস্থিত না করায় ঢাকার মহানগর হাকিম সরাফুজ্জামান আনসারী এ বিষয় শুনানির জন্য ১৫ অক্টোবর দিন ধার্য করেন। ৮ অক্টোবর সকালে বুকে ব্যথা অনুভব করায় সম্রাটকে ঢাকা মেডিকেল কলেজ (ঢামেক) হাসপাতালে নেয়া হয়। পরে সেখান থেকে তাকে জাতীয় হৃদরোগ ইনস্টিটিউটে স্থানান্তর করা হয়। সেখানে তাকে প্রথমে ২৪ ঘণ্টা পর্যবেক্ষণে রাখা হয়। শনিবার (১২ অক্টোবর) বেলা ১১টা ২০ মিনিটে জাতীয় হৃদরোগ ইনস্টিটিউট থেকে কেরানীগঞ্জে ঢাকা কেন্দ্রীয় কারাগারে নেয়া হয় সম্রাটকে। জাতীয় হৃদরোগ ইনস্টিটিউটের সহযোগী অধ্যাপক ড. মহসিন আহমেদ বলেন, ’সম্রাটের জন্য গঠিত সাত সদস্যের মেডিকেল বোর্ডের সবাই তাকে দেখেছেন। তার শারীরিক অবস্থা স্থিতিশীল। বোর্ডের সদস্যরা মনে করেন, তার হাসপাতালে থাকার প্রয়োজন নেই। তাই তাকে ছাড়পত্র দেয়া হয়।\nগত ৭ অক্টোবর রমনা থানা পুলিশ অস্ত্র ও মাদক আইনের মামলায় তাকে গ্রেফতার দেখানোপূর্বক ১০ দিন করে মোট ২০ দিনের রিমান্ড আবেদন করে। পরে ঢাকা মহানগর হাকিম ইয়াসমিন আরা আসামি সম্রাটের উপস্থিতিতে গ্রেফতার দেখানোর আবেদন ও রিমান্ড শুনানির জন্য ৯ অক্টোবর দিন ধার্য করেন। র‌্যাব-১ বাদী হয়ে রমনা মডেল থানায় এ মামলা দুটি দায়ের করে। দুই মামলার বাদী র‌্যাব-১ এর উপ-সহকারী পরিচালক (ডিএডি) আব্দুল খালেক। এর মধ্যে মাদক মামলায় ঢাকা মহানগর দক্ষিণ যুবলীগের সহ-সভাপতি এনামুল হক আরমানকেও আসামি করা হয়েছে। ক্যাসিনোবিরোধী অভিযান শুরুর পর সম্রাটের নাম আসার পর থেকেই তাকে নিয়ে নানা গুঞ্জন শুরু হয়। অভিযান শুরুর পর হাইপ্রোফাইল কয়েকজন গ্রেফতার হলেও খোঁজ মিলছিল না সম্রাটের। এসবের মধ্যে তার দেশত্যাগে নিষেধাজ্ঞাও জারি করা হয়। এরপর ৫ অক্টোবর রাত থেকেই তার গ্রেফতার হওয়ার খবর এলেও পরদিন সকালে তাকে গ্রেফতার দেখানো হয়।\nউল্লেখ্য, সমাজ বিরোধী ও শৃঙ্খলাবিরোধী এবং অসামাজিক কার্যকলাপে জড়িত থাকায় ঢাকা মহানগর দক্ষিণ যুবলীগের সভাপতি ইসমাইল হোসেন সম্রাট ও সহ সভাপতি আরমান যুবলীগ থেকে বহিষ্কৃত হন। কুমিল্লার চৌদ্দগ্রাম উপজেলার আলকরা ইউনিয়নের পুঞ্জশ্রীপুর গ্রাম থেকে সম্রাট ও তার সহযোগী যুবলীগ ঢাকা মহানগর দক্ষিণের সহসভাপতি এনামুল হক আরমানকে আটক করা হয়।


নজরুলের নাটক বিপুল এবং বিচিত্র - Poygam\nনজরুলের নাটক বিপুল এবং বিচিত্র\nজাতীয় কবি কাজী নজরুল ইসলাম বালক বয়সে ছিলেন লেটো দলের সর্দার। নাটক রচনার মাধ্যমেই মূলত তার বিস্ময়কর, অপরূপ, অতুলনীয় সৃষ্টিশীল জীবনের যাত্রা। ‘যাত্রা’ রচনার মাধ্যমে যার কালজয়ী অভিযাত্রা শুরু হয়েছিল সেই মহাকবি তার পরবর্তী সৃষ্টিশীল জীবনে মঞ্চনাটক, রেকর্ড নাটক, বেতার নাটক ও সিনেমায় যে বিপুল ও বৈচিত্র্যপূর্ণ সৃষ্টিসম্ভার সংযোজন করেছেন তা আজো অনেকাংশে অনাবিষ্কৃত। তার এইসব সৃষ্টিশীল কাজের যে বিরাট জগতের সন্ধান পাওয়া যায় তাতে দেখা যায়, কোন কোন ক্ষেত্রে তিনি পথিকৃত, কোন কোন ক্ষেত্রে অপূর্ব বৈশিষ্ট্যের অধিকারী। সবকিছু মিলিয়ে নজরুলকে পূর্ণাঙ্গ এবং অনন্য এক নাট্যপ্রতিভা হিসেবে সহজেই আবিষ্কার করা যায়।\nলেটো দলের যাত্রাপালার অনিবার্য উপাদান ছিলো গান। পরবর্তীকালে নজরুলের নাটকে বহুক্ষেত্রে গানের প্রাধান্য এবং অন্যদের নাটকে নজরুলের গান সংযোজিত হয়ে বাংলা নাটকে যে অপূর্ব স্পন্দন সৃষ্টি হয়েছে তার কৃতিত্ব পুরোটাই নজরুলের।\nআমাদের দেশে সমকালীন নাট্য আন্দোলন ঐতিহ্যবিমুখ হয়ে পড়েছে বলে অনেকে ধারণা করেন। নজরুলের নাটক ও নাট্যপ্রতিভা নজরুল সম্পর্কে মঞ্চ, টিভি, রেডিও, সিনেমায় যারা কাজ করেন তাদের মধ্যে বিরাজমান অজ্ঞতা ও উদাসীনতা এরকম ধারণাকে সত্য বলেই সায় দেয়। দুই হাজার নয় সালের আগস্ট মাসে একটি জাতীয় দৈনিকের বিনোদন পাতায় ‘মঞ্চে নজরুল উপেক্ষিত’ শীর্ষক শীর্ষ প্রতিবেদন প্রকাশ করা হয়। ঐ প্রতিবেদনে একজন খ্যাতিমান নাট্যনির্দেশক ও অভিনেতা নজরুলের নাটকের ব্যাপারে রীতিমতো বিস্ময় প্রকাশ করে বলেছেন কোথায় তার নাটক? প্রতিবেদনটিতে নজরুলের নাটক সম্পর্কে নজরুল গবেষক ও বিশেষজ্ঞের দেয়া তথ্যসহ অনেক তথ্যও প্রকাশ পেয়েছে।\nএরই প্রেক্ষিতে নজরুলের নাটক সম্পর্কে আরো তথ্য জানতে চেয়েছেন অনেক পাঠক ও নাট্যামোদী। তারই সন্ধানে হাজির হয়েছিলাম শীর্ষস্থানীয় নজরুল গবেষক, নজরুল ইনস্টিটিউটের সাবেক নির্বাহী পরিচালক ও নজরুল রচনাবলীর সম্পাদকমন্ডলীর অন্যতম সদস্য আবদুল মান্নান সৈয়দের নিকট। তিনি একাধারে কবি, কথাশিল্পী, নিরন্তর সমালোচক, নাট্যকার, নিরলস গবেষক, বহুপ্রজ ও বহুমুখী লেখক। সাক্ষাৎকারের ঘটনাটি ঘটেছিল দুই হাজার নয় সালের রমজান মাসের দ্বিতীয় কিংবা তৃতীয় দিন ইফতারের পর তাঁর গ্রীণরোডের বাসভবনে। নজরুলের নাটক সম্পর্কে তিনি যে তথ্য-উপাত্ত ও ব্যাখ্যা-বিশ্লেষন হাজির করেছেন তা থেকে একটি বলিষ্ঠ ও পূর্ণাঙ্গ ধারণা পাওয়া যাবে বলে বিশ্বাস করি। আমি কোন প্রসঙ্গের অবতারণা না করেই আবদুল মান্নান সৈয়দের নিকট নজরুলের নাটক সম্পর্কে জানতে চেয়েছিলাম। তিনি আমার বিভিন্ন প্রশ্নের জবাবে যা যা বলেছিলেন সেগুলো নিয়ে বিভিন্ন উপশিরোনামে লেখাটি সাজানো হয়েছে। — আহমদ বাসির\nঅনেক এবং অনির্ণীত\nনজরুলের গানের সংখ্যা যেমন এখনো পর্যন্ত অনির্ণীত, সত্যি বলতে কী— তেমনি তার নাটকের সংখ্যাও কিন্তু এখনো সুনির্দিষ্টভাবে বলা যাচ্ছে না। নজরুলের কবিতা, গল্প, উপন্যাস-মোটামুটি আমরা বলতে পারি সংখ্যায় কতো কিন্তু কতোরকম নাটক যে নজরুল লিখেছেন তার সঠিক সংখ্যা বলা সম্ভব নয়। এটা খুবই জরুরি বিষয় যে, নজরুলের নাটক সংখ্যা কতোগুলো তা নির্ণয় ও উদ্ধার করা। নাটক বলতে আমি বৃহত্তর অর্থে যতো ধরনের নাটক সম্ভব, সবরকম নাটকের কথাই বলছি। নজরুলের নাটক সংখ্যা যদিও নির্ণয় করা যায়নি তবু যেগুলো পাওয়া গেছে সেগুলোই সংখ্যায় অনেক এবং বিচিত্র।\nশৈল দেবী’র গানের খাতায়\nকলকাতায় শৈল দেবী’র গানের খাতা আমি দেখেছি। সেখান থেকে দুটি গীতিনাট্যের নাম আমি আমার খাতায় লিখে রেখেছি— এগুলোর কথা কেউই জানে না। বিশেষ করে বেতার ও গ্রামোফোন রেকর্ডে যতো নাটক আছে সেগুলো সব উদ্ধার করা এখনও সম্ভব হয়নি। বেতার থেকে তো সম্ভবই হয়নি। শৈল দেবী’র মতো আরো যারা নজরুলের সহচর-সহচরী ছিলেন তাদের গানের খাতা পাওয়া গেলে দেখা যাবে নজরুলের গীতিনাট্য রয়েছে, সেগুলো রেডিওতে সম্প্রচারিত। বিভিন্ন পত্রিকার পাতায়ও সন্ধান মিলতে পারে নজরুলের নাটকের। নাটক রচনা ছাড়াও নাট্যজগতের সাথে এত বিচিত্র যোগাযোগ ছিলো নজরুলের যা এখনো অনেকখানি আচ্ছাদিত রয়ে গেছে। এ ব্যাপারে অনুসন্ধান চালালে আরো বহু বহু কিছু পাওয়া যাবে।\nবিচিত্র আঙ্গিক, বিচিত্র বিষয়\nনজরুল একাঙ্ক নাটক লিখেছেন, পূর্ণাঙ্গ নাটক লিখেছেন, কাব্যনাটক লিখেছেন, শুধুমাত্র বাচ্চা মেয়েদের অভিনয় উপযোগী নাটক লিখেছেন। সেকালের গ্রামোফোন রেকর্ডের জন্য, রেডিওর জন্য, মঞ্চের জন্য, সিনেমার জন্য নজরুল লিখেছেন। রেডিওতে অজস্র গীতিনাট্য লিখেছেন। নজরুলের নাটকের স্বভাব হচ্ছে বৈচিত্র্য এবং সেগুলো গানে ভরপুর। শুধু নাটকের জগতে যদি দেখা যায় এত অসম্ভব রকম বৈচিত্র্য তার আছে যে, এমনকি একটি হিন্দি নাটকও তিনি লিখেছেন, পুরোটাই হিন্দিতে লেখা। জান কেউ? জানে না। আমাদের পাঠকদেরও জানার কাজ। এগুলো জানতে হবে। যারা নাট্যচর্চা করেন তাদের তো অবশ্যই জানতে হবে। বিশুদ্ধ রঙ্গ-কৌতুকের নাটকও লিখেছেন নজরুল। লিখেছেন ঈদের নাটকও। নাটকের নামই ‘ঈদ’।\nনজরুলের খুব সুস্থাবস্থায় তিনটি নাট্যগ্রন্থ প্রকাশ পেয়েছিল। ঝিলিমিলি, আলেয়া, পুতুলের বিয়ে— এই ৩টির পর সুস্থাবস্থায় আরো একটি এবং অসুস্থ হওয়ার পর গ্রন্থাকারে বেরিয়েছিল মধুমালা। আমি বুঝি না মধুমালার মতো অসম্ভব সুন্দর নাটকটি কেন মঞ্চে অভিনীত হয় না, টেলিভিশনে প্রদর্শিত হয় না, সিনেমায় রূপায়িত হয় না।\nনজরুল সন্দ্বীপ গিয়েছিলেন— সেখানকার কিছুটা আদল এই নাটকে আছে। এই নাটকে ঢাকাইয়া ভাষায় কথা আছে এবং সেটা গোটাই বাংলাদেশের পটভূমিতে। একটু লোককাহিনী, একটু রূপকথা, সব মিলিয়ে অসম্ভব সুন্দর একটি নাটক। ভালো প্রোডিউসারের হাতে পড়লে যে কোন মাধ্যমে এটা অসম্ভব জনপ্রিয়তা লাভ করবে।\nহিন্দি নাটক ‘জন্মাষ্টমী’ ঈদের নাটক ‘ঈদ’\nনজরুল মানুষ হিসেবে হিন্দু-মুসলমানে ফারাক করেননি। সেই দর্শন তার নাটকেও ফুটে উঠেছে। তিনি সম্পূর্ণ হিন্দিতে হিন্দুদের জন্য নাটক লিখেছেন ‘জন্মাষ্টমী’ নামে। আবার মুসলমানদের জন্যও ঈদ নিয়ে লিখেছেন ‘ঈদ’ নামের নাটক।\nআলেয়া গীতিনাট্য সেকালের সেরা রঙ্গালয় কলকাতার নাট্য নিকেতনে অভিনীত হয়েছিল। নাট্য নিকেতনের প্রধান ছিলেন প্রবোধচন্দ্র গুহ এবং তার অভিনেত্রী ছিলেন নীহারবালা। সেকালে অভিনেত্রীদের জানতে হতো গান এবং অভিনয় একই সঙ্গে। নীহারবালা গান জানতেন এবং অভিনয়ও করতেন। আলেয়া নাটকটিও অসম্ভব জনপ্রিয় হয়েছিল এবং দীর্ঘদিন ধরে অভিনীত হয়েছিল। নজরুল আলেয়া নাটকে দু’একবার অভিনয়ও করেছিলেন কোন একজনের অনুপস্থিতিতে।\nএকাঙ্ক নাটক ও নজরুল\nআমাদের অবশ্যই মনে রাখতে হবে বাংলাদেশের আজকের যে রাজধানী এই ঢাকার জগন্নাথ হলে বাংলাভাষার প্রথম একাঙ্ক নাটক অভিনীত হয়েছিল। এটা আমাদের গৌরব। এই একাঙ্ক নাটকের গুরু মন্মথ রায়। সব অর্থেই গুরু তিনি। তিনিই এর প্রচলন এবং দ্বিগ্বিজয় ঘটান। সংখ্যার দিক দিয়েও প্রচুর একাঙ্ক নাটক রচনা করেন তিনি। বিশ-এর দশকে এটা হয়েছিল। ঢাকায় যে প্রথম একাঙ্ক নাটক শুরু হলো এ ব্যাপারে আমি আমাদের নাট্যামোদী যারা আছেন তাদের একটু অভিনিবেশ, একটু মনোযোগ দাবি করবো।\nএই মন্মথ রায়ের সাথে নজরুল ইসলামের— নজরুল তো ছোট-বড় মানতেন না— একটা গভীর হৃদ্যতা ঘটল এবং মন্মথ রায়কে সাধুবাদ জানিয়ে নজরুল একটা চিঠিও লিখলেন। নজরুল নওরোজ পত্রিকায় মন্মথ রায়ের একাঙ্ক নাটকও ছাপিয়েছেন। নজরুলের নিজের ঝিলিমিলি গ্রন্থের চারটি একাঙ্ক নাটক ঐ সময়েরই লেখা। ফলে নজরুল কিন্তু প্রথমদিকের বাংলা একাঙ্ক নাটক রচয়িতাদের একজন।\nএকাঙ্ক নাটক অনেকদিন ধরে চালু ছিল। আমিও লিখেছি, সবাই লিখেছেন এই একাঙ্ক নাটক। বনফুল, অচিন্তকুমার সেনগুপ্ত, বুদ্ধদেব বসুসহ সবাই লিখেছেন। এখন টেলিভিশন হয়ে একাঙ্ক নাটকের চল উঠে গেছে। ছোটগল্প এবং একাঙ্ক নাটক— দুটো বিষয় খুব কাছাকাছি। সে কারণে সবাই এটার চর্চা করেছেন।\nনজরুলের একাঙ্ক নাটক\nনজরুলের একাঙ্ক নাটকগুলোতে আমরা দেখেছি রবীন্দ্রনাথের নাটকের একটা ধারাবাহিকতা আছে। কোনকিছু তো ধারাবাহিকতা ছাড়া হয় না। নজরুলের প্রথম দিকের একাঙ্ক নাটকগুলোর একটিতে রক্তকরবী’র ছায়া আছে, আরেকটিতে ডাকঘরের। তারপরই নজরুল তার একান্ত নিজস্ব জগতে চলে গেলেন। ‘ভূতের ভয়’ বলে যে একটা একাঙ্ক নাটক আছে— এটা ইংরেজের বিরুদ্ধে। ভূত হচ্ছে ইংরেজ। নজরুল যখনই অসুর বা ভূত বলছে তখনই বুঝে নিতে হবে এটা ইংরেজ। এই নাটকে নজরুল নিজের জায়গায় দাঁড়িয়ে গেছেন।\n‘শিল্পী’ নামে একটা একাঙ্ক আছে নজরুলের। এই নাটককে আমি খুব গুরুত্ব দেই। এখানে দুই নজরুলের কথা আছে। একজন মানুষ নজরুল, অন্যজন শিল্পী নজরুল। শিল্পীসত্তার যে দ্বন্দ্ব-বিরোধ এবং সমন্বয়— এটা নজরুল আশ্চর্যভাবে ফুটিয়ে তুলেছেন।\nমন্মথ রায়, নজরুল ও সচীন্দ্রনাথ সেনগুপ্ত\nমন্মথ রায়, কাজী নজরুল ইসলাম ও সচীন্দ্রনাথ সেনগুপ্ত— এঁরা তিন জন মিলে একটি ‘নাট্যত্রয়ী’ তৈরি হয়েছিল। নাট্য জগতে তিন জনই শীর্ষস্থানীয়। সচীন্দ্রনাথের ‘সিরাজউদদৌলা’ নাটকের গানগুলো নজরুলের লেখা। ‘সিরাজউদদৌলা’ মানে কোথাও একটা বিদ্রোহ কিংবা স্বাধীনতার কথা। অন্যদিকে মন্মথ রায়েল ‘মহুয়া’ নাটকের জন্যও গান লিখলেন। মন্মথ রায়ের আরেকটি নাটক ‘কারাগার’। এই নাকটের গানও নজরুলের লেখা। এই নাটকের প্রকাশনা বাজেয়াপ্ত এবং মঞ্চায়ন নিষিদ্ধ হয়েছিল। নজরুল কোন নাটকের সাথে যুক্ত হচ্ছেন? ‘সিরাজউদদৌলা’, ‘কারাগার’ আবার রোম্যান্টিক ‘মহুয়া’।\nচার রকম বিদ্যাপতি\nনজরুল ইসলাম নিজে বড় লেখক ছিলেন বলেই বড় লেখকদের প্রতি তাঁর একটা দায়বদ্ধতা ছিলো। মধ্যযুগের বৈষ্ণব পদাবলী’র দুই শ্রেষ্ঠ কবি বিদ্যাপতি ও চন্ডিদাসের অনুরাগী ছিলেন তিনি। তাঁর সম্পাদিত ‘লাঙল’ পত্রিকার শীর্ষে চন্ডিদাসের বিখ্যাত পঙক্তি ছাপা হতো ‘সবার উপরে মানুষ সত্য তাহার উপরে নাই।’ অন্যদিকে বিদ্যাপতি নিয়ে তিনি সিনেমার কাহিনী লিখেছেন বাংলায় এবং হিন্দিতে। রেকর্ড নাটক আকারেও বিদ্যাপতি বেরিয়েছিল এবং আরেকবার ভিন্নভাবে লিখেছিলেন সেটা আলাদা পুস্তকাকারে বেরিয়েছিল। অন্তত চার বার বিদ্যাপতি তিনি চার ভাবে লিখেছিলেন।\nগান : অন্যদের নাটকের সাথে সেতুবন্ধন\nঅন্যদের নাটকে নজরুলের অংশগ্রহণ আছে—গীতিকার হিসেবে, সুরকার হিসেবে এবং আরও বিভিন্নভাবে। তারাশংকরের ‘কালিন্দি’র গানগুলোও নজরুলের লেখা। নজরুল যে নাটকগুলোতে গান লিখে দিয়েছেন সেগুলো দেখার জন্য, গান শোনার জন্য তখন নাট্যালয়ে নাট্যালয়ে ভিড়। এমনিতেই নজরুলের নিজের নাটক ঘিরে একটা অন্যকরম অবস্থা তৈরি হয়েছিল কলকাতায়। আবার নিজের ও অন্যদের নাটকে গান লিখে, সুর করে গোটা নাট্যজগতে ভিন্নরকম আলোড়ন সৃষ্টি করেছিলেন।\nঅনেকের নাটকের জনপ্রিয়তা মূলে যে নজরুলের গান তা একটি ঘটনা থেকেই অনুমান করা সম্ভব। মন্মথ রায়ের মহুয়া নাটকে নজরুল যে ৯টি গান লিখেছেন এই গানগুলো নিয়ে ‘মহুয়ার গান’ বলে দুই আনা দামের একটি পুস্তিকা প্রকাশ করে ডিএম লাইব্রেরি এবং এর মালিক গোপাল দাস বলেছিলেন, এটা যে কতো বিক্রি হয়েছে তার কোন সীমা-সরহদ নেই। নজরুল শিশির কুমার ভাদুড়ীর ‘সীতা’ নাটকের জন্যও পোশাক পছন্দ করে দিয়েছেন।\nসেমিনার ও সেলিম আল দীন\nআমার মনে পড়ছে ১০/১২ বছর আগে নজরুলের নাটক নিয়ে একটি সেমিনার হয়েছিল নজরুল ইনস্টিটিউটে। সেখানে আলোচক ছিলাম আমি, সেলিম আল দীন এবং আমার সেদিন খুব ভালো লেগেছিলো। নিজে নাট্যকার সেলিম আল দীন নজরুলের নাটক সম্পর্কে অগাধ শ্রদ্ধা পোষণ করেছে। নজরুলের নাটক সম্পর্কে গুরুত্বপূর্ণ দুটি কথা বলেছে সে। একটি কথা সে বলেছে যে, নজরুলের নাটক অসম্ভব উচ্চাঙ্গের। অন্যটি— ওর নিজের নাটকে যেমন ফোক, জনজীবন, লোক জীবনের উপস্থাপনা ছিলো। নজরুলেরও ঐ একই জিনিস ছিলো বলে তাঁর নাটক সম্পর্কে সে অসম্ভব রকম শ্রদ্ধা দেখিয়েছিলো।\nএকটু ভিন্নরকম হলেও আমি দেখি— নজরুলের এক ধরনের ধারাবাহিকতা বা উত্তরণ ওর মধ্যে ঘটেছে।\nক্ষিরোদ প্রসাদ বিদ্যাবিনোদ ও শিশির কুমার ভাদুড়ী\nআগের দিনের নাট্যকার ক্ষিরোদপ্রসাদ বিদ্যাবিনোদ নজরুলকে পছন্দ করতেন। ‘আলী বাবা’র লেখক তিনি। নাট্যব্যক্তিত্ব শিশির কুমার ভাদুড়ী নজরুলকে পছন্দ করতেন। তাঁর ‘সীতা’ নাটকের পোশাক নির্বাচনে সাহায্য করেছিলেন নজরুল। কল্লোল যুগের প্রায় সব লেখকরাই শিশির কুমারকে পছন্দ করতেন, শিশির কুমারও তাদের পছন্দ করতনে। ভাবলে বিস্ময়কর মনে হয় নাট্যজগতের সাথে নজরুলের কতো বিচিত্র যোগাযোগ ছিলো।\nআমাদের পাঠক সাধারণ, নাট্যমোদী, নাট্যজনেরা যে নজরুলের নাটক সম্পর্কে তেমন কোন ধারণা রাখে না এই দোষ তো নজরুলের নয়, এই দোষ এক হিসেবে তাদেরই। আবার এক হিসেবে আমরা যারা নজরুল চর্চা করি তাদেরও। তবে কিছুটা তো পাঠকের নিজের দায়িত্ব আছে। নাট্যামোদী ও নাট্যজনদের দায়িত্ব তো আরও বেশি। আমরা তো নজরুল রচনাবলী আবদুল কাদির সাহেবের পর থেকে বের করে যাচ্ছি। সেখানে নজরুলের যেসব নাটক থাকছে সেগুলো যদি পড়া হয় তাহলে তো এ সমস্যা থাকার কথা নয়। আরেকটা হচ্ছে গবেষকদের কাজ, সে ক্ষেত্রে আমাদের কিছু ঊনতা আছে এটা বলতেই হবে।\nনাট্যরূপ নয়, লেখা নাটক\nআমরা দেখি নজরুলের জন্মদিনে, মৃত্যুদিনে গল্প উপন্যাসের নাট্যরূপ প্রচারিত হয়। কিন্তু আমি বলব নজরুলের লেখা নাটকগুলো টেলিভিশনে প্রচারিত হোক, মঞ্চে অভিনীত হোক। স্বভাবতই এখনকার দৃষ্টিকোণ থেকে উপস্থাপন করতে কিছুটা স্বাধীনতা নির্মাতা বা নির্দেশকের থাকবেই। সিনেমা যখন হয়েছে তখন তো ‘পথের পাঁচালী’ বদলে গেছে। ওটা হবেই— সিনেমার ভাষা আলাদা, মঞ্চনাটকের ভাষা আলাদা, টিভি নাটকের ভাষা আলাদা, রেডিও নাটকের ভাষা আলাদা। জসীম উদদীনের যে এত জনপ্রিয় নাটক ‘বেঁদের মেয়ে’ সেটাও আমরা কোথাও দেখছি না। ঐতিহ্য কোন পড়ে পাওয়া জিনিস নয়। টিএস এলিয়ট তার বিশ্ববিখ্যাত প্রবন্ধ ‘ট্রাডিশন এন্ড ইন্ডিভিজুয়াল ট্যালেন্ট’ প্রবন্ধে (১৯১৯ সালে প্রকাশিত) বলেছেন, ঐতিহ্য কোন পড়ে পাওয়া জিনিস নয়, তাকে অর্জন করতে হয়। আমাদের নাট্যঐতিহ্য যদি অর্জন করতে হয় তাহলে রবীন্দ্রনাথ, নজরুল, জসীমউদদীনের নাটক এবং তাদের নাট্য সংশ্লিষ্ট অবদানকে রীতিমতো চর্চা করতে হবে। আবিষ্কার, পুনরাবিষ্কার করতে হবে। বিশেষ করে নজরুলের নাটক চর্চার জন্য আলাদা দল গঠনের কথা চিন্তা করা যেতে পারে।


বাঙালির সবচেয়ে প্রিয় ‘Didi No 1’ এর রচনা ব্যানার্জীর স্বামীকে চেনেন? রইল তার পরিচয়, 'দিদি নম্বর ১'এর সঞ্চালিকার টেকেনি একটা বিয়েও! বাবাকে হারিয়ে মা ও ছেলেকে নিয়ে ভালোই আছেন অভিনেত্রী - Kolkata Journal\nHome/Story/বাঙালির সবচেয়ে প্রিয় ‘Didi No 1’ এর রচনা ব্যানার্জীর স্বামীকে চেনেন? রইল তার পরিচয়, ‘দিদি নম্বর ১’এর সঞ্চালিকার টেকেনি একটা বিয়েও! বাবাকে হারিয়ে মা ও ছেলেকে নিয়ে ভালোই আছেন অভিনেত্রী\nবাঙালির সবচেয়ে প্রিয় ‘Didi No 1’ এর রচনা ব্যানার্জীর স্বামীকে চেনেন? রইল তার পরিচয়, ‘দিদি নম্বর ১’এর সঞ্চালিকার টেকেনি একটা বিয়েও! বাবাকে হারিয়ে মা ও ছেলেকে নিয়ে ভালোই আছেন অভিনেত্রী\nKolkata Journal MediaJanuary 9, 2022\nএকসময় টলিউডের প্রথম সারির সুন্দরী অভিনেত্রীদের মধ্যে অন্যতম ছিলেন রচনা ব্যানার্জী। শুধুমাত্র বাংলাতেই নয় একাধিক ভাষায় বড়পর্দায় কাজ করেছেন তিনি। ওডিয়া ছবির অন্যতম পরিচিত মুখ ছিলেন রচনা ব্যানার্জী। বলাই বাহুল্য, শুরুর সময় থেকেই নিজের অভিনয় দক্ষতার মাধ্যমে দর্শক মনে একটা জায়গা করে নিয়েছিলেন অভিনেত্রী। সেই জায়গা আজও বহাল রয়েছে।\nবর্তমানে রচনা ব্যানার্জী ‘দিদি নম্বর ১’এর সঞ্চালিকা। তাকে ছাড়া জি বাংলার এই গেম রিয়্যালিটি শো অসম্পূর্ণ। দীর্ঘদিন হলো তিনি অভিনয় জগত থেকে সরে এসেছেন। তবে এখনও লাইমলাইটে থাকলেও নিজের ব্যক্তিগত জীবনকে প্রকাশ্যে আনতে নারাজ অভিনেত্রী। কোনদিনই নিজের ব্যক্তিগত জীবন নিয়ে বিশেষ বলতে শোনা যায়নি অভিনেত্রীকে। তবে থেকে থেকেই নিজের ছেলের কথা বলেন তিনি।\nএখনও অভিনেত্রীর অনুরাগীর সংখ্যা নেহাত কম নয়। ‘দিদি নম্বর ১’এ এমন অনেক প্রতিযোগী আসেন যারা শুধুমাত্র রচনা ব্যানার্জীকে দেখার জন্যই শো’তে অংশগ্রহণ করেন। সেই সমস্ত প্রতিযোগীদের আনন্দ-দুঃখে সমস্ত কথাই শোনেন অভিনেত্রী। তারাও তাদের সমস্ত কথা ভাগ করে নেন এই সঞ্চালিকা সাথে। এই শো বেশ জনপ্রিয়তা আর বলার অপেক্ষা রাখে না। এই শো’তে প্রতিদিন থাকে নতুন নতুন চমক যা দর্শকদের এই শোয়ের প্রতি আকর্ষণ বাড়িয়ে দেয় আরো।\nএকসময় অভিনেত্রী ওডিয়া অভিনেতা সিদ্ধার্থ মহাপাত্রের সাথে সম্পর্কে জড়ান এবং বিবাহবন্ধনে আবদ্ধ হন। তবে বছর ঘুরতে না ঘুরতেই তাদের সেই সম্পর্ক ভেঙ্গে যায়। পরবর্তীকালে দ্বিতীয়বারের জন্য প্রবাল বসুর সাথে গাঁটছড়া বাঁধেন তিনি। তবে সেই সম্পর্কও তার টেকেনি। তবে তাদের একটি পুত্র সন্তান ছিল, তার নাম প্রনিল। বর্তমানে ছেলেকে ঘিরেই তার সমস্ত কিছু।\nগত বছরের শেষের দিকে বাবাকে হারিয়েছেন অভিনেত্রী। বাবাকে হারানোর পর মা ও ছেলেকে নিয়েই আছেন তিনি। তারাই এখন অভিনেত্রীর সব। এই ৪০ ঊর্ধ্ব অভিনেত্রীকে দেখে বোঝা দায় তার বয়স ঠিক কত? শুরুর দিন থেকে এখনো পর্যন্ত নিজের বয়সকে ধরে রেখেছেন অভিনেত্রী। তবে খাতায়-কলমে বয়স বাড়লেও তা তার জনপ্রিয়তায় এতটুকুও দাগ ফেলতে পারেনি।\nDidi No. 1 Entertainment gossip Personal Life Rachana Bannerjee Tollywood Actress Zee Bangla\nজি বাংলায় আসছে পিলু, রইলো অভিনেতা ও অভিনেত্রীদের আসল পরিচয়, 'পিলু' ধারাবাহিকে কোন তারকা কি ভূমিকায় অভিনয় করছেন\nআসছে নতুন ধারাবাহিক পিলু, গানে গানে সকলের মন জয় করতে জি বাংলার পর্দায় দেখা যাবে নতুন জুটি


বাংলাদেশ-ইংল্যান্ড ম্যাচ : কার্ডিফের আবহাওয়া কী বলছে? বাংলাদেশ-ইংল্যান্ড ম্যাচ : কার্ডিফের আবহাওয়া কী বলছে? – জগন্নাথপুর টুয়েন্টিফোর\nবিশ্বকাপ ক্রিকেটে কার্ডিফে আজ বাংলাদেশ সময় বেলা সাড়ে তিনটায় মুখোমুখি হচ্ছে বাংলাদেশ বনাম ইংল্যান্ড। আর এ ম্যাচটি বৃষ্টির কারণে বাতিল হবে না তো? বাতিল না হলেও যদি ওভার কমিয়ে আনা হয়, সেক্ষেত্রে সমস্যায় পড়বে না তো বাংলাদেশ দল? এমন নানান প্রশ্ন ঘুরপাক খাচ্ছে টাইগার ক্রিকেটের ভক্ত-সমর্থকদের মনে।\nভালো খবর হলো, কার্ডিফের আবহাওয়ার পূর্বাভাস বলছে, আজ বৃষ্টির সম্ভাবনা নেই বললেই চলে।\nএছাড়া বলা হয়েছে, তাপমাত্রা সর্বোচ্চ ১৬ ডিগ্রি হবে, সঙ্গে থাকবে বাতাসও। তাই বলে আকাশ যে একদম মেঘমুক্ত এবং রোদ ঝলমলে থাকবে- তাও নয়। দিনের অনেকটা সময় মেঘাচ্ছন্ন থাকবে, কিন্তু বৃষ্টির সম্ভাবনা খুব কম। সকালবেলার বৃষ্টি হয়ে গেলে পরে সারাদিন নির্বিঘ্নেই সম্ভব খেলা হওয়া।\nশনিবার স্থানীয় সময় সকাল সাড়ে দশটা এবং বাংলাদেশ সময় দুপুর সাড়ে তিনটায় মাঠে নামবে বাংলাদেশ ও ইংল্যান্ড।


করোনার প্রভাবে দূষণ কমেছে ঢাকার! – সময় জার্নাল\nঢাকা | শনিবার, ১৬ অক্টোবর ২০২১, ১১:২৯ পূর্বাহ্ন\nকরোনার প্রভাবে দূষণ কমেছে ঢাকার!\nপ্রকাশিতঃ ৯:৪৫ পূর্বাহ্ণ, মঙ্গল, ৩১ মার্চ ২০\nকরোনায় সৃষ্ট সংকটে ঘরবন্দি মানুষ। আর প্রাণ পেয়েছে দেশের প্রকৃতি। বিশেষ করে রাজধানী ঢাকা, যে নগর নানামাত্রিক দূষণে নিজেই নিজের তুলনা, তারও রূপ পাল্টে গেছে। সীমিত যান ও জন চলাচল, স্থগিত হওয়া সবরকম উন্নয়ন ও সংস্কার কাজ, বন্ধ ইটভাটা, সব মিলিয়ে তিলোত্তমা ঢাকা এখন নিষ্কলুষই বলা চলে।\nগাছের পাতায় রোদের খেলা নিত্যকালের। তবে আন্দোলিত হওয়ার দৃশ্য, তাও আবার খোদ ঢাকায়, বহুবছর চোখে পড়েনি। পাতাগুলোও কতো সজীব, সতেজ, উজ্জ্বল।\nহিসেবটা খুব সরল। ধূলা-ধোঁয়া এসব নেই। যতোরকম খোড়াখুড়ি, এটা সেটা বসানো, সব বন্ধ। গাড়ি চললেও এতই কম যে, গোনা যায়। রাজপথ বা মূল সড়ক যাই বলা হোক, সেখানে পাখিরা নেমে এসে খেলা করার দৃশ্য সবশেষ কবে দেখা গেছে, তা মনে করতে হবে নিশ্চিত।\nএ সবই দূষণ কম হবার ফল। করোনা পরিস্থিতি বহুদিক দিয়ে ক্ষতি করলেও প্রকৃতিকে দিয়েছে নিস্তার। নান্দনিকতা ছেড়ে জটিল অংকের হিসাবে আসলে, সাধারণ ছুটির শুরুর দিন থেকে ঢাকার বায়ুমান ক্রমশ সন্তোষজনক।\n৩০শে মার্চ বায়ুর মান ১১৫, যা অসুস্থদের জন্য অস্বাস্থ্যকর হলেও সুস্থ মানুষের জন্য সহনীয় পর্যায়ের এবং ২৫শে মার্চ থেকে এ মাত্রা নিম্নগামী। একইসঙ্গে ২৫শে মার্চ থেকে ঢাকায় বস্তুকণার পরিমাণ কমছে। ৩০শে মার্চ এ মাত্রা প্রতি ঘনমিটারে ৪১ মিলিগ্রাম অথচ বাংলাদেশের জন্য বস্তুকণার গ্রহণীয় মান ৬৫।\nপরিবেশ ও জলবায়ু বিজ্ঞানী ডক্টর আতিক রহমান বলেন, আমাদের দূষণের সঙ্গে সঙ্গে বালুকণার পরিমানও কমে গেছে। এছাড়া যেসব উপাদান আমাদের জন্য ক্ষতিকর সেগুলোও কমে গেছে। অর্থাৎ যারা বিভিন্ন শ্বাসকষ্টজনিত সমস্যায় ভুগছে তাদের জন্য পরিবেশ খুবই সস্তির।\nঅর্থাৎ মানুষের বাসায় থাকার ব্যাপ্তি ও সতর্কতা যতো বাড়বে, ততোই মানুষ নিরাপদে থাকবে। প্রকৃতিও থাকবে নির্ভার।\nকরোনায় প্রাণ গেল ৩৭ হাজার ৬৮৬ জনের\nকরোনায় সৃষ্ট সংকট : সুবিধাবঞ্চিত পরিবারের পাশে ইলিয়াসবাদের সাবেক ইউপি চেয়ারম্যান


Fish Archives - The Dhaka Times\nদি ঢাকা টাইমস্ ডেস্ক ॥ প্রাণঘাতি করোনা সংকটকালে মহাতারকায় পরিণত হয়েছেন স্বাস্থ্য সেবার সঙ্গে যুক্ত মানুষগুলো। যেমন এবার স্বাস্থ্যকর্মীদের ১শ’ কেজি ওজনের দুটি মাছ খাওয়ালো জেলেরা! আরও জানতে পড়ুন বিস্তারিত -\nদি ঢাকা টাইমস্ ডেস্ক ॥ মাছ তো মাছই। তাই বলে মাছ কখনও মানুষের মতো হতে পারে সেটি আমরা কখনও চিন্তাও করিনি। তবে এবার বাস্তবে এমন এক মাছের সন্ধান পাওয়া গেছে। যে মাছ মানুষের মতোই দেখতে! আরও জানতে পড়ুন বিস্তারিত -\nদি ঢাকা টাইমস্ ডেস্ক ॥ আমরা সব সময় তো মুরগি, গরু কিংবা খাসির বিরিয়ানি খেয়ে থাকি। আজ মাছের বিরিয়ানি খেয়ে দেখতে পারেন। বাসায় খুব সহজে তৈরি করতে জেনে নিন রেসিপিটি। আরও জানতে বিস্তারিত পড়ুন -\nবর্ষাকাল ও গ্রামের শিশু-কিশোরদের মাছ শিকার\nদি ঢাকা টাইমস্ ডেস্ক ॥ শুভ সকাল। শনিবার, ২২ জুলাই ২০১৭ খৃস্টাব্দ, ৭ শ্রাবণ ১৪২৪ বঙ্গাব্দ, ২৭ শাওয়াল ১৪৩৮ হিজরি। দি ঢাকা টাইমস্ -এর পক্ষ থেকে সকলকে শুভ সকাল। আজ যাদের জন্মদিন তাদের সকলকে জানাই জন্মদিনের শুভেচ্ছা- শুভ জন্মদিন। বিস্তারিত…\nএবার মাছের আঁশ থেকে তৈরি হবে বিদ্যুৎ!\nদি ঢাকা টাইমস্ ডেস্ক ॥ বিজ্ঞান আরও এক ধাপ এগিয়ে গেলো। এখন থেকে ফেলে দেওয়া মাছের আঁশেও উৎপাদিত হবে বিদ্যুৎ! বিস্তারিত পড়ুন….\nখাবার ও পানীয় ছাড়া যে মাছ বেঁচে থাকে ৫ বছর!\nদি ঢাকা টাইমস্ ডেস্ক ॥ এবার মৎস্যকুল নিয়ে বেরিয়ে এসেছে এক চমকপ্রদ তথ্য। আফ্রিকাতে এক রকমের মাছ রয়েছে যে মাছ খাবার এবং পানীয় ছাড়া তিন হতে পাঁচ বছর পর্যন্ত বেঁচে থাকতে পারে! বিস্তারিত পড়ুন…\nদি ঢাকা টাইমস্ ডেস্ক ॥ এবার তৈরি করা হয়েছে মাছের জন্য হাসপাতাল! আমাদের পার্শ্ববর্তী দেশ ভারতের পশ্চিমবঙ্গ রাজ্যের কোলকাতায় মাছের জন্য এই হাসপাতাল নির্মাণ করা হয়েছে। বিস্তারিত পড়ুন -\nদি ঢাকা টাইমস্ ডেস্ক ॥ শুভ সকাল। আজ বৃহস্পতিবার, ১৭ সেপ্টেম্বর ২০১৫ খৃস্টাব্দ, ২ আশ্বিন ১৪২২ বঙ্গাব্দ, ২ জিলহজ ১৪৩৬ হিজরি। দি ঢাকা টাইমস্ -এর পক্ষ থেকে সকলকে শুভ সকাল। আজ যাদের জন্মদিন তাদের সকলকে জানাই জন্মদিনের শুভেচ্ছা- শুভ জন্মদিন।…\nডোবা-নালায় মাছ ধরে গ্রামের মানুষদের জীবিকা নির্বাহ\nদি ঢাকা টাইমস্ ডেস্ক ॥ শুভ সকাল। আজ সোমবার, ২৫ আগস্ট ২০১৪ খৃস্টাব্দ, ১০ ভাদ্র ১৪২১ বঙ্গাব্দ, ২৮ শওয়াল ১৪৩৫ হিজরি। দি ঢাকা টাইমস্ -এর পক্ষ থেকে সকলকে শুভ সকাল। আজ যাদের জন্মদিন তাদের সকলকে জানাই জন্মদিনের শুভেচ্ছা- শুভ জন্মদিন। বিস্তারিত…\nদি ঢাকা টাইমস্ ডেস্ক ॥ সত্যি কথা বলতে কি এই জীবন্ত মাছগুলো একজন চিত্রশিল্পীর রঙ দিয়ে তৈরি করা বিভ্রম। বিস্তারিত পড়ুন...\nবড়শিতে ধরা পড়ল বিরল ৩ মুনফিশ (ভিডিও)\nদি ঢাকা টাইমস্ ডেস্ক ॥ অধিকাংশ জেলে ও সৌখিন মাছ শিকারি তাদের জীবনে ওপাহ বা মুনফিশ ধরতে পারা ভাগ্য মনে করেন। কারন এই মাছ পৃথিবীতে অনেক বিরল, এছাড়া এরা থাকে সাগরের গভিরে। বিস্তারিত পড়ুন...\nদি ঢাকা টাইমস্ ডেস্ক ॥ বরগুনার পাথরঘাটায় বিএফডিসি পাইকারি বাজারে গতকাল ২ কেজি ৪০০ গ্রাম ওজনের একটি ইলিশ মাছ ১৫ হাজার ১৬০ টাকা দামে বিক্রি হয়। পরে এই মাছ অন্যত্র আরো বেশি দামে বিক্রি করা হবে বলে জানা গেছে। বিস্তারিত পড়ুন ...\nপটকা মাছ খেয়ে একই পরিবারের ৩ জনের মৃত্যু\nদি ঢাকা টাইমস্ ডেস্ক ॥ আবারও পটকা মাছ খেয়ে মৃত্যুর ঘটনা ঘটেছে। এবার রাজধানী ঢাকায় পটকা মাছ খেয়ে ৩ জনের মৃত্যু হয়েছে। বিস্তারিত পড়ুন….\nঅবিশ্বাস্য হলেও কাঁচের মত স্বচ্ছ মাছ পাওয়া গেল নিউজিল্যান্ডের সাগরে!\nদি ঢাকা টাইমস্ ডেস্ক ॥ কাঁচের মত স্বচ্ছ মাছ খুঁজে পেয়েছেন নিউজিল্যান্ডের এক জেলে। এ ধরণের মাছ পৃথিবীতে খুব একটা দেখা যায়না বলেও গবেষকরা জানিয়েছেন। বিস্তারিত পড়ুন ...\nরেসিপিঃ ফিংগার ফিশ\nদি ঢাকা টাইমস্ ডেস্ক ॥ মাছের রেসিপিতে আজকের আইটেম ফিংগার ফিস। এটি একটু আনকমন আইটেম। তাই সকলের ভালো লাগবে। বিস্তারিত পড়ুন -


১৩ ডিসেম্বর - উইকিপিডিয়া\n(ডিসেম্বর ১৩ থেকে পুনর্নির্দেশিত)\n১৩ ডিসেম্বর গ্রেগরীয় বর্ষপঞ্জী অনুসারে বছরের ৩৪৭তম (অধিবর্ষে ৩৪৮তম) দিন। বছর শেষ হতে আরো ১৮ দিন বাকি রয়েছে।\n১৫৭৭ - স্যার ফ্রান্সিস ড্রেক বিশ্বভ্রমণের উদ্দেশ্যে প্লিমাউথ থেকে যাত্রা শুরু করেন।\n১৬৪২ - পর্তুগিজ নাবিক আবেল তাসমান নিউজিল্যান্ড আবিষ্কার করেন।\n১৭৩৪ - ইংল্যান্ড ও রাশিয়া বাণিজ্য চুক্তি করে।\n১৭৫৯ - আমেরিকায় প্রথম মিউজিক স্টোর চালু হয়।\n১৮৭০ - পশ্চিম আফ্রিকার কয়েকটি দেশ দখলের উদ্দেশ্যে ফ্রান্সের আগ্রাসী অভিযান শুরু হয়।\n১৮৭৯ - মুসলিম সমাজ সম্মিলনী সভা প্রতিষ্ঠিত হয়।\n১৮৮৯ - বেলজিয়াম নারী ও শিশু শ্রম বিষয়ে আইন জারি করে।\n১৯২১ - ওয়াশিংটন সম্মেলন সফল্যজনকভাবে সমাপ্ত হয়। যুক্তরাষ্ট্র, ব্রিটেন, ফ্রান্স আর জাপানের মধ্যে প্রশান্ত মহা সাগর চুক্তি স্বাক্ষরিত হয়।\n১৯২৩ - ডা. লি.ডি ফরেস্ট মার্কিন যুক্তরাষ্ট্রে সর্বপ্রথম সবাক চলচ্চিত্র প্রদর্শন করেন।\n১৯৩০ - গ্রেফতার এগড়াতে ইংরেজ শাসন বিরোধি বিপ্লবী বিনয় বসু পটাশিয়াম সায়োনেট খেয়ে আত্মহত্যা করেন।\n১৯৩৭ - চীনের নানচিং শহরে জাপানী আগ্রাসীসেনাবাহিনীর গণহত্যা যঞ্জশুরু হয়। জাপানের সৈন্যবাহিনী নানচিন শহরে প্রবেশ করার পর পেশাচিক গনহত্যা শুরু করে। এই বিশ্ব-কাঁপানো গণহত্যায় ৩ লক্ষাধিক লোকের প্রাণহানি হয়।\n১৯৭১ সালের বাংলাদেশের মুক্তিযুদ্ধ\n১৩ ডিসেম্বর দিনে পূর্ব ও উত্তর দিক থেকে মিত্রবাহিনী ঢাকার প্রায় ১৫ মাইলের মধ্যে পৌঁছায়। ৫৭ নম্বর ডিভিশনের দুটো ব্রিগেড এগিয়ে যায় পূর্বদিক থেকে। উত্তর দিক থেকে জেনারেল গন্ধর্ব নাগরার ব্রিগেড এবং টাঙ্গাইলে নামে ছত্রিসেনারা অবতরণ করে। পশ্চিমে ৪ নম্বর ডিভিশনও মধুমতি পার হয়ে পৌঁছে যায় পদ্মা নদীর তীরে। রাত নয়টায় মেজর জেনারেল নাগরা টাঙ্গাইল আসেন। ব্রিগেডিয়ার ক্লের ও ব্রিগেডিয়ার সান সিং সন্ধ্যা থেকে টাঙ্গাইলে অবস্থান করছিলেন। রাত সাড়ে নয়টায় টাঙ্গাইল ওয়াপদা রেস্ট হাউজে তারা পরবর্তী যুদ্ধ পরিকল্পনা নিয়ে আলোচনায় বসেন।\nনীলফামারী, মানিকগঞ্জ ও বগুড়া জেলা পাক হানাদার মুক্ত হয়।\n১৯৭১ - মার্কিন প্রেসিডেন্ট নিকসন আর ফ্রান্সের প্রেসিডেন্ট পমপেইটুর মধ্যে বৈঠক অনুষ্ঠিত হয়।\n১৯৭৮ - চীনের কমিউনিষ্ট পাটির ত্রয়োদশ কংগ্রেসের তৃতীয় পূর্ণাংগ অধিবেশন পেইচিংএ সমাপ্ত হয়।\n১৯৮১ - পোল্যান্ডের রাষ্ট্রপ্রধান জেরুজালেস্কি পোল্যান্ডে সামরিক শাসন জারি করেন।\n১৯৮২ - উত্তর হয়েমেনে ভূমিকম্পে ২ সহস্রাধিক নিহত।\n১৯৮৮ - অ্যাঙ্গোলা, কিউবা ও দক্ষিণ আফ্রিকা কঙ্গোর ব্রাজাভিলে নামিবিয়ার স্বাধীনতা ও অ্যাঙ্গোলার শান্তিসংক্রান্ত চুক্তিতে স্বাক্ষর করে।\n১৯৯০ - ত্রিশ বছর জাম্বিয়ায় নির্বাসিত জীবন শেষে এএনসি রাষ্ট্রপতি অলিভার পাম্বো দক্ষিণ আফ্রিকায় প্রত্যাবর্তন করেন।\n১৯৯১ - উত্তর ও দক্ষিণ কোরিয়া শান্তি ও অনাক্রমণ সংক্রান্ত ঐতিহাসিক চুক্তি স্বাক্ষর করে।\n১৯৯১ - কিশোরগঞ্জে পাকুন্দিয়া পীর মতিউর রহমানের সশন্ত্র বাহিনীর সঙ্গে পুলিশের ৩ দিনব্যাপী সংঘর্ষ শুরু হয় এতে ২ পুলিশসহ ২১ জন নিহত হন।\n১৯৯৬ - সন্ধ্যায় জাতি সংঘ নিরাপত্তা পরিষদে কোফি আনান জাতি সংঘ মহাসচিব নিবার্চিত হন।\n২০০১ - রাত ১১টায় মার্কিন প্রেসিডেন্ট জর্জ ডাবলিও বুশ আনুষ্ঠানিকভাবে ১৯৭২ সালে স্বাক্ষরিতমার্কিন-রাশিয়া আন্টি ব্যালিষ্টিক ক্ষেপণাস্ত্র চুক্তি’ থেকে বেরিয়ে আসার কথা ঘোষণা করেন।\n২০০১ - ২৯তম অলিম্পকস ক্রীড়া সংস্থার কমিটি পেইচিংএ প্রতিষ্ঠিত হয়।\n২০০৩ - ইরাকের সাবেক একনায়ক সাদ্দাম হোসেন সেদেশের উত্তরাঞ্চলীয় শহর তিকরিতের কাছে একটি গোপন আস্তানা থেকে গ্রেফতার হন।\n১৫৩৩ - সুইডেনের এরিক ওয়াসা ।\n১৬৮৪ - লুডভিন হলবেরগ, তিনি ছিলেন নরওয়েজিয়ান ইতিহাসবিদ, দার্শনিক ও লেখক।\n১৭৯৭ - ক্রিশ্চিয়ান যোহান হাইনরিশ হাইনে, তিনি ছিলেন জার্মান সাংবাদিক, কবি ও সমালোচক।\n১৯০৩ - জনপ্রিয় বাঙালি সাহিত্যিক শিবরাম চক্রবর্তী।(মৃ.২৮/০৮/১৯৮০)\n১৯১১ - ট্রাইগভে হা্‌ভেল্ম, তিনি ছিলেন নোবেল পুরস্কার বিজয়ী নরওয়েজিয়ান অর্থনীতিবিদ ও গণিতবিদ।\n১৯২৩ - ফিলিপ ওয়ারেন অ্যান্ডারসন, তিনি ছিলেন নোবেল পুরস্কার বিজয়ী আমেরিকান পদার্থবিদ ও একাডেমিক।\n১৯৩৪ - জটিলেশ্বর মুখোপাধ্যায়, কিংবদন্তি বাঙালি সঙ্গীতশিল্পী ও সুরকার।(মৃ.২১/১২/২০১৭)\n১৯৩৬ - প্রিন্স করিম আগা খান ।\n১৯৪৫ - হারমান কেইন, তিনি আমেরিকান ব্যবসায়ী, সাংবাদিক ও রাজনীতিক।\n১৯৬০ - ডাগুবাটি ভেঙ্কটেশ, তিনি ভারতীয় তেলুগু অভিনেতা।\n১৯৬৭ - জেমি ফক্স, মার্কিন অভিনেতা, কৌতুকাভিনেতা, গায়ক, গীতিকার ও প্রযোজক।\n১৯৭৩ - এমরে আশিক, তিনি সাবেক তুর্কি ফুটবলার।\n১৯৮৪ - সান্তি কাজোরলা, তিনি স্প্যানিশ ফুটবলার।\n১৯৮৭ - নাজমুন মুনিরা ন্যান্সি, বাংলাদেশী সংগীতশিল্পী।\n১৯৮৯ - টেইলর অ্যালিসন সুইফট, তিনি আমেরিকান গায়ক-গীতিকার, রেকর্ড প্রযোজক ও অভিনেত্রী।\n১০৪৮ - আবু রায়হান মোহাম্মদ ইবনে আহমদ আল বিরুনি, তিনি ছিলেন বিশ্বখ্যাত ফার্সি পণ্ডিত, আরবীয় শিক্ষাবিদ ও গবেষক।\n১২৫০ - রোমান সম্রাট দ্বিতীয় ফেডরিখ।\n১৪৬৬ - দোনাতেল্লো, তিনি ছিলেন ইতালিয়ান চিত্রশিল্পী ও ভাস্কর।\n১৫৫৭ - নিকোল ফন্টানা টারটাগ্লিয়া, তিনি ছিলেন ইতালীয় গণিতবিদ ও প্রযুক্তিবিদ।\n১৫৬০ - পোপ দ্বিতীয় ক্যালিস্টাস।\n১৭৮৪ - ইংরেজ লেখক ও অভিধান প্রণেতা স্যামুয়েল জনসন।\n১৯৩০ - বিনয় বসু, একজন ব্রিটিশ বিরোধী বাঙালি বিপ্লবী।\n১৯৩০ - ফ্রিটজ প্রেগ্ল, তিনি ছিলেন নোবেল পুরস্কার বিজয়ী স্লোভেনিয়ান বংশোদ্ভূত অস্ট্রিয়ান রসায়নবিদ ও চিকিৎসক। ১৯৩৫ - ভিক্টর গ্রিগনারড, তিনি ছিলেন নোবেল পুরস্কার বিজয়ী ফরাসি রসায়নবিদ।\n১৯৩৫ - ভিক্টর গ্রিগনারড, তিনি ছিলেন নোবেল পুরস্কার বিজয়ী ফরাসি রসায়নবিদ।\n১৯৫৫ - এগাস মনিয, তিনি ছিলেন নোবেল পুরস্কার বিজয়ী পর্তুগিজ সাইকোলজিস্ট ও নিউরোসার্জন।\n১৯৮৬ - স্মিতা পাতিল বিখ্যাত ভারতীয় চলচ্চিত্র অভিনেত্রী, টেলিভিশন ও থিয়েটার কর্মী। (জ.১৭/১০/১৯৫৫)\n১৯৯২ - ভারতীয় বাঙালি সঙ্গীতশিল্পী সতীনাথ মুখোপাধ্যায়। (জ.০৭/০৬/১৯২৫)\n১৯৯৩ - অশোকতরু বন্দ্যোপাধ্যায়, একজন ভারতীয় বাঙালি রবীন্দ্রসংগীত শিল্পী। (জ.১৪/১০/১৯৩০)\n১৯৯৬ - চীনের নাটকের প্রতিষ্ঠাতা চাও ইউ।\n২০১০ - রিচার্ড হোলব্রকে, তিনি ছিলেন আমেরিকান সাংবাদিক ও কূটনীতিক ও জাতিসংঘের ২২ তম মার্কিন রাষ্ট্রদূত।\n২০১১ - কবীর চৌধুরী বাংলাদেশের একজন প্রথিতযশা শিক্ষাবিদ, প্রাবন্ধিক ও অনুবাদক।\n২০১২ - নাতালিয়া কুস্টিন্সকায়া, তিনি ছিলেন রাশিয়ান অভিনেত্রী।\n২০২০ – নূর হুসাইন কাসেমী, দেওবন্দি ইসলামি পণ্ডিত ও হেফাজতে ইসলাম বাংলাদেশের মহাসচিব। (জ. ১৯৪৫)\nআজ: ৪ আগস্ট ২০২১\n'https://bn.wikipedia.org/w/index.php?title=১৩_ডিসেম্বর&oldid=5046614' থেকে আনীত\nএ পৃষ্ঠায় শেষ পরিবর্তন হয়েছিল ১৫:০৮টার সময়, ১৫ এপ্রিল ২০২১ তারিখে।


একজন শ্রেষ্ঠ নারী বেগম রোকেয়া | Political Islam in Bangladesh\nBrowse: Home / একজন শ্রেষ্ঠ নারী বেগম রোকেয়া\nWritten by শাহ্ আব্দুল হান্নান on 29/05/2014 in নারী অধিকার | Views | 1 Response\nবেগম রোকেয়া ছিলেন একজন চিন্তাবিদ। সে সাথে সত্যিকার অর্থেই একজন ইসলামী চিন্তাবিদও ছিলেন। যিনি ইসলামের বিভিন্ন বিষয় নিয়ে চিন্তাভাবনা, গবেষণা ও ব্যাখ্যা করেন তিনিই ইসলামী চিন্তাবিদ। তিনি ইসলাম সম্পর্কে বিভ্রান্তি বা ভুল দূর করেন। কাজেই এসব অর্থে বেগম রোকেয়াকে ইসলামী চিন্তাবিদ বলতে হবে। অবরোধ, নারী স্বাধীনতা, পর্দার প্রশ্নে, অশ্লীলতা, যৌতুক প্রথা, বিধাব বিবাহ, বাল্য বিবাহ, তালাক নিয়ে ভ্রান্তি ও বাড়াবাড়িসহ বিভিন্ন ধরনের কুসংস্কারের বিরুদ্ধে তিনি ইসলামের সঠিক অবস্থান তুলে ধরেছেন।\nরোকেয়াকে নিয়ে যারা বির্তক সৃষ্টি করতে চান, তারা তার সামগ্রিক লেখনী ও জীবনের শিক্ষা বাদ দিয়ে খন্ডিত কিছু উদ্ধৃতি ব্যবহার করেন। এসব বির্তক ইতোমধ্যেই নানাভাবে অত্যন্ত সার্থকতার সাথেই খন্ডন করা হয়েছে। বেগম রোকেয়ার একটি উদ্ধৃতি দেয়া হয় যাতে তিনি বলেছেন,\n‘আমরা প্রথমত যাহা মানি নাই পরে ধর্মের আদেশ ভাবিয়ে শিরোধার্য করিয়াছি। ……আমাদিগকে অন্ধকারে রাখিবার জন্য পুরুষগণ ঐ ধর্মগুলোকে ঈশ্বরের আদেশপত্র বলিয়া প্রচার করিয়াছেন।’\nএখানে কিছু ভুল বোঝাবুঝি হতেই পারে। কিন্তু যদি রোকেয়ার সামগ্রিক সাহিত্যের আলোকে এ মন্তব্য ব্যাখ্যা করা হয় তাহলে দেখা যাবে এসব হচ্ছে মূলত তার ক্ষোভের কথা। এখানে ধর্মগ্রন্থ বলতে কোনোভাবেই কোরআন বা হাদিসকে বোঝানো হয়নি। বরং সে সময় ধর্মগ্রন্থের নামে কিছু অর্ধশিক্ষিত ব্যক্তির বই প্রচলিত ছিল যাতে নারীর অধিকারের বিপক্ষে বলা হতো। কোরআনে সামগ্রিকভাবে নারী পুরুষের সাম্যের কথা বলা হয়েছে। তিনি আরো বলেছেন,\n“যদি ঈশ্বর কোনো দূত রমণী-শাসনের নিমিত্তে প্রেরণ করিতেন, তবে সে দূত বোধহয় শুধূ এশিয়ায় সীমাবদ্ধ থাকিতেন না। দূতগণ ইউরোপে যান নাই কেন? আমেরিকা এবং সুমেরু হইতে কুমেরু পর্যন্ত যাইয়া ‘রমণী জাতিকে নরের অধীনে থাকিতে হইবে’ ঈশ্বরের এ আদেশ শুনান নাই কেন? ঈশ্বর কি কেবল এশিয়ারই ঈশ্বর?”\nতার এ কথায় দূত বলতে রাসূল (সা) কে মনে করা সঙ্গত হবে না। বরং যে সকল পুরুষ অন্যায়ভাবে এ অঞ্চলে নারীকে দাবিয়ে রাখার চেষ্টা করেছেন তাদেরকেই বোঝানো হয়েছে। কেননা রোকেয়া তার বিভিন্ন লেখায় হযরত মোহাম্মদ (স) কে বিভিন্ন প্রসঙ্গে প্রাণভরে স্মরণ করেছেন। তারচেয়েও বড় কথা ‘মতিচূর’ প্রথম খন্ডের দ্বিতীয় প্রবন্ধ ‘স্ত্রী জাতির অবনতি’ ১৩১১ ভাদ্রের ‘নবনূর’ এ প্রকাশিত হয়েছিল ‘আমাদের অবনতি’ শিরোনামে। এতে মূল প্রবন্ধের ২৩’শ থেকে ২৭’শ পর্যন্ত পাঁচটি পরিচ্ছদ পরিবর্জিত হয়ে নতুন সাতটি অনুচ্ছেদ সংযোজিত হয়েছিল যাতে আর কোনো ভুল বোঝাবুঝির সুযোগ ছিল না। অথচ আজও রোকেয়ার এ দু’একটি উদ্ধৃতিকে অপব্যাখ্যা করা হচ্ছে।’ (দ্রষ্টব্য: বেগম রোকেয়া ও ইসলাম, এ. এ. রহমান, ঢাকা বিশ্ববিদ্যালয়, দি উইটনেস প্রকাশিত ‘রোকেয়া সন্ধানে’ হতে)।\n১৩৩৮ সালের মাসিক মোহাম্মদীতে মুসলমানদের নামের বিকৃতির বিষয়ে কঠোরভাবে দৃষ্টি আর্কষণ করেছেন। মুসলমানদের নাম আরবি ভাষায় হবে এটিই ট্রাডিশন। এটি তাকে সঠিক পরিচয় দেয়। রোকেয়া এর উপর দৃঢ় থাকতে বলেছিলেন। অথচ আমাদের বর্তমান প্রজন্মকে এ থেকে দূরে সরানোর চেষ্টা চলছে। এখন আমাদের নামের বিকৃতি থেকে সরে আসতে হবে।\nতিনি ১৩৩৮ সালের জ্যৈষ্ঠ সংখ্যা মাসিক মোহাম্মাদিতে স্পষ্টভাবে বলেছেন,\n“ছেলেবেলায় আমি মার মুখে শুনতাম, ‘কোরআন শরীফ ঢাল হয়ে আমাদের রক্ষা করবে’ এসব কথা অতি সত্য। কোরআন শরীফের সার্বজনীন শিক্ষা আমাদের নানা কুসংস্কারের বিপদ থেকে রক্ষা করবে। কোরআন শরীফের বিধান অনুযায়ী ধর্ম-কর্ম আমাদের নৈতিক ও সামাজিক অধঃপতন থেকে রক্ষা করবে।”\nএত স্পষ্ট বক্তব্যের পরও কোনো কোনো বুদ্ধিজীবীর মতে রোকেয়া কোনো বিশেষ ধর্মকে বাতিল করেননি, বাতিল করেছেন সর্ব ধর্মকেই- বস্তুত এ ধরনের মন্তব্য চরম মিথ্যাচার ও একাডেমিক ডিজঅনেষ্টি। অথচ আশ্চর্যের বিষয় এরাই বাংলাদেশের বর্তমান সময়ের নেতৃস্থানীয় বুদ্ধিজীবী সেজে বসে আছে। বেগম রোকেয়া একজন উঁচু মানের সমাজ সংস্কারক ছিলেন। উপমহাদেশের গত হাজার বছরের ইতিহাসে তার মতো এত বড় সমাজ সংস্কারক খুব কম ছিলেন। শুধু উপমহাদেশে নয় সমগ্র বিশ্বের কয়েকজন সেরা সমাজ সংস্কারকের নাম বললে তার নাম বলতে হয়। এটি সরকার ও আমাদের দায়িত্ব যে এত বড় প্রতিভভাকে সমগ্র বিশ্বে পরিচিত করা।\nকোরআনে বলা হয়েছে, সকল মানুষের রূহ একই সঙ্গে আল্লাহ সৃষ্টি করেছেন (সূরা আরাফ : আয়াত ২৭২)। অত:পর আল্লাহ বলেন, তিনি মানব ও মানবী উভয়কে সর্বোত্তম কাঠামোতে সৃষ্টি করেছেন (সুরা তীন)। এরপরও যারা বলেন, নারী, পুরুষের চাইতে দুর্বল বা নারীর হৃৎপি- ছোট কিংবা মগজ ছোট- তারা কোরআনের বিপরীত কথা বলেন। সূরা নিসার প্রথম আয়াতে বলা হয়েছে, সকল মানব-মানবী হযরত আদম (আ) থেকে সৃষ্ট। অতএব আমাদের মধ্যে অকারন বিভাজন কেন?\nযারা প্রকৃতই রোকেয়ার চিন্তাচেতনাকে তুলে ধরতে চান তাদের দায়িত্ব হচ্ছে বেগম রোকেয়া’র অপব্যবহার রোধ করা। বেগম রোকেয়াকে যারা ইসলাম বিরোধীদের দলভুক্ত বলে প্রচারণা চালান তাদের শৃঙ্খল থেকে রোকেয়াকে মুক্ত করে সঠিকভাবে তুলে ধরার দায়িত্ব আমাদেরই। নারী স্বাধীনতা রাসূলের (স) সময় থেকেই শুরু হয়েছে।\nবর্তমান শতাব্দীর অন্যতম শ্রেষ্ঠ চিন্তাবিদ আল্লামা আবদুল হালিম আবু শুক্কাহ-র গবেষণার ফসল ছয় খন্ডের বিশাল গন্থ ‘রাসুলের যুগে নারী স্বাধীনতা’ থেকে এর প্রমাণ পাওয়া যায়। তবে দু:খের বিষয় মুসলমানরা রাসূল (স) এর শিক্ষাকে ধারণ করতে পারেনি। রাসূল (স) যে দৃষ্টিতে মেয়েদের দেখতেন সে দৃষ্টিতে আমরা দেখি না। প্রাথমিক ইসলামী পৃথিবী ছিল তেমনই এক পৃথিবী, সেখানে পুরুষ ও নারী ছিল একে অপরের বন্ধু ও অভিভাবক। তারা এক সাথে নামাজ পড়তেন, সামাজিক কাজ করতেন, সৎ কাজের আদেশ ও অসৎ কাজের নিষেধ করতেন- এমনকি যুদ্ধেও অংশ নিতেন।\nবেগম রোকেয়াও সে রকম এক পরিপুর্ণ ইসলামী সমাজে বিশ্বাস করতেন। তারপরও তাকে ইসলাম বিরোধী হিসেবে আখ্যা দেয়া হয়। তার ব্যাপারে সমাজে বিভ্রান্তি লক্ষ্য করা যায়। বলা হয়, তিনি ধর্ম ও পর্দার বিরুদ্ধে লড়াই করেছেন- এটি একবারেই একটি ভুল ধারণা।\nবিশ্বের অন্যান্য স্থানের ন্যায় আমাদের উপমহাদেশের নারীরা বহুকাল যাবৎ অধিকাংশ ক্ষেত্রেই বঞ্চিত ও নির্যাতিত। কোনো কোনো ক্ষেত্রে নারীদের ব্যাপারে সংকীর্ণতা আমাদের সমাজের বৈশিষ্ট্য, যার প্রধান কারণ হলো কুসংস্কার ও বাড়াবাড়ি। এসবের বিরুদ্ধে যে কন্ঠটি সবচেয়ে বলিষ্ঠ ভূমিকা রেখেছে তা হলো বেগম রোকেয়া। তারই প্রচেষ্টায় একশ’ বছর পূর্বের তুলনায় বর্তমানে নারীর অবস্থা কিছুটা উন্নতি লাভ করেছে বলে মনে হয়। বেগম রোকেয়া যে সামাজিক প্রেক্ষাপটে অন্ধত্ব ও কুসংস্কারের বিরুদ্ধে লড়াই করেছে সে বিবেচনায় তার বলিষ্ঠ ও সাহসিকতা আমাদেরকে অভিভূত করে। সে সমাজে এমন বিপ্লবী কথা উচ্চারণ করা অত্যন্ত কঠিন ছিল। কিন্তু বেগম রোকেয়া নির্ভীক চিত্তে তার বক্তৃতায়, লেখায় ও কাজে নারী মুক্তির কথা ব্যক্ত করেছেন, এবং সামাজিক কর্মকান্ডে নারীদের অংশগ্রহনের কথা বলেছেন।\nসেসব দিক থেকে বেগম রোকেয়া যে কোনো বিবেচনায় এ উপমহাদেশের শ্রেষ্ঠ কয়েকজন নারীর একজন।\nPosted in নারী অধিকার | Tagged নারী, বেগম রোকেয়া\nজুলকারনাইন সাবাহ 31/05/2014 at 4:20 am | Permalink\nসুন্দর লিখেছেন-বেগম রোকেয়া সহশিক্ষারও ঘোরবিরোধী ছিলেন যা ইসলামসম্মত। তাই তিনি নারীদের জন্য আলাদা শিক্ষাপ্রতিষ্ঠান গড়েন এবং তার বইয়ে সহশিক্ষার পক্ষে একটি শব্দও বলেননি।


ইসির কাঠগড়ায় বিভাগীয় কমিশনার ও সাতক্ষীরাসহ ৫ ডিসি - ডেইলি সাতক্ষীরা\nHome » ইসির কাঠগড়ায় বিভাগীয় কমিশনার ও সাতক্ষীরাসহ ৫ ডিসি\nডিসে ৪, ২০১৮0মন্তব্য 175 ভিউ\nডেস্ক রিপোর্ট: একাদশ জাতীয় সংসদ নির্বাচনে মনোনয়নপত্র জমা না নেয়ার অভিযোগে ছয় রিটার্নিং কর্মকর্তার কাছে প্রতিবেদন চেয়ে চিঠি দিয়েছে নির্বাচন কমিশন (ইসি)। তারা হলেন, ঢাকার বিভাগীয় কমিশনার এবং ব্রাহ্মণবাড়িয়া, নরসিংদী, রংপুর, সাতক্ষীরা ও টাঙ্গাইলের জেলা প্রশাসক (ডিসি)। তারা সবাই এ নির্বাচনের রিটার্নিং কর্মকর্তা। পৃথক ৭ জনের আবেদনের প্রেক্ষিতে ইসি তাদের প্রতিবেদন দিতে বলেছে। ইসি সূত্রে এ তথ্য জানা গেছে। জানা গেছে, ব্রাহ্মণবাড়িয়া-৩ আসনের স্বতন্ত্র প্রার্থী হতে চেয়েছিলেন মোহাম্মদ কাজী জাহাঙ্গীর। তার অভিযোগ, মনোনয়নপত্র দাখিলের শেষ দিন গত ২৮ নভেম্বর বিকাল ৪টা ৪০ মিনিটে তিনি রিটার্নিং কর্মকর্তার কার্যালয়ে গেলেও তার মনোনয়নপত্র গ্রহণ করা হয়নি। বিষয়টি জানিয়ে প্র্রধান নির্বাচন কমিশনার (সিইসি) কে এম নূরুল হুদা বরাবর আবেদন জানান তিনি। ওই আবেদনের প্রেক্ষিতে ওই জেলার রিটার্নিং কর্মকর্তাকে প্রতিবেদন দিতে বলেছে ইসি। রংপুর-৫ আসনের প্রার্থী গোলাম রাব্বানীর মনোনয়নপত্র গ্রহন না করার সিইসি বরাবর আবেদন করেন। সংক্ষুব্ধ ব্যক্তি আবেদনটি সংযুক্ত করে রংপুর জেলার রিটার্নিং অফিসারকে কারণ ব্যাখ্যা করে প্রতিবেদন পাঠাতে বলা হয়েছে। এদিকে সাতক্ষীরা-৩ আসনে প্রার্থী আবু ইউসুফ মো. আবদুল্লাহ গত ১ লা ডিসেম্বর নির্বাচনে কমিশনে মনোনয়নপত্র গ্রহন করার বিষয়ে রিটার্নিং অফিসারের বিরুদ্ধে অভিযোগ করেন। টাঙ্গাইল-৩ আসনের প্রার্থী মো. রেজাউল করিম গত ২৮ নভেম্বর মনোনয়নপত্র গ্রহণ করার বিষয়ে ইসিতে অভিযোগ দনে। ঢাকা-৯ আসনে প্রার্থী মির্জা আব্বাস ও ঢাকা-১৬ আসনের প্রার্থী মো. সাদাকাত খান ফাক্কু মনোনয়নপত্র গ্রহণ না করা বিষয়ে অভিযোগ করেন। নরসিংদী তিন আসনের প্রার্থী মো. আব্দুল লতিফও মনোনয়নপত্র গ্রহণ না করার বিষয়ে অভিযোগ দাখিল করেন গত ২৯ নভেম্বর। এসব অভিযোগের বিষয়ে প্রতিবেদন দাখিলের জন্য সংশ্লিষ্ট রিটার্নিং অফিসারদের নির্দেশ দেয়া হয়।


সীমান্তে জীবনের ঝুঁকি – Welcome to The Runner News USA\nবিশ্বের প্রাণঘাতী সীমান্ত হিসেবে আগে পরিচিত ছিল ফিলিস্তিন-ইসরাইল সীমান্ত ও মার্কিন যুক্তরাষ্ট্র-মেক্সিকো সীমান্ত। এখন সবচেয়ে বিপজ্জনক হয়ে গেছে বাংলাদেশ-ভারত সীমান্ত। ৬টি দেশ চীন, নেপাল, পাকিস্তান, মিয়ানমার, ভুটান সীমান্তে বিএসএফ গুলি ছোড়ার সাহস না পেলেও বাংলাদেশ-ভারত সীমান্তকে বিপজ্জনক করে তুলছে।\nসীমান্তে ‘জিরো টলারেন্স’ শব্দটি বাংলাদেশের মানুষের কাছে খুবই পরিচিত। পাঁচ দশক ধরে বাংলাদেশ-ভারত বন্ধুত্ব। প্রতি বছর দুই দেশের সীমান্ত রক্ষী বাহিনী বিজিবি ও বিএসএফের ‘সীমান্ত সম্মেলন’ অনুষ্ঠিত হয়। গত ১৭ সেপ্টেম্বর ঢাকায় অনুষ্ঠিত ৫০তম সীমান্ত সম্মেলনে ‘সীমান্ত হত্যা’ ঠেকাতে ‘জিরো টলারেন্স’ নীতি গ্রহণের অঙ্গীকার করা হয়। বলা হয়েছে ‘আর সীমান্তে হত্যাকান্ড’ নয়। স্বাধীনতার পর প্রায় ৫০টি সীমান্ত সম্মেলনে এমন অঙ্গীকার করা হলেও সীমান্ত হত্যাকান্ড চলছেই।\nআইন ও সালিস কেন্দ্রের (আসক) হিসাব মতে, ২০২০ সালের সাড়ে ৮ মাসে বাংলাদেশের বিভিন্ন সীমান্তে মৃত্যু হয়েছে ৩৯ বাংলাদেশির। প্রতিটি হত্যাকাÐের পর বিএসএফ থেকে দাবি করা হয় গরু চোরাচালান ঠেকাতে গুলিবর্ষণের ঘটনা ঘটে। অথচ আন্তর্জাতিক গণমাধ্যম ‘ডয়সে ভেলের’ খবরে বলা হয়েছে, ভারতের কেন্দ্রীয় তদন্তকারী সংস্থার (সিবিআই) এক রিপোর্টে জানিয়েছে, বাংলাদেশ-ভারত সীমান্তে গরু পাচারে সরাসরি জড়িত ভারতীয় সীমান্ত রক্ষী (বিএসএফ)। যখন বিএসএফ গরু চোরাচালানের সঙ্গে জড়িত তখন সীমান্তে গরু চোরাচালান ঠেকানোর অজুহাতে সীমান্তের গ্রামগুলোতে বাংলাদেশের মানুষের জীবন মৃত্যু ঝুঁকিতে ফেলে দেয়া হয়েছে। প্রতিনিয়ত মৃত্যু আতঙ্কের মধ্যে সীমান্তের লাখ লাখ মানুষ জীবনযাপন করছে। ১০ থেকে ১২টি সীমান্ত গ্রাম ঘুরে জানা গেছে, প্রতিটি সীমান্ত গ্রামের মানুষ আতঙ্কে থাকেন। বিএসএফ তাদের কাছে মূর্তিমান আতঙ্ক।\nনওগাঁর দুখিনী রাফিয়া : মোছা. রাফিয়া বেগম। বাড়ি নওগাঁ জেলার সাপাহার উপজেলার দুয়ারপাল সীমান্তের কাঁটাপুকুর গ্রামে। পিতাকে দেখেনি। জন্মের ৬ দিন আগে পিতা কামাল আহমেদকে হত্যা করে ভারতের হরিপুর থানার আড়াইগজি ক্যাম্পে নিয়ে যায় ভারতীয় সীমন্ত রক্ষী (বিএসএফ)। তিন দিন পর লাশ ফেরত দেয়। পিতার গলিত লাশ দাফনের তিন দিন পর পৃথিবীতে আসে রাফিয়া। জিল্লুর রহমানের ছেলে কামাল ছাড়াও সেদিন দুয়ারপাল সীমান্তে বিষ্ণুপুরের রণজিত কুমার, মফিজ উদ্দিনকেও হত্যা করে বিএসএফ। রাফিয়ারা তিন বোন। বড় দু’টি সুমাইয়া ও জাকিয়া।\nতাদের মা মোছা. কমেলা খাতুন স্বামীকে হারিয়ে নিজেই ক্ষেতে কাজ করলেও বাচ্চাদের খাবার জোগাড় করতে পারেন না। কামালের ছোট ভাই প্রতিবন্ধী হজরত আলী সংসারের বাড়তি বোঝা। গত ৩০ মার্চ নওগাঁ জেলার কাঁটাপুকুর গ্রামে পৌঁছতেই ঘিরে ধরে একপাল বুভূক্ষু মানুষ। অধিকাংশের গায়ে কাপড় নেই; পরনেও ছেঁড়া ত্যানা। তারা রাফিয়াকে দেখিয়ে জানালো, দুধ দূরের কথা ভাতের মাড় দিয়ে সহায়তা করারও কেউ নেই। বিষ্ণুপুরের রণজিত কুমার ও মফিজ উদ্দিনের পরিবারেও একই অবস্থা। সীমান্ত গ্রামের শুধু রাফিয়া নয়, বিএসএফের গুলিতে কত রাফিয়া যে পিতাকে হারিয়েছেন তার ইয়ত্তা নেই। বিএসএফ সীমান্তে পাহারা দেয়ার নামে যেন বাংলাদেশিদের হত্যার জন্য মুখিয়ে থাকেন। বাংলাদেশের সীমান্তের গরিব মানুষের নামে গরু চুরির অভিযোগ তোলা হয়, অথচ সিবিআইয়ের তদন্তে দেখা গেল ‘বিএসএফই গরু চুরির হোতা’।\nসর্বত্রই আতঙ্ক : বাংলাদেশ ও ভারতের মধ্যে ৪০৯৬ কিলোমিটার (২৫৪৬ মাইল) দীর্ঘ আন্তর্জাতিক সীমানা। এই সীমান্তে বিএসএফ যেন ওঁৎ পেতে থাকে বাংলাদেশি নাগরিকদের নির্যাতন ও হত্যা করতে। ভারতের সঙ্গে মোট ৬টি দেশের সীমান্ত রয়েছে। ৫টি দেশের সীমান্তে শান্তিপূর্ণ, সহমর্মিতা ও সহযোগিতাপূর্ণ থাকলেও বিএসএফ সীমান্তে বাংলাদেশিদের হত্যা করছে। মানবাধিকার সংগঠনগুলোর তথ্যমতে, বিগত ১০ বছরে প্রায় এক হাজার বাংলাদেশি বিএসএফের গুলিতে নিহত হয়েছে। কারো কারো হিসাবে এ সংখ্যা আরো বেশি। ভারত যেন সীমান্ত এলাকাকে একটি দক্ষিণ এশিয়ার হত্যার ক্ষেত্রে পরিণত করেছে। নানা অজুহাতে বাংলাদেশের সীমান্ত গ্রামগুলোর নিরস্ত্র এবং অসহায় স্থানীয় বাসিন্দাদের ঠাÐা মাথায় হত্যা করছে। অতঃপর ক্ষেতমজুর, মুটে-কুলি ও নি¤œআয়ের মানুষকে ‘গুরু চোর’ তকমা দিচ্ছে। আর প্রতি বছর দুই দেশের সীমান্ত রক্ষী বাহিনীর প্রধানদের বৈঠকে ‘সীমান্ত হত্যা জিরো টলারেন্স’ ঘোষণা দিচ্ছে।\nএক সময় বিশ্বের প্রাণঘাতী সীমান্ত হিসেবে পরিচিতি পেয়েছিল ফিলিস্তিনিদের গাজা ভ‚খÐের সঙ্গে ইসরাইলের সীমান্ত এবং মার্কিন যুক্তরাষ্ট্র আর মেক্সিকোর সীমান্ত। বছরের পর বছর ইসরাইলি বাহিনীর হাতে হাজার হাজার ফিলিস্তিনি হত্যার খবর আন্তর্জাতিক সংবাদমাধ্যমের শিরোনাম হতো। আমেরিকা মেক্সিকো সীমান্ত কঠোরভাবে নিয়ন্ত্রণ করায় সেখানে প্রাণহানি হতো। এখন বাংলাদেশ-ভারত সীমান্তকে সবচেয়ে প্রাণঘাতী সীমান্ত বলা হচ্ছে।\nপেশাগত কারণেই কয়েক মাস আগে বাংলাদেশ-ভারত সীমারেখা তথা ফেনীর চম্পকনগর সীমান্ত, কুড়িগ্রামের ফুলবাড়ি, অনন্তপুর, বড়ইবাড়ি, দিনাজপুরের হিলি, লালমনিরহাটের বুড়িমারি, বাংলাবান্ধা, রাজশাহীর চরমামার দিয়া, নওগাঁ, চাঁপাইনবাবগঞ্জের কয়েকটি সীমান্ত গ্রাম ঘুরেছি। সরেজমিন ঘুরে সীমান্ত গ্রামগুলোর মানুষের যাপিত জীবন, কর্মকাÐ, সমাজজীবন, নিরাপত্তা, জীবিকা নির্বাহ জানার চেষ্টা করেছি। অনেকগুলো সীমান্তে ভারত ও বাংলাদেশের মানুষ বন্ধুত্বের মতো বসবাস করেন। পাশাপাশি জমিতে চাষাবাদ করেন। এমনকি কুড়িগ্রাম জেলার ভুরুঙ্গামারীর সীমান্ত গ্রাম মায়ারডাঙ্গিতে বাংলাদেশের একটি মসজিদে দুই দেশের মানুষ পাঁচ ওয়াক্ত নামাজ আদায় করেন। দুই দেশের মানুষে মানুষের মধ্যে সৌহার্দ্য-সম্প্রীতি ভরপুর। কিন্তু প্রতিটি সীমান্তে বিএসএফ হত্যাকাÐ চালাচ্ছে। বিএসএফ মানেই তাদের কাছে মৃত্যুদূত। যখন তখন ছেলে-বুড়ো, ক্ষেতমজুর, শ্রমিক যাকে পান তাকেই ধরে নিয়ে হত্যা করে। বাংলাদেশিদের যেভাবে বিএসএফ হত্যাযজ্ঞ চালায় তা ভারতের চিরশত্রæ পাকিস্তান সীমান্তেও দেখা যায় না। এছাড়া ভারতের সঙ্গে চীন, নেপাল, ভুটান, মিয়ানমার সীমান্তেও এমন হত্যার ঘটনা প্রায় শূন্য।\nস¤প্রতি সীমান্তে বিভিন্ন দেশের সঙ্গে সম্পর্ক ভালো যাচ্ছে না ভারতের। দিন দিন যুদ্ধের দিকেই এগোচ্ছে সীমান্ত সমস্যাগুলো। কাশ্মীর নিয়ে পাকিস্তানের সঙ্গেও বিবাদ দীর্ঘদিনের। আর নেপাল তো ভারতের ভ‚খÐ নিয়ে নতুন মানচিত্রই প্রকাশ করেছে। লাদাখে চীনের সঙ্গে যুদ্ধাবস্থা বিদ্যমান। তবে এত সমস্যার ভিড়েও ভারতের হত্যাযজ্ঞ কেবল বাংলাদেশ সীমান্তেই বিদ্যমান।\nদুই দেশের মধ্যে বারবার আলোচনা, আশ্বাস এবং জিরো টলারেন্স ঘোষণার পরও বাংলাদেশ সীমান্তে থামছে না বিএসএফের হত্যাকাÐ। প্রতিবেশী এই দেশটির সীমান্তরক্ষীর হাতে ২০১৯ সালে রেকর্ড পরিমাণ হত্যাকাÐ ঘটে। আর চলতি বছরের শুরুতেই এই হত্যাযজ্ঞ বেড়েছে আশঙ্কাজনকভাবে।\nআসকের তথ্যমতে, ২০১৯ সালে বিএসএফের হাতে ৪৩ বাংলাদেশি প্রাণ হারিয়েছিলেন। এর মধ্যে ৩৭ জনই গুলিতে প্রাণ হারান। বাকি ৬ জন নির্যাতনে মারা যান। অথচ আগের বছর (২০১৮) এ সংখ্যা ছিল ১৪ জন। চলতি বছরের জানুয়ারি মাসে জাতীয় সংসদে উত্থাপিত পরিসংখ্যান অনুযায়ী ২০০৯ সালে সীমান্তে নিহত হন ৬৬ জন। ২০১০ সালে ৫৫, ২০১১ সালে ২৪, ২০১২ সালে ২৪, ২০১৩ সালে ১৮, ২০১৪ সালে ২৪, ২০১৫ সালে ৩৮, ২০১৬ সালে ২৫, ২০১৭ সালে ১৭ ও ২০১৮ সালে তিনজন। যদিও সে সময় স্বরাষ্ট্রমন্ত্রী ২০১৯ সালের সীমান্ত হত্যার পরিসংখ্যান উল্লেখ করেননি।\nহাটে হাঁড়ি ভাঙল সিবিআই : এদিকে ভারত-বাংলাদেশ সীমান্তে গরু পাচারের সঙ্গে জড়িত বিএসএফ। স¤প্রতি এমন চাঞ্চল্যকর তথ্য বেরিয়ে এসেছে সিবিআইয়ের তদন্তে। গরু পাচার নিয়ে ভারত-বাংলাদেশ সীমান্ত মাঝে মাঝেই উত্তপ্ত হয়ে ওঠে। ‘পাচারকারী’, এই অভিযোগে বহু বাংলাদেশি নাগরিককে গুলি করে মেরেছে ভারতীয় সীমান্ত রক্ষী বাহিনী বিএসএফ। কিন্তু ভারতের কেন্দ্রীয় তদন্তকারী সংস্থার সা¤প্রতিক তদন্তে দেখা গেল ‘ভ‚ত রয়েছে সর্ষেতেই’। বিপুল পরিমাণ অর্থের বিনিময়ে বিএসএফ এবং শুল্ক বিভাগ গরু পাচারে সাহায্য করে।\nকিছুদিন আগেই বিএসএফ বিবৃতি দিয়ে জানিয়েছিল, ভারত-বাংলাদেশ সীমান্তে গরু পাচারের সঙ্গে জড়িত বাংলাদেশ সীমান্ত রক্ষী বাহিনী। বাংলাদেশ অবশ্য সেই অভিযোগ নাকচ করে পাল্টা ভারতের ওপর দোষ চাপিয়েছিল। এর মধ্যেই সিবিআইয়ের এক তদন্তে চমকপ্রদ তথ্য উঠে আসে। বলা হচ্ছে, সীমান্তে বিএসএফ এবং ভারতের শুল্ক বা কাস্টমস বিভাগের বহু অফিসার সরাসরি গরু পাচারের সঙ্গে জড়িত। গত বুধবার বিএসএফের এক অফিসারের বিরুদ্ধে গ্রেফতারি পরোয়ানাও জারি হয়েছে।\nসিবিআই জানিয়েছে, অভিনব কায়দায় এই গরু পাচার চালানো হয়। নিয়ম অনুযায়ী বিএসএফকে সীমান্তে গরু ধরতেই হয়। খাতায় কলমে দেখাতে হয়, মাসে কতজন পাচারকারীকে তারা গ্রেফতার করেছে এবং কত সংখ্যক গরু উদ্ধার হয়েছে। বিএসএফ তা নিয়মিত করে। খেলা শুরু হয় তার পরে। মালদা, মুর্শিদাবাদসহ রাজ্যের বিভিন্ন সীমান্তে বিএসএফ বাজেয়াপ্ত গরুকে খাতায় কলমে বাছুর বানিয়ে দেয়। খাতায় বাছুর অথচ বাস্তবে পূর্ণ বয়স্ক গরু নিয়ে বাজারে যাওয়া হয়। সেই গরুর বাছুর হিসেবে নিলাম হয়। খুব কম টাকায় তা বিক্রি করা হয়। যারা সেই গরু কিনছে, তারা পাচারকারী। নিলাম এমনভাবে করা হয়, যাতে পাচারে বাজেয়াপ্ত গরু ফের পাচারকারীর হাতেই যায়। প্রতিটি নিলামে বিএসএফের অভিযুক্ত অফিসারদের দেয়া হয় গরুপ্রতি দুই হাজার টাকা। শুল্ক বিভাগের অফিসারদের দেয়া হয় ৫শ’ টাকা। পাচারকারীরা ফের সেই গরু সীমান্তের অন্য পারে পৌঁছে দেয়। দ্বিতীয়বার তাদের গরু আর ধরা হয় না।\nভারতের সঙ্গে বাংলাদেশের ২২১৬ কিলোমিটার সীমান্ত পাহারা দেয়ায় নিয়োজিত প্রায় ৩০ হাজার ভারতীয় সৈন্যকে নতুন দায়িত্ব দেয়া হয়েছে। সেটা হলো ভারতীয় গরু যেন কোনোভাবেই বাংলাদেশে পৌঁছতে না পারে। ভারতের স্বরাষ্ট্রমন্ত্রী বিএসএফ সদস্যদের এই নির্দেশ দেন ‘বাংলাদেশের মানুষ গরুর মাংস খাওয়া ছেড়ে দেয়’।\nদীর্ঘদিন ধরে এই প্রক্রিয়ায় মালদা-মুর্শিদাবাদ এবং উত্তর ২৪ পরগনার সীমান্তে পাচার চলছে বলে জানিয়েছে সিবিআই সূত্র। বস্তুত দিনকয়েক আগে রাজ্যের বেশ কিছু জায়গায় সিবিআই অফিসাররা রেড চালিয়েছে। ভিন রাজ্যেও কয়েকটি জায়গায় রেড করা হয়েছে। এফআইআর করা হয়েছে বিএসএফ-এর এক অফিসার এবং বেশ কিছু গরু পাচারকারীর বিরুদ্ধে। অভিযুক্ত বিএসএফ অফিসারের নাম সতীশ কুমার। তিনি বিএসএফ-এর ৩৬ নম্বর ব্যাটেলিয়নের কমান্ড্যান্ট ছিলেন। তার সল্টলেকের বাড়ি সিল করে দেয়া হয়েছে। এ ছাড়াও ভিন রাজ্যে তার আরো বাড়ি আছে।\nস‚ত্র জানাচ্ছে, মালদায় পোস্টেড হলেও মালদা মুর্শিদাবাদ অঞ্চলের দীর্ঘ সীমান্তে কাজ করেছেন সতীশ। এবং সেই সময়েই গরু পাচারের ঘটনার সঙ্গে তিনি যুক্ত হন। তার ছেলেও একই কাজের সঙ্গে যুক্ত ছিলেন। সতীশের সঙ্গে বেশ কয়েকজন গরু পাচারকারীর বিরুদ্ধেও এফআইআর দায়ের করা হয়েছে। ২০১৫ থেকে ২০১৭ সালের মধ্যে প্রায় ১৬ মাস সীমান্তে কাজ করেছিলেন সতীশ। সে সময় প্রায় ২০ হাজার গরু পাচারের সঙ্গে সরাসরি যুক্ত ছিলেন তিনি। সেখান থেকে বিপুল পরিমাণ টাকা উপার্জন করেছেন।\nএর আগেও বিএসএফ-এর এক অফিসারকে একই অভিযোগে গ্রেফতার করা হয়। তিনি জামিনে মুক্ত। তার কাছ থেকেই সতীশের নাম পাওয়া যায় বলে জানা গেছে। বিএসএফ এবং শুল্ক বিভাগের এমন আরো অফিসার সিবিআইয়ের নজরে আছে বলে শোনা যাচ্ছে।\nএখানেই শেষ নয়। স¤প্রতি এনআইএ এবং সিবিআইয়ের সূত্র থেকে জানা গেছে, গরু পাচারের সঙ্গে আরো ভয়াবহ লেনদেনের ঘটনাও ঘটে। গরু পাচারকারীরা অস্ত্র পাচারের সঙ্গেও যুক্ত। পাচারের বিভিন্ন পদ্ধতির বিষয়ে জানতে পেরেছে এনআইএ। পাচারকারীরা জেএমবি’র সঙ্গে জড়িত বলেও কোনো কোনো মহলে অভিযোগ উঠেছে। তবে এ বিষয়ে বিশদ এখনও কিছু জানাতে রাজি হননি অফিসাররা।\nদীর্ঘ দিন ধরেই গরু পাচার নিয়ে ভারত-বাংলাদেশ সীমান্তে বিতর্ক হয়। কিছু দিন আগেও গরু পাচারকারী, এই অভিযোগে আসামে কয়েকজন বাংলাদেশি নাগরিককে পিটিয়ে মারা হয়েছে। বিশেষজ্ঞদের বক্তব্য, সীমান্তে গরু পাচারের সঙ্গে বিএসএফ যে যুক্ত এত দিন তা ওপেন সিক্রেট সিবিআই সেই সত্যেই সিলমোহর দিয়েছে।\n১৮ সেপ্টেম্বর ঢাকার পিলখানায় বিজিবি সদর দফতরে অনুষ্ঠিত সীমান্ত সম্মেলনের ৫০তম আসরে যৌথ দলিল সই হয়। পরে যৌথ সংবাদ সম্মেলনে বিএসএফের মহাপরিচালক আগের মতোই আশ্বাস দেন সীমান্ত হত্যা শূন্যে নামিয়ে আনতে। কিন্তু সিবিআইয়ের মতে, গরু পাচারের সঙ্গে জড়িত ‘বিএসএফ’ বাংলাদেশিদের ‘গরু চোর’ তকমা দিয়ে হত্যাযজ্ঞ চালিয়ে সীমান্তের গ্রামগুলোর মানুষের জীবন ঝুঁকির মুখে ফেলে দিয়েছে।


সম্রাট শাহজাহান ভালোবেসে মমতাজের জন্য তাজমহল তৈরি করেছিলেন। কথিত আছে; তাজমহলটি তৈরিতে ২০ হাজার শ্রমিকের ২০ বছর সময় লেগেছিল। ভালোবাসার এই অপূর্ব উপহার দেখতে হাজার হাজার দর্শনার্থীদের ভিড় পড়ে দিল্লির আগ্রায়।\nঅনেকেরই আবার স্বপ্ন থাকে ভালোবাসার এই নিদর্শনটি দেখার। কবি-সাহিত্যিকরা তাজমহল নিয়ে হাজার হাজার কথা লিখেছেন। অনেকেই মনে করেন ভালোবাসা নয়, ভেতরের অনুতপ্তবোধ থেকেই সম্রাট শাহজাহান তাজমহল নির্মাণ করেছেন। অনুতপ্তবোধ কেন? সম্রাট শাহজাহান কি মমতাজকে ভালোবাসতেন না? নাকি অন্য কিছু?\nলাইলি-মজনু, শিরি-ফরহাদ, রোমিও জুলিয়েটসহ প্রেম-ভালোবাসার এ রকম অনেক নিদর্শন আমাদের ইতিহাসের পাতায়। অতিরিক্ত আবেগ আর ভালোবাসা থেকে যেমন তৈরি হতে পারে তাজমহল তেমনি অঙ্কুরেই বিনাশ হয়ে যেতে পারে অনেক কিছুই। জীবনটা তো আর থেমে থাকবে না?\nপ্রেম ভালোবাসা চির শাশ্বত। যুগের পর যুগ মানুষ প্রেম-ভালোবাসায় আসক্ত। ভালোবাসা না থাকলে হয়তোবা জীবনই অচল হয়ে যেত। তের চৌদ্দ বছর বয়সের যে আবেগ অনুভূতির জন্ম তা বয়সাধের আবেগ-অনুভূতির সমান নয়।\nবিশিষ্ট কবি ও সাহিত্যিক সৈয়দ শামসুল হকের খেলারাম খেলে যা প্রসঙ্গে এক জায়গায় বলা হয়েছে ‘যে তরুণ-তরুণী অল্প বয়সে এই উপন্যাস পড়ে লজ্জা অনুভব করত তারা এখন পরিণত বয়সে এর ভেতরে খুঁজে পান মানব জীবনের গভীর দার্শনিকতা। অস্তিত্বের রহস্যময়তা ও স্রোতের মতো ভেসে যাওয়া বেদনাহত জীবন।\nপ্রিয় পাঠক, সম্প্রতি বাংলাদেশসহ বিশ্বের আলোচিত বিষয় এখন কানাডার বেগমপাড়া। টরোন্টো শহরে রিচমন্ড হিলে এই ‘বেগমপাড়া’ অবস্থিত। তবে সুনির্দিষ্টভাবে বেগমপাড়া বলে কিছু নেই এখানে। মূলত দেশের ধনী ব্যবসায়ী উচ্চ পদস্থ সরকারি কর্মকর্তা এবং প্রভাবশালী রাজনীতিবিদদের স্ত্রী-সন্তানরা অনেকেই বিনিয়োগ ভিসায় কানাডায় অভিবাসী হয়েছেন।\nএই বাংলাদেশি বেগমদের বেশিরভাগের বসবাস টরোন্টোসহ কানাডার অন্যান্য শহরে। এছাড়া মন্ট্রিয়ল, অটোয়া শহরের অভিজাত এলাকাতেও তারা আছেন। যেহেতু অধিকাংশ ক্ষেত্রেই স্ত্রী এবং সন্তানরা থাকেন, সে কারণেই বেগমপাড়া শব্দটি এসেছে। এর আগে ভারতীয় পরিচালক রশ্মি লাম্বার ‘বেগমপুরা’ নামে একটি সিনেমা নির্মাণ করেন।\nএর মূল কাহিনি নেয়া হয় কানাডার মিসিসাগা শহরের সেই স্ত্রীদের নিয়ে। তাদের স্বামীরা মধ্যপ্রাচ্যের বিভিন্ন দেশে উচ্চ বেতনে কাজ করেন। সিনেমাটিতে ধনী স্বামীদের নিঃসঙ্গ স্ত্রীদের জীবনযাপনের চিত্র উঠে এসেছে। বেগমপাড়া শব্দটি এখান থেকেই এসেছে।\nগোলকধাঁধার বেগমপাড়ার অধিবাসীর বড় অংশই সরকারি কর্মকর্তাদের স্ত্রী। এই কর্মকর্তাদের মধ্যে সাবেক সচিব থেকে শুরু করে বর্তমানে কর্মরত আছেন এমন যুগ্ম সচিব থেকে শুরু করে জ্যেষ্ঠ সচিব পদমর্যাদার কর্মকর্তারা রয়েছেন। তাদের সন্তানরা কানাডার বিভিন্ন শিক্ষাপ্রতিষ্ঠানে পড়ছেন। এই সরকারি কর্মকর্তাদের অনেকের একাধিক বাড়িও আছে। প্রশ্ন উঠছে, বেগমপাড়ার অভিজাত বাংলাদেশি বাসিন্দাদের অর্থের জোগান হচ্ছে কীভাবে। এই প্রশ্ন শুধু এখন নয়, এ প্রশ্ন সবসময়ের। শুধু ঘুরে-ফিরে বারবার আসে। খবরে প্রকাশ, বাংলাদেশের ধনীদের কালো টাকা কীভাবে কানাডায় আসে। তার উদাহরণ দিয়ে একজন প্রবাসী জানান, প্রায় দেড় বছর আগে সরকারের একটি গুরুত্বপূর্ণ মন্ত্রণালয়ের সচিব অবসর নেন। তার স্ত্রী-কন্যা কানাডায় থাকেন।\nদেখা যায়, সচিব থাকার সময়ে ওই মন্ত্রণালয়ের একাধিক বড় প্রকল্পে কাজ করা একটি বিদেশি কোম্পানির এজেন্টরা টরোন্টোতে সেই বেগমের কাছে নিয়মিত অর্থ সরবরাহ করছেন সুকৌশলে।\nআবার এই টাকার একটা অংশ কানাডায় আয় দেখিয়ে দেশে রেমিট্যান্স হিসেবেও পাঠানো হয়। সেই ‘বৈধ’ টাকা দিয়ে দেশে ওই সাবেক সচিব ঢাকায় দামি ফ্ল্যাটও কিনেছেন। এমন কৌশল ব্যবহার করা হয় যে, বিদেশে ঘুষের টাকা পরিশোধের কোনো প্রমাণই থাকে না। ফলে তাদের বিরুদ্ধে আইনগত ব্যবস্থা নেয়াও প্রায় অসম্ভব হয়ে পড়ে। এমন অনেক ঘটনা বাংলাদেশে ঘটেই চলেছে। আর আমরা দর্শকরা চা কফি নিয়ে টিভি সেটের সামনে বসে বসে দেখছি।\nপুরো কানাডায় বর্তমানে প্রবাসী অভিবাসী বাঙালিদের সংখ্যা এক লাখেরও বেশি। এই অভিবাসীর মধ্য ব্যবসায়ী সরকারি কর্মকর্তা এবং রাজনীতিবিদরাও রয়েছেন। আবার কায়িক পরিশ্রমে অনেক প্রবাসী বাঙালিও রয়েছেন যারা দুই থেকে তিনটা জব করে নিজেদেরকে স্বাবলম্বী করার প্রচেষ্টায় লিপ্ত রয়েছেন।\nদশ বছর ধরে পরিশ্রমী ব্যক্তিটি যখন দেখে তার বাড়ির পাশেই হুট করে একজন বাংলাদেশ থেকে এসে পরিশ্রম ছাড়াই আলিশান বাড়ি কিনে, তখন তার অবস্থাটা কেমন হতে পারে?\nপ্রিয় পাঠক, প্রতিটি মানুষের জীবনেই স্বপ্ন থাকে বড় হওয়ার। কেউ চায় ডাক্তার হতে, কেউ চায় ইঞ্জিনিয়ার হতে। কেউবা আবার নিজস্ব গণ্ডি থেকে কিছু করতে। ছোটবেলায় বয়োজ্যেষ্ঠরা জিজ্ঞাসা করত ‘বাবা তুমি বড় হয়ে কি হতে চাও’? সেই হতে চাওয়া আর আজকের হতে চাওয়ার মধ্যে তফাৎটা কতটুকু? আপনার পকেটের টাকা নিয়ে যদি আমি, আমার ভাইকে দিয়ে সুখী করি। তাহলে আপনার অবস্থাটা কেমন হতে পারে? কতটুকু ভালোবাসলাম আপনাকে?\nভালোবাসা আর ঘৃণা মুদ্রার এপিঠ-ওপিঠ। প্রিয় মাতৃভূমি বাংলাদেশকে ভালোবেসে দেশের উচ্চ শিক্ষায় শিক্ষিত হয়ে দেশ পরিচালনায় অংশ নিলাম, জনগণের নিবেদিতপ্রাণ হয়ে রাজনীতি করলাম, সেই আমিই নিজের স্বার্থে দেশ ও জনগণের সাথে বেঈমানি করে পাড়ি দিলাম অন্যদেশে।\nসম্রাট শাহজাহান স্ত্রীকে ভালোবেসে নিজ দেশেই তাজমহল করেছেন, তিনি কিন্তু যুক্তরাষ্ট্র-কানাডায় তাজমহল করেননি। তাহলে বাঙালিদের ভালোবাসা কি সম্রাট শাহজাহানকেও হার মানায়?


তোমাকে ছাড়া বেঁচে থাকা খুব কঠিন ! ঋষিকে নিয়ে লিখলেন ভাই রণধীর কাপুর Randhir Kapoor Pens an emotional note about brother Rishi Kapoor | entertainment - News18 Bangla, Today's Latest Bengali News\nতোমাকে ছাড়া বেঁচে থাকা খুব কঠিন ! ঋষিকে নিয়ে লিখলেন ভাই রণধীর কাপুর\nঋষি কাপুরের অকাল মৃত্যুর শোক এখনও কাটিয়ে উঠতে পারেনি কাপুর পরিবার ৷ একদিকে ঋষির স্ত্রী নিতু কাপুর যেমন রোজ রোজই সোশ্যাল মিডিয়াতে শেয়ার করছেন নিজের মনের কথা ৷\nLast Updated: May 21, 2020, 1:40 PM IST\n#মুম্বই: ঋষি কাপুরের অকাল মৃত্যুর শোক এখনও কাটিয়ে উঠতে পারেনি কাপুর পরিবার ৷ একদিকে ঋষির স্ত্রী নিতু কাপুর যেমন রোজ রোজই সোশ্যাল মিডিয়াতে শেয়ার করছেন নিজের মনের কথা ৷ তেমনি এবার ঋষিকে নিয়ে আবেগঘন পোস্ট করলেন ভাই রণধীর কাপুর ৷\nকরিশ্মা-করিনার বাবা রণধীর কাপুর ঋষিকে নিয়ে লিখতে গিয়ে লিখলেন, ‘দিন এগিয়ে চলেছে ৷ তোমার পরিবার তোমার চলে যাওয়ার ক্ষত নিয়েই বেঁচে আছে, দিনযাপন করে চলেছে ৷ কিন্তু এই দিন কাটানো খুব একটা সহজ নয় ৷ প্রতিটি মুহূর্তেই তোমাকে আমরা মিস করছি ৷ প্রতিটি সময়ই তোমাকে মনে পড়ছে ৷ ঋষি তুমি নেই ভাবতেই পারছি না...’\nকিছুদিন আগে ঋষি কাপুরকে নিয়ে পোস্ট করেছিলেন তাঁর স্ত্রী নিতু কাপুরও৷\nFirst published: May 21, 2020, 1:40 PM IST\n#Instagram#Randhir Kapoor#Rishi Kapoor#Social Media\nসমতলের তুলনায় পাহাড়ি এলাকায় করোনা সংক্রমণের আশঙ্কা অনেকটাই কম, দাবি বিজ্ঞানীদের\n৯৯ শতাংশ কার্যকর! করোনার ভ্যাকসিন আবিষ্কারে অনেকটাই এগিয়ে রয়েছে দুই সংস্থা\nজন্মের হারে দুঃশ্চিন্তা! পরিযায়ীদের কন্ডোম ও পিল দিচ্ছে এই রাজ্যের সরকার\nতৃতীয় বিয়ের ১ বছর, ঝিনুক ছাড়াও আরও দুই সন্তানের মা হলেন শ্রাবন্তী!\nমা-সন্তানের সম্পর্কের গল্প, মুক্তি পেল বিদ্যা বালনের প্রথম শর্ট ফিল্ম 'নটখট'